
[bookmark: _1fob9te]Въведение
Настоящият доклад съдържа резултатите от изготвена цялостна предварителна оценка на въздействието на проект на Закон за насърчаване на доброволчеството. При нейното разработване е използвана приетата от Министерския съвет (МС) в края на 2020 г. методологическа рамка за извършване на предварителна оценка на въздействието, приложима за оценките, изготвяни в рамките на изпълнителната власт. 
Приложената методология е основана на следните нормативни актове и стратегически документи: 
1. Закона за нормативните актове[footnoteRef:1]; [1:  Обн. ДВ бр. 34 от 3.05.2016 г., в сила от 04.11.2016 г., посл. изм. и доп., бр. 84 от 29.09.2020 г., в сила от 1.01.2021 г.] 

2. Наредбата за обхвата и методологията за извършване на оценка на въздействието[footnoteRef:2]; [2:  Приета с ПМС № 301 от 14.11.2016 г., обн., ДВ, бр. 91 от 18.11.2016 г., в сила от 18.11.2016 г., изм., бр. 5 от 17.01.2017 г., в сила от 18.11.2016 г., изм. и доп., бр. 84 от 29.09.2020 г., в сила от 1.01.2021 г.] 

3. Ръководството за извършване на предварителна оценка на въздействието от 2019 г.[footnoteRef:3]; [3:  Прието с Решение № 728 на Министерския съвет от 05 декември 2019 г.] 

4. Насоките за по-добро регулиране на Европейската комисия от 2021 г.[footnoteRef:4]; [4:  SWD(2021) 305 „Better Regulation Guidelines“.] 

5. Инструментариума към Насоките за по-добро регулиране на ЕК от 2023 г.[footnoteRef:5]; [5:  SWD(2021) „Better Regulation Toolbox“.] 

6. Насоките за оценка на въздействието на законодателството, приети от Правителството на Великобритания в техния актуален вариант и други.
Цялостната предварителна оценка на въздействието е изготвена въз основа на данни и проучвания, предоставени от и обсъдени с членовете  на Междуведомствена експертна работна група (МЕРГ/РГ), създадена със Заповед на министъра на младежта и спорта № РД-09-608/25.08.2023 г., както и съобразена с получената от тях обратна връзка при спазване на изискванията на Закона за нормативните актове, Наредбата за обхвата и методологията за извършване на оценка на въздействието на МС и Ръководството за извършване на предварителна оценка на въздействието, прието с Решение № 728 на МС от 05.12.2019 г.

Описание на контекста на оценяваната политика (policy) 
Доброволчеството в неговия вид, достигнал до нас, се появява в края на ХIХ в., предимно за нуждите на църквата, като в неговия съвременен вариант то получава своя разцвет през 20-те години на ХХ в., когато е учредена организацията Международни граждански услуги[footnoteRef:6] като средище за изграждане на приятелство между младите хора от различни европейски държави. В периода след I-та Световна война и в годините на жестоката икономическа криза през 1929 г. тази организация помага на младите безработни хора да извършват социално полезни дейности, за които да получават храна и подслон.  [6:  Service Civil International.] 

Ролята на доброволческата дейност и доброволците при възстановяването на Европа и създаването на трансгранично сътрудничество е изключително значима. С цел да не бъдат използвани доброволците като “войници” през годините на Студената война е създаден Доброволческият корпус на ООН[footnoteRef:7], а през 1970 г. ООН започва провеждането на самостоятелна програма за доброволци[footnoteRef:8]. Доброволческите дейности получават допълнителен тласък за развитие и след това благодарение на изключителната подкрепа от ЮНЕСКО.  [7:  UN Corps of Volunteers.]  [8:  UN Volunteers program.] 

В България доброволческата дейност има своите корени в традиционното чувство за общност, като започва своето развитие в края на ХIХ в. и началото на ХХ в. Идеята за въвеждане на законодателна уредба, предназначена да регулира доброволческите дейности в България, възниква след края на II-та Световна война. Тя обаче, е белязана от установилата се след това хегемония на държавата като едноличен регулатор на възможно най-широк кръг от дейности, които могат да бъдат осъществявани доброволно. 
Правото на доброволческа дейност е неразделна част от свободата на изразяване и свободата на събиране и сдружаване, закрепени в Международния пакт за гражданските и политическите права, съответно в Конституцията на Република България. Разбиранията за това каква е същността на доброволеца и доброволната дейност варират значително в отделните законодателства и правни системи, поради разликите в националните исторически, културни и правни традиции. Все пак въз основа на разнообразието от дефиниции и значителния обем на изследвания и анализи по темата могат да бъдат изведени няколко основни общи характеристики на доброволчеството и доброволческата дейност като: 
1. ограничено очакване за финансово или друго възнаграждение или компенсация;
2. свободна воля;
3. общественополезен характер;
4. наличие на определена форма на организираност.
Според анализа „Правна рамка на доброволческата дейност и доброволците“ изготвен от Българския център за нестопанско право през 2002 г.[footnoteRef:9], традиционно в България понятието “доброволческа дейност” или “доброволец” се свързва със свободното и безвъзмездно предоставяне на услуги или труд. Предоставянето на услуги е свободно и по отношение на него важат общите норми на гражданското законодателство. Услуги могат да се предоставят безвъзмездно. Обществените отношения по предоставянето на труд са предмет на регулиране от трудовото право. Основен белег, характеризиращ „доброволческата дейност“ при предоставянето и непосредственото прилагане на работна сила, е нейната безвъзмездност. В същото време  в българското трудово законодателство е проведен принципът  на възмездност на труда, полаган по трудово правоотношение. По аналогичен начин не съществува правна уредба на осигурителните, данъчните, митническите, застрахователните и други отношения, които биха възникнали във връзка с извършването на доброволчески дейности. [9:  Достъпен на: https://bcnl.org/uploadfiles/documents/pravna%20ramka/volunteers208.pdf.] 

Основните констатации, които правят експертите от БЦНП през далечната 2002 г. относно правната уредба на доброволчеството у нас са следните:
1. налице е вътрешно нехармонизирана правна рамка в българското законодателство относно регулирането на „доброволната дейност“ и „доброволците“. 
2. изцяло липсва философия и последователна политика, която да предложи единни критерии и стандарти за осъществяване на доброволната дейност; 
3. липсва механизъм за компенсиране на усилията на доброволците и възстановяване на техните разходи, с някои изключения в случаите на дейности, представляващи държавни функции; 
4. отсъства метод за оценяване на предоставения труд и механизми за избягване на злоупотреби с него; 
5. не са налице привилегии и облекчения при извършването на „доброволната дейност“. 
Във връзка с тези констатации още през 2002 г. експертите от БЦНП препоръчват:
1. създаването на ясно и хармонизирано законово определение за “доброволната дейност” и “доброволците”;
2. намирането на правен механизъм за регулиране на договорните отношения, свързани с предоставянето на доброволни дейности;
3. уредба на отговорността на “доброволеца”;
4. регламентиране на стимули за доброволната дейност;
5. разширяване на правните механизми за подпомагане предоставянето и получаването на доброволни дейности  и други.
Основното заключение, направено в анализа от 2002 г. е, че ефективното функциониране на доброволческата дейност изисква участие и подкрепа от страна на държавата, чрез създаване на подходяща инфраструктура за набиране и организиране на доброволци на национално и местно ниво, както и финансирани от държавата програми за подпомагане на доброволческите дейности[footnoteRef:10]. [10:  Основен източник на този раздел: Анализ „Правна рамка на доброволческата дейност и доброволците“, Български център за нестопанско право, април 2002 г., достъпен на: https://bcnl.org/uploadfiles/documents/pravna%20ramka/volunteers208.pdf. ] 

Повече от 20 години след това, водещата цел на настоящата цялостна предварителна оценка на въздействието е да изследва задълбочено действащата стратегическа, правна и институционална рамка на България в сферата на доброволчеството и доброволческата дейност, да потвърди или отхвърли, съответно актуализира така направените констатации, препоръки и заключения и при установена необходимост от промени, да оцени, на базата на безспорни данни и доказателства, възможните варианти на действие, насочени към усъвършенстване на стратегическото планиране и регулирането на обществените отношения, попадащи в тази област.
Предназначението на цялостната предварителна оценка на въздействието е нейните находки, заключения и препоръки да могат да служат за основа и отправна точка при евентуалното разработване на бъдещ нов, отговарящ на съвременните местни, регионални и глобални реалности национален нормативен акт, в т.ч. нов Закон за доброволчеството или Закон за насърчаване на доброволческата дейност, ако тя потвърди необходимостта от такъв. Това е причината настоящата цялостна предварителна ОВ да е изцяло съобразена с изискванията на Закона за нормативните актове, Наредбата за обхвата и методологията за извършване на оценка на въздействието на МС и Ръководството за извършване на предварителна оценка на въздействието, прието с Решение № 728 на МС от 05.12.2019 г. 
1. [bookmark: _3znysh7]Описание на проблемите
	[Дефинирането на проблема е основополагащата ключова аналитична стъпка (първа от общо шест) в процеса по извършване на предварителна оценка на въздействието (Ръководство, РМС № 728 от 2019 г., стр. 18).
По правило една предварителна оценка на въздействието изследва един възникнал проблем. Ако с предложения нормативен акт се решават повече от един проблем (което е повече от нормално), следва доклада за цялостна предварителна оценка на въздействие да са интегрирани „обособени оценки за всеки дефиниран проблем“ (Ръководство, РМС № 728 от 2019 г., стр. 26).
Това е причината в доклада да се съдържа повече от един разгледан проблем.]
1.1. Описание на проблема/ите или въпросите, които се уреждат с проекта на нормативен акт (винаги, когато е възможно, проблемът трябва да има количествен показател (Ръководство, РМС № 728 от 2019 г., стр. 19)).
1.2. Описание на причините за тяхното възникване;
1.3. Описание на проблемите в прилагането на съществуващото законодателство;
Описание на нововъзникналите обстоятелства.



І. Актуална стратегическа рамка
В България не съществува нарочна стратегия, посветена на доброволчеството, с която да бъдат формулирани генерални приоритети, цели и задачи в тази област. В Стратегията за подкрепа на развитието на гражданските организации в Република България за периода 2012-2015 г.[footnoteRef:11] една от основните цели, посочени в нея е оказването на подкрепа на организациите с нестопанска цел, за да са основен носител на доброволчеството и благотворителността. Една от конкретните мерки, предвидени в групата, включени в общата „Мярка. Създаване на условия за гражданска активност“ в Плана за действие на мерките по Стратегията за подкрепа на развитие на гражданските организации в България и Визията за създаване на механизъм за финансиране на гражданския сектор в периода 2012 - 2015 г. е предвидено разработването на Концепция за насърчаване на доброволчеството с основни цели: [11:  Достъпна на: https://www.strategy.bg/StrategicDocuments/View.aspx?lang=bg-BG&Id=775. ] 

1. признаване на максимален брой дейности, извършвани доброволно за трудов стаж; 
2. създаването на възможности за изграждане на подходящи социални контакти;
3. създаване на възможности за насърчаване на доброволчеството в училищна и неформална младежка среда; 
4. подкрепа на доброволчески инициативи и др.[footnoteRef:12] [12:  Пак там.] 

В България не съществува програма, която е изцяло насочена към доброволческите дейности. В Националната програма за изпълнение на младежки дейности по чл. 10а от Закона за хазарта, администрирана от Министерството на младежта и спорта е заложено отпускане на средства за реализиране на инициативи на млади хора за повишаване на тяхната гражданска активност и участие в местното развитие чрез младежки дейности, включващи и доброволчество. На стратегическо ниво ролята на доброволчеството и специално тази на младежкото доброволчество е призната и в Националната стратегия за младежта 2021-2030, в която като отделен Приоритет 3: Насърчаване на ангажираността, участието и овластяването на младите хора са предвидени конкретни мерки като са: „Подкрепа и насърчаване на доброволчеството, както и регулиране на доброволческите дейности“ и „Ангажиране на неорганизирани младежи в различни форми на гражданско участие, доброволчество и младежки дейности“.
Стратегическата цел на Националната концепция за активен живот на възрастните хора 2012-2030 е създаване на условия за техния активен и достоен живот чрез осигуряване на равни възможности за пълноценното им участие в икономическия и социален живот на обществото. Една от оперативните цели на концепцията е „Развитие на доброволчеството“. В концепцията се обосновава необходимостта от развиване на солидарност между поколенията, която изисква мерки, свързани с развитие на доброволчеството и доброволческата дейност, които на свой ред са изведени като една от ключовите сфери за развитие на активността на възрастното население. Концепцията посочва и необходимостта от регламентиране на доброволчеството в Република България, както и на стандарти за реализиране на доброволчески дейности при предоставяне на услуги за възрастни хора. Сред индикаторите за изпълнение на оперативната цел е приемането на закон за доброволческата дейност. Българската държава, към момента, няма собствена ясно очертана национална политика, която да насърчава доброволчеството и доброволческите дейности у нас.

ІІ. Актуална правна рамка
В България и понастоящем не съществува консолидирана и изчерпателна правна уредба на доброволчеството и доброволческите дейности. Законът за младежта дава определение на младежкото доброволчество и урежда задълженията на организаторите на младежки доброволчески дейности спрямо техните доброволци от гледна точка на безопасност, обучение, регламентира и реда за младежко доброволчество на граждани на държава - членка на Европейския съюз, на държава - страна по Споразумението за Европейското икономическо пространство, и на Конфедерация Швейцария, както и на граждани на трети държави. Законът за защита при бедствия регулира дейността на доброволните формирования, създадени по реда, предвиден в него, за предотвратяване или овладяване на бедствия, пожари и извънредни ситуации и отстраняване на последиците от тях. 
В системата на предучилищното и училищното образование, по-конкретно чрез Наредба № 13 от 21 септември 2016 г., която определя държавния образователен стандарт за гражданското, здравното, екологичното и интеркултурното образование, е разпозната институционалната подкрепа спрямо инициативността и участието на децата и учениците в организирането на доброволчески дейности в и извън училище като част от практиките за реализиране и постигане целите на гражданското, здравното, екологичното и интеркултурното образование.  
Приемането на законодателна уредба на доброволчеството е една от мерките, залегнали в Четвъртия национален план за действие на Република България в рамките на инициативата „Партньорство за открито управление“ за периода юли 2022 г. – декември 2024 г. В мярката се посочва, че регулирането на обществените отношения в сферата на доброволческата дейност в страната с цел нейното насърчаване и устойчиво развитие е необходимо за постигане на по-широка гражданска активност, развиване на култура на солидарност и участие в обществения живот. Одобряването на проект на закон за доброволчеството е част от Програмата за управление на Република България, юни 2023 г. – декември 2024 г.

ІІІ. Актуална институционална рамка
В България липсва нарочен орган, който е оправомощен да ръководи дейностите по формиране и осъществяване на политиката в областта на доброволчеството и доброволческите дейности на национално или местно ниво. Не съществува и институция, натоварена с осъществяване на инициативи или партньорства в международен план в тази сфера, нито публична структура, която е отговорна за координиране на дейностите по изпълнение на подобна политика. 
Създаденият с измененията на Закона за юридическите лица с нестопанска цел Съвет за развитие на гражданското общество към Министерския съвет има обща компетентност за разработване и провеждане на политики за подкрепа на развитието на гражданското общество. Такава е и политиката за насърчаване и развитие на доброволчеството като една от най-ярките форми на гражданска активност. Съгласно чл. 4, ал. 3 от ЗЮЛНЦ сред отговорностите на заместник министър-председател, определен от министър-председателя, е и изпълнението на Стратегията за развитието на гражданските организации, като същият заместник министър-председател е и председател на Съвета за развитие на гражданското общество[footnoteRef:13]. [13:  Вж. Чл. 4, ал. 3 (Изм. – ДВ, бр. 74 от 2016 г., в сила от 1.01.2018 г.) ЗЮЛНЦ.] 


ІV. Ключови дефицити на актуалната рамка на доброволчеството и доброволческата дейност в България
1. Същността и характеристиките на българската политика по насърчаване на доброволчеството и доброволческата дейност са неясни. Липсва отчетливо дефиниран и очертан профил на тази политика. За да бъде добре определена една публична (държавна) политика следва да са ясно описани общите (стратегически или национални) приоритети и генералните цели, които тя се стреми да постигне, общите насоки за нейното развитие и т.н. Такива понастоящем липсват. 
2. Стратегическа рамка на българската политика по насърчаване на доброволчеството и доброволческата дейност на практика отсъства. Налице е някакво очертаване на такава в целите на предвидената за разработване Концепция за насърчаване на доброволчеството в Плана за действие на мерките по Стратегията за подкрепа на развитието на гражданските организации в България и Визията за създаване на механизъм за финансиране на гражданския сектор в периода 2012 - 2015 г. Тази рамка, за съжаление е останал на нивото на планирано, но неизпълнено разработване на концепцията.
3. Стратегически приоритети на българската политика за насърчаване на доброволчеството с посочването на общи (генерални) национални приоритети за постигане от българската държава и общество не са формулирани и официално приети.
4. Цели на българската политика за развитие на доброволчеството и доброволческата дейност не са експлицитно посочени. Това означава липса на целеполагане относно това, какво преследва дадената националната рамка от актове и политики в тази област. 
5. Задачите на българската политика за насърчаване на доброволчеството и доброволческата дейност са неясни. Краткосрочното и средносрочното планиране на всяка политика се извършва чрез конкретни програми и планове, които набелязват мерки и задачи за постигане, каквито у нас днес липсват.
С всеки от горните дефицити, взети поотделно и в тяхната съвкупност, би могло лесно да се обясни отсъствието и на съответната институционална рамка, отговорна за провеждането на публичната политика в областта на доброволчеството и доброволческите дейности и липсата на подходящо законодателство, което да уреди обществените отношения, които се развиват в тази област. И обратното – липсата на единна законодателна рамка в областта на доброволчеството е предпоставка за частичното засягане на темата за доброволчеството в различни други сфери на политики, без да е поет ясен ангажимент от страна на държавата за приемане на обща стратегическа визия за развитие на доброволчеството у нас. 
Възможно е всичко това да се дължи на разнообразие от фактори. Липсата на завършена публична политика с ясна правна и институционална рамка може да е израз на това, че от гледна точка на държавата темата развитие на доброволчеството, не е приоритетна или се намира в долните нива на приоритетност. Има вероятност държавата да счита, че това е област, която попада предимно в сферата на действие на неправителствените организации и гражданското общество, в която тя не трябва да се намесва. 

Дефиниране на проблема:
Липса на ясна и цялостна стратегическа и правна рамка, насърчаваща доброволчеството и доброволческите дейности в България.

2. [bookmark: _2et92p0]Заинтересовани страни
	Идентифицирането на заинтересованите от оценяваните политики или норми страни е основен процедурен етап в извършването на предварителната оценка на въздействието. Именно въздействието върху заинтересованите страни на разглежданите варианти стои в основата на оценката. Поради това правилното набелязване на заинтересовани страни е от ключово значение за целия процес по оценка. (Ръководство, РМС № 728 от 2019 г., стр. 26).
NB! За всеки отделен проблем, разгледан в оценката, заинтересованите страни могат да варират, като за единия проблем една част от тях да отпаднат, а за друг от проблемите - да се добавят други заинтересовани страни.
Възможните начини за провеждане на консултации са посочени в Наредбата за обхвата и методологията за извършване на оценка на въздействието, Ръководството за извършване на предварителна оценка на въздействието (РМС № 728 от 2019 г.) и Стандартите за провеждане на обществени консултации (одобрени от Съвета за административната реформа на 16 септември 2019 г.).]
Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена  област/всички предприемачи, неправителствени организации, граждани/техни представители, държавни органи, др.). 
Когато заинтересованите страни се посочват по групи е необходимо да се посочи техният брой, за да се определи мащаба на въздействията.



За постигане на възможно най-широко покритие на всички потенциални заинтересовани групи от оценяваната политика в ОВ е приложен инструментът за идентифициране на заинтересованите страни, прилаган от Европейската комисия[footnoteRef:14], който включва: [14:  Инструментариум за по-добро регулиране на ЕК, юли 2023 г., стр. 463, достъпен на английски: ‘Better Regulation’ Toolbox, 2023 European Commission: https://commission.europa.eu/system/files/2023-09/BR%20toolbox%20-%20Jul%202023%20-%20FINAL.pdf.] 

І. набелязване на всички заинтересовани страни, които имат отношение към или се интересуват от съответната област на политика; 
ІІ. определяне на целеви групи, различни от „очевидните“ заинтересовани страни, за които съществува риск да бъдат изключени от процеса по консултиране и оценка; 
ІІІ. сортиране на заинтересованите страни в съответствие със степента на интерес, влияние и експертни познания върху конкретната политика, стратегия или инициатива, която е обект на оценка;
ІV. групиране на набелязаните заинтересовани страни по категории.
Списъкът на преките адресати, засегнатите и заинтересованите страни от една бъдеща публична интервенция, целяща въвеждане на насърчаваща стратегическа и правна рамка за развитие на доброволчеството и доброволческата дейност у нас, неизчерпателно включва следните групи:
1. Доброволци и лица, желаещи да извършват доброволчески дейности;
2. Доброволческите формирования към общините, в т.ч. неформални;
3. Граждански организации, работещи с доброволци или по каузи, свързани с доброволци или организиращи доброволци;
4. Бизнеси и работодатели, работещи с доброволци или организиращи доброволчески дейности; 
5. Местна власт, бизнеси, организации, общности и лица, в т.ч. потърпевши от бедствия, аварии, инциденти и други, които са ползватели на доброволческите дейности;
6. Министерски съвет;
7. Министерство на вътрешните работи;
8. Главна дирекция „Пожарна безопасност и защита на населението“;
9. Министерство на труда и социалната политика; 
10. Образователни институции; 
11. Българската държава като цяло;
12. Българските граждани и обществото като цяло.
По-долу в синтезиран вид и хронологична подредба са представени основните резултати, находки и заключения от социологически проучвания, изследвания на нагласи, обществени консултации, допитвания и други форми на събиране на данни и становища, провеждани с различни групи заинтересовани страни в рамките на последните 10 години, посветени на темата за доброволчеството и доброволческите дейности в България – среда за развитие, нужди и проблеми и възможни разрешения. Значителна част от проведените проучвания и данни са събрани в резултат на организираните разнообразни консултации от членовете на работната група, които са с най-висока степен на актуалност към настоящия момент. Изложението по-долу е в хронологичен порядък.

І. Проучване „Нови аспекти на доброволчеството – проучване на нагласите сред действащи доброволци в България“
Проучването „Нови аспекти на доброволчеството – проучване на нагласите сред действащи доброволци в България“ е проведено през 2014 г. от Българския център за нестопанско право сред близо 3000 участника чрез доброволческите мрежи на Национален алианс за работа с доброволци, Българска хранителна банка, Time Heroes и Информационния портал за неправителствените организации в България в рамките на проект „Легитимност чрез видимост, знания и споделени ресурси“, финансиран от Фондация Чарлз Стюарт Мотт. 
Самостоятелна част от проучването обръща специално внимание на нормативната уредба, касаеща полагането на доброволен труд в България като изследва нагласите към необходимостта от регламентиране на доброволческата дейност. Основна находка в него е, че доброволчеството изглежда по различен начин през погледа на действащите доброволци и през този на организациите, работещи с доброволци или за развитие на доброволчеството.
Получените в проучването отговори на въпроса за необходимостта от специален закон за доброволчеството не са еднозначни. От една страна, това се дължи на факта, че доброволчеството е сложна и многопластова материя, често спорадична, понякога хаотична, която трудно би могла да се обхване от един нормативен акт, и чиято непринуденост мотивира и задържа немалка част от действащите доброволци. 
От друга страна, въпроси като: може ли да се отсъства от работа заради участие в доброволческа инициатива, кой носи отговорност ако нещо се случи с доброволеца, докато полага доброволен труд, трябва ли организациите да включват непълнолетни доброволци в своите проекти и много други, са част от ежедневната доброволческа практика и перманентно търсят своето решение.











Фигура 1. Изследване на необходимостта от специален закон за регулиране на доброволчеството в България. Български център за нестопанско право, 2014

Респондентите намират директна връзка между законовата регламентация на доброволния труд и броя на доброволците. Тази констатация се разминава с относително слабата тежест на „липсата на правила за защита и насърчаване на доброволчеството“, като фактор обуславящ ниския процент на доброволците в България. От друга страна, нормативната рамка в почти еднаква степен е разпозната не само като допълнителна защита за действащите доброволци, но и като механизъм за контрол на организациите, които работят с доброволци. 
Графиката онагледява и преобладаващия брой на жените склонни да мислят в посока „за закон“ и респективно, преобладаващия брой на мъжете, разпознаващи доброволчеството като неформална дейност, за която нормативната рамка е по-скоро ограничител, а не регулатор. Възрастта, местожителството и образованието не оказват влияние при разпределението на респондентите в двете подгрупи – „за закон“ и „против закон“. Доброволческият опит като интензитет на участие, роля или сфера на действие, също няма отражение. Макар и в невисока степен, в групата „против закон“ доминира индивидуалната отговорност като водещ регулатор на доброволческите инициативи. Респондентите тук възлагат много по-голямо значение на личния принос на всеки доброволец, както за обезпечаване на собствената си безопасност, така и за самофинансиране на участието.
Мнението на участниците в изследването за необходимостта от специален закон, регламентиращ доброволческите дейности в България, не е експертно или подкрепено с необходимите анализи и проучвания в посочената област и не е елемент от законодателен процес. Това е усещане, което онагледява често срещаните нагласи в едно общество по отношение на всяка законотворческа дейност. 
Основните заключения от проучването са в няколко направления.
1. В изследваната съвкупност има ясна представа за същността на доброволчеството, независеща от наличието или отсъствието на доброволчески опит. За преобладаващата част от респондентите доброволчеството е социално явление, касаещо самото съществуване на социума. Доброволчеството дава на нуждаещия се, възпитава даващия и стимулира регулярното „излизане“ извън руслото на личната житейска перспектива, като напомня принадлежността към по-голямата социална група, отвъд семейството и приятелския кръг. Участниците в изследването отчитат контекстуалната зависимост при дефинирането на определени дейности като доброволчество.
2. На въпроса дали е важно да има доброволци една пета от анкетираните дават положителен отговор, заради характера на доброволческите дейности, а именно – да  компенсират слабостите на публичния сектор в определени сфери. 
3. В изследваната съвкупност доминира мнението, че работата с доброволци е запазена територия за гражданските организации и това значително се припокрива с действителността. Доброволчеството е широко разпространена практика в дейността на гражданския сектор на местно или международно равнище и трудно си намира място в публичния сектор. Към гражданския сектор са причислени и религиозните институции и читалищата, отчитайки спецификите на тяхната дейност и статут.
4. Доброволчеството все повече се случва през виртуалното пространство, въпреки че доминира схващането за доброволчеството като реално, ангажирано участие на отделния човек или група от хора в дейности, адресиращи конкретни нужди или каузи. Създаването, поддържането и участието в тематични групи в социалните мрежи често е съпътстваща дейност или само по себе си е реална доброволческа инициатива. 
5. Доброволчеството все по-често има международен характер. 
6. Ролята на каналите за информация в сферата на доброволчеството е безспорна. Освен огромното им значение за мобилизиране на нови доброволци, те са регулярни посредници между каузата/нуждата и доброволеца и изключително важни фактори за поддържане на доброволческата активност независимо от интензитета. Най-голяма част от доброволците се информират от социалните мрежи, следвани от специализираните сайтове за набиране на доброволци или т.нар. платформи и в по-малка степен чрез различни бюлетини, за които са абонирани.
7. Интензитетът на участие в доброволчески инициативи на включените в изследването доброволци е сравнително висок. Почти половината от респондентите (49.6%) участват регулярно, макар и с различна интензивност - един, два или три пъти годишно. Само 10% се включват спорадично и през по-дълги периоди от време – веднъж на няколко години, а 8% са били доброволци само веднъж към момента на допитването.
8. Според повечето участници в изследването е необходим отделен закон за регулиране на доброволчеството в България. Едновременно с това, значителна част от доброволците определят изграждането на законодателна рамка, регламентираща сложната и специфична сфера като полагането на доброволен труд като непосилна и дори невъзможна задача.
ІІ. Национални проучвания „Доброволчеството в България. Запознатост и участие в инициативи на Time Heroes“
Проучванията, посветени на доброволчеството в България са национални по своя обхват, реализирани от Алфа Рисърч по поръчка на неправителствената организация Герои на времето (Time Heroes). Провеждането на четири аналогични проучвания, посветени на темата, съответно през 2016, 2019, 2020 и 2023 г. позволява съпоставка на резултатите и очертаването на основни тенденции в нагласите и практиките на доброволчество в България.
В проучването от 2019 г. от Алфа Рисърч правят сравнение с резултатите, получени от аналогичното изследване, проведено през 2016 г. В него се посочва, че както през 2016 г., така и през 2019 г., делът на включвалите се в доброволчески инициативи български граждани остава умерено висок. Нещо повече, за периода от три години той нараства с два пункта и достига до 24%. С други думи, включвалите се в доброволчески инициативи се увеличават от 1.2 млн. до 1.4 млн. души.
Както през 2016 г., с по-висока активност се открояват високо образованите граждани на средна възраст от градските центрове извън столицата, представители на интелигенцията, частен бизнес и служители със средни към високи доходи. За последните три години към тях се присъединяват и най-младите (18 – 30 годишните), на които основно се дължи ръстът в цялостната активност.
Общата положителна тенденция в участието в доброволни инициативи към онзи момент все още не успява да доведе до превръщането му в систематична практика. Както и през 2016 г., включването в такива продължава да е по-скоро инцидентно. Тази тенденция дори се задълбочава, т.е. нараства делът на включващите се по-рядко, въпреки увеличената активност. Това е логично предвид факта, че са привлечени нови последователи, които нямат предишен опит. Т.е. в основно предизвикателство пред организациите, целящи стимулиране на доброволчеството, се превръща задачата наред с повишаване на дела на участниците да постигнат устойчивост на тази дейност сред привлечените последователи.













Фигура 2. Честота на участие в доброволни инициативи. Алфа Рисърч, 2016 и 2019

Фигура 3. Причини за неучастие в доброволни инициативи. Алфа Рисърч 2016 и 2019

В четвъртото поред проучване, посветено на доброволчеството от 2023 г., от Алфа Рисърч са очертали няколко основни тенденции. Първо, регистриран е значителен ръст, най-висок за периода на измерване от 2016 г. до 2023 г., в дела на участвалите в доброволчески инициативи. За периода на последните три години преди 2023 г. той нараства с 8 пункта и достига 35% от пълнолетните жители на страната или приблизително 1.9 млн. души. Паралелно нараства и честотата на участие в доброволчески инициативи, което усилва допълнително ефекта от активността. Второ, сред най-активните участници се открояват 30 - 65 годишните жители на София и големите градски центрове, служители, представители на интелигенция, свободни професии, частни собственици.

ІІІ. Национално представително изследване по поръчка на Българския червен кръст
Изследването е национално представително за пълнолетното население на България и е проведено по поръчка на БЧК в периода 20 - 26 ноември 2019 г. на територията на цялата страна чрез въпросник, който включва открити и закрити въпроси.
Обобщените резултатите от него са представени в няколко основни групи.

1. Доброволците у нас – колко са, кои са и какъв е профилът им
Желаещи да бъдат доброволци са 55% от пълнолетните българи, като 30% не са били и не желаят да бъдат доброволци, а 15% са били, но вече са се отказали. 27% от анкетираните, предимно образовани и заможни жители на градовете, са били и занапред искат да бъдат доброволци. Други 15%, главно на възраст над 60 г. твърдят, че в миналото са били доброволци, но вече са се отказали. 
За целите на изследването интерес представляват онези 28% от българите, които досега не са били доброволци, но изразяват желание да станат. Те по-често са на възраст между 18 и 40 г., жители на малките населени места със стандарт около и над средния. 30% не са били и не желаят да бъдат доброволци – главно бедни и възрастни хора, както и роми.
За 44% от българите, предимно жени, заможни и образовани хора, по принцип е важно да бъдат доброволци, а за други 36% това не е особено важно, като те по-често са хора на възраст между 30 и 40 г., ниско образовани и бедни.
73% от изследваните лица посочват, че през изминалата година не са били доброволци, като най-често това са бедни хора и представители на етническите малцинства. 12% от българите през 2019 г. са били доброволци еднократно, а други 16% - няколко пъти. Жените по-често са били доброволци еднократно, а мъжете по-често – многократно.

2. Как се гледа на доброволческия труд в България? 
За 45% от българите да си доброволец у нас е престижно, по-често според жени, хора на възраст между 30 и 40 г., според висшисти, заможни българи и жители на населените места извън столицата. Според 28% от изследваните лица, у нас е непрестижно да си доброволец. Така мислят по-често мъже, млади хора на възраст до 30 г., респонденти на възраст между 40 и 60 г., образовани и заможни жители на столицата и на големите градове. Столичани по-често гледат на доброволческия труд като на непрестижен, те са и най-критични към начина, по който той се осъществява и към каузите, с които се свързва. 
Отговорите на българите са ценностно обусловени. Две трети от хората, за които е важно да полагат доброволчески труд, го възприемат като престижен, а едва 20% от онези, които не желаят да са доброволци, споделят подобна оценка. Нежелаещите да са доброволци гледат на доброволците у нас като на хора с много свободно време и добро здраве, някои ги определят като „глупави“, „наивни“ и „будали“. В масовите представи доброволческият труд у нас все повече се обогатява и развива. Според 57% от изследваните лица напоследък набира скорост активността за опазване на околната среда и защита на правата на човека.
 Един от изводите от изследването на БЧК от 2019 г. е, че според 47% от българите доброволческата дейност е все по-популярна сред младите хора. Това се твърди предимно от млади и образовани хора, което в същото време е и самооценка. 86% от българите очакват държавата да подпомага мероприятията, екипировката и оборудването, нужни за доброволческа работа, а според 63%, предимно висшисти и столичани, е крайно време у нас да бъде приет закон за доброволчеството.

3. Какво мотивира българите да стават доброволци? 
61% от участниците в изследването заявяват, че са доброволци заради значима кауза. 60% се водят от желанието си да помагат на хора в беда. Над половината българи са водени от съпричастност на приятелската или семейната им среда към дадена кауза. Собствена гражданска позиция мотивира 46% от българите, което важи за хора на възраст между 30 и 40 г., за висшисти и заможни хора. За 1/3 от анкетираните доброволчеството е преди всичко възможност за комуникация. 19% от българите заявяват, че нищо не може да ги мотивира да станат доброволци. Едва 7% от нежелаещите да са доброволци са хора с негативен доброволчески опит. Явно наличието на подобен опит не е решаващо за отказ от доброволчески труд.

4. Основни пречки пред българите, които желаят да станат доброволци
Изследваните лица поставят акцент върху пречки, свързани с информационни дефицити. За 37% основна пречка е липсата на информация за нуждите от доброволчески труд. За една трета проблемът е в липсата на информация за каузите, за които е нужен доброволчески труд. За други 33% проблем е липсата на доверие към организациите, които предлагат възможности и каузи за доброволчески труд. Според 31% липсва и информация кои организации предлагат доброволчески труд. 17% виждат пречка в липсата на закон, който да урежда статута на доброволците и техния труд.

5. Защо у нас има хора, които не искат да бъдат доброволци? 
Изглеждат състоятелни аргументите, според които пречките за участие в доброволческа дейност се дължат главно на персонални и ценностни дефицити. Близо 80% имат отговор на подобен открит въпрос. Най-често нежеланието за доброволчество се свързва с дефицит на личностни качества като състрадание, чувствителност, толерантност и себераздаване. Според 26% от респондентите, хората са все по-големи егоисти, безчувствени, озверели, лоши и озлобени. Така мислят предимно жени, висшисти и жители на големите градове. Според 22% от изследваните лица, хората в наши дни са заети и изнервени, не разполагат със свободно време, работят на повече от едно място. 14% поставят акцент върху липсата на информация за доброволчески инициативи. Също толкова (14%) мислят, че срещу доброволчеството у нас работи това, че хората не научават къде отиват парите от благотворителната дейност.
В опит да се задълбочи анализът, в проучването са тествани тенденциите в развитието на някои основни черти от характера през последните години. Според 76% от респондентите, сънародниците ни са все по-недоволни от живота. 70% са убедени, че хората са все по-егоистично настроени. Също 70% преценяват, че у нас хората стават все по-безскрупулни. 62% преценяват българите като все по-нетолерантни, а 61% като все по-безсърдечни. Също 61% определят българите като все по-необщителни, а 52% като все по-бездейни и пасивни. Различно е мнението на хората, които са били доброволци през последната година. Те по-често определят българите като активни, предприемчиви и общителни. Например, според 56% от доброволците, у нас хората са все по-безскрупулни, а на това мнение са цели 73% от онези, които не са били доброволци.

6. Кой може да привлича най-успешно доброволци у нас? 
Според 59% от българите това се прави най-успешно от нестопанските организации. На второ място, с равни дялове от по 48%, са посочени държавните институции и църквата. Държавните институции са сочени от бедни жители на малки населени места, а църквата – от жени и нискообразовани хора, както и от жители на София. 21% вярват, че корпоративното доброволчество има голямо бъдеще в привличането на доброволци, като това мнение споделят по-младите и столичаните. Хората, които не полагат доброволчески труд, очакват от държавните институции да привличат доброволци. Според тяхната философия държавата е длъжна да се грижи за нуждаещите се и да решава всички проблеми на хората в неравностойно положение.

7. В кои сфери има най-много възможности за привличане на доброволци у нас?
В четири сфери се оказва възможно успешно да бъдат привличани доброволци, според данните на изследването. Това са: социална дейност, екология, спасителни мероприятия при бедствия и аварии и помощ за деца в нужда.
8. В кои сфери е регистрирана персоналната готовност за полагане на доброволчески труд? 
В отговор на този открит въпрос интервюираните посочват общ 60 сфери, в които те лично биха полагали доброволчески труд. Масово става дума за единични посочвания на области, а по-общият интерес се отнася до следните пет сфери:
1. помощ за възрастни, самотни и болни хора – готовност за ангажиране заявяват 18%;
2. помощ за болни и нуждаещи се деца – готовност за ангажиране заявяват 12%;
3. помощ за хора, пострадали от природни бедствия и аварии - 12%;
4. подпомагане на социално слаби с храна, дрехи, лекарства и други - 11%;
5. подпомагане на еко инициативи - 10%.
Жените най-често биха помагали на възрастни хора, а мъжете при справяне с природни бедствия и аварии. Софиянците предпочитат да помагат на социално слаби хора, а висшистите и по-младите проявяват интерес към включване в екологични инициативи.
Изводите, направени в края на проучването са следните.
1. Оценките за доброволческия труд и за организациите, които го предлагат заедно с техните каузи, се пречупват през силно критичното възприятие на обществото. Това обременява негативно възприятието на принципно благородната кауза за помагане на хората в беда.
2. Интервюираните в изследването поставя въпроси, които показват, че те самите в някаква степен се чувстват социално наранени и непълноценни, като например споделят следното:
„Нямаме пари, живеем оскъдно, на кого да помагаме?“
„Нямаме свободно време, работим на две места, кога да помагаме?“
„Кой ми помага на мен, че да помагам аз?“
„Защо държавата не си поеме грижата, а гледа да се отърве от хората в неравностойно положение и да ги остави на нас?“
„Някой да знае къде отиват парите от нашия доброволен труд или от нашите парични дарения?“
„Трябва ли да бъдем доброволци, ако нямаме никаква полза от това – материална полза, придобивка някаква?“
3. Столичаните са сред най-големите скептици относно ползите от доброволческия труд и са най-склонни да гледат на доброволчеството като на поредната провалена кауза у нас. Високата им критичност към целите и каузите на доброволчеството със сигурност е резултат от голямата им обществена чувствителност и социалната им неудовлетвореност.
4. Хората с опит в доброволчеството определено демонстрират позитивна нагласа към това да помагат на други хора. Те проявяват повече доверие към каузите и към организациите, които работят с доброволци. Неактивните хора са скептици и гледат на доброволчеството като на поредния нечестен и дори мафиотски бизнес у нас. Алтруистичните мотиви на хората са непонятни за тях извън контекста на представите им за „човека-балък“.
5. Мъжете имат изявени технократски нагласи към доброволчеството. Те по-тясно свързват представите си за доброволчески труд с физическа и професионална пригодност. Именно мъжете са склонни в най-голяма степен да помагат при бедствия и аварии, както и да спасяват хора в планината, давещи се и т.н.
6. Младите хора са склонни повече да мислят за каузи на развитието и по-малко за каузи, свързани с оцеляването. Те например са най-отворени към доброволчески дейности, свързани с опазване на околната среда в сравнение с останалите възрастови групи. Те по-често от останалите биха влагали средства и усилия за подпомагане на свои талантливи връстници.
7. Жените са „най-благодатният материал“ за доброволческа дейност. Те откликват на най-много възможности за подпомагане и ги адресират към най-много групи нуждаещи се.
8. Изследването откроява висока категоричност в позициите на хората, които отказват да се ангажират с благотворителна дейност и доброволчески труд. Делът на тези хора по различни показатели в изследването варира от 19% към 24% от българите. Възрастта и здравният статус препятстват около половината от отказващите участие в доброволчески дейности. Негативният опит е в основата на отказа на малка част от тези хора. Доста по-съществено е влиянието на личностната несъпричастност към проблемите на другите хора и неверието, че те могат реално да се решават по правилния начин.

ІV. Представителни проучвания „Установяване на ефекта от политиката за младежта върху младите хора в страната“
През 2020 и 2021 г. Агенция „Тренд“ провежда две последователни представителни проучвания по поръчка на ММС. И в двете проучвания са събирани, обработени и анализирани данни, касаещи доброволчеството, в частност младежкото доброволчество, което е направено за целите на изготвянето на Годишния доклад за младежта за 2020 г. от ММС. 
Проучванията показват като цяло положително декларативно отношение към темата за участието в доброволчески/дарителски акции. В проучването от 2021 г. са включени ретроспективни данни и от Българския младежки червен кръст като организация с утвърден облик, авторитет и възможности за привличане на млади хора към доброволчески дейности. 
Според годишните доклади за дейността на БЧК за периода 2010 – 2020 г. тенденцията на сериозен интерес от доброволци във възрастта между 14 и 18 г. се запазва. Броят на доброволците през 2018 г. спрямо 2017 г. отбелязва ръст с 26% (2017 г. – 2282, 2018 г. – 2673). През 2020 г., в контекста на пандемията, се наблюдава засилен интерес към доброволчески дейности и голям брой спонтанни доброволци, навършили пълнолетие. 






Фигура 4. Нагласи относно участието в доброволчески/дарителски акции. Тренд, 2020

Фигура 5. Нагласи относно участието в доброволчески/дарителски акции. Тренд, 2021

И двете проучвания за 2020 г. и 2021 г. сочат на еднакъв дял от младите хора (68%), които декларират, че си струва участие в доброволчески/дарителски акции. 
С увеличаване на възрастта се увеличава и делът на младите, които посочват, че доброволчеството си струва.
Степента на образование оказва влияние като 83% от хората с висше образование посочват, че си струва, докато 57% е делът на изследваните лица с основно и по-ниско образование, които споделят това мнение. 





Фигура 6. Лично участие в доброволческа дейност през последните три години. Тренд, 2021

Висок е делът на младите хора, които не са участвали в благотворителни акции – 38%. Това са в най-голяма степен млади хора във възрастовата категория 15 - 29 г. и младежи, живеещи в селата. 
38% от младите хора посочват, че са участвали в доброволческа дейност в България в последните три години. 
Отново с увеличаването на възрастта се увеличава и делът на участващите в такъв тип дейност. 
Видно е, че по-високата степен на образование създава друг тип социална отговорност и данните в много голяма част от отговорите показват именно това. 
60% от младежите не са участвали в доброволчески дейности.
Само 2% от младежите са участвали в доброволческа дейност в чужбина.  

Фигура 7. Нагласи за сферите, които представляват интерес по отношение на доброволчеството. Тренд, 2020

Фигура 8. Нагласи за сферите, които представляват интерес по отношение на доброволчеството. Тренд, 2021
[image: ]

Най-голям дял от младите хора биха се включили в доброволчески акции, насочени към социални дейности, при които се контактува с хора/деца в нужда. На второ място се подреждат дейностите, свързани със защита на околната среда, а на трето такива, свързани с бедствия и аварии. Данните еднозначно показват, че сред младежите има две групи хора: такива, които биха се включили ad-hoc, при необходимост в някаква доброволческа дейност и младежи, които въз основа на областите си на интерес трайно могат да бъдат ангажирани с доброволческа дейност. В сравнение с данните от Годишния доклад за младежта за периода 2010 - 2012 г. положителната нагласа на младите хора в България към доброволчеството се запазва и в края на периода. 
Ключов въпрос, освен декларативните отговори за отношението към доброволчеството, е участието на младежите в дейности с благотворителна цел. Данните показват, че близо 47% от младите хора са участвали с финансови дарения, включително смс-и, както и че даренията чрез смс-и в голяма степен са водещо средство за дарения и при младите хора. Основната призма на доброволчество в България сред младите хора е свързана с парични средства и в много по-ниска степен с друг вид дейност. 25% са дарявали вещи или дрехи като се забелязва, че жените (31%) са по-склонни да даряват дрехи и вещи от мъжете  (18%). Едва 15% са участвали в доброволческа акция чрез труд.
Ясно се очертава необходимостта от систематично и регулярно събиране и проследяване на данните за младежкото доброволчество в страната от гледна точка на брой доброволци, видове доброволчески дейности и други.

V. Проучване „Доброволчество в офиса“
Количественото проучване „Доброволчество в офиса“ е проведено сред служителите на предварително избрани компании по поръчка и с активното съдействие на неправителствената организация Герои на времето (Time Heroes) през 2022 г.[footnoteRef:15] Резултатите от него сочат, че 92% от служителите на ръководни позиции смятат, че развитието на култура на доброволчество в компаниите е изключително важно (45%) или по-скоро важно (47%). Това така защото доброволчеството:  [15:  Компаниите са Experian, CluneTech, Vmware и SAP. Изследването е осъществено от Explica.] 

1. подпомага създаването на екипност и отборен дух в компанията (89%);
2. има положително въздействие върху средата/общността (86%);
3. отразява се положително на физическото и психическото здраве на служителите (77%);
4. влияе положително върху мотивацията на служителите и повишава толерантността във взаимоотношенията (по 74%).
Доброволческите инициативи се организират основно от комитети за корпоративна социална отговорност (CSR) или подобни органи, създадени на доброволни начала (46%), от отдели за връзки с обществеността (PR), корпоративна социална отговорност, маркетинг или човешки ресурси (HR), както и от експерти (24%) или колеги-доброволци (също 24%). 

Фигура 9. Култура на доброволчество. Explica, Герои на времето, 2022

Фигура 10. Включване, Explica, Герои на времето, 2022

Интересът на служителите към доброволческите инициативи в компаниите е среден (35%) или по-скоро силен (49%). Повечето мениджъри обаче (57%) не могат да посочат приблизително колко процента от служителите им вземат участие в доброволческите инициативи, организирани в компанията. 
Основните констатации от проучването са, че компаниите насърчават доброволчеството сред служителите си по различни начини, но най-разпространеният е предоставянето на допълнителни часове/дни за доброволчество. Всяка от изследваните компании има календар на инициативите и вътрешен организационен комитет. Основните предизвикателства, които компаниите срещат при организацията на доброволчески инициативи са следните:
1. осигуряването на постоянен поток от инициативи;
2. планирането и организацията на инициативите в екипа и 
3. мотивирането на служителите да се включат.
Изводите, направени от анализа на данните са, че доброволчеството в офиса е популярна практика в изследваните компании. Създадена е организация за включване на служителите в такива инициативи, подбират се каузи, правят се календари, изпраща се информация, която е обикновено добре структурирана, разбираема, удобна за ползване и навременна. С организацията обикновено се занимават екипи от доброволци или служители на по-ниски позиции, които не са част от ръководния състав на компаниите.
 Голяма част от служителите участват регулярно в такива инициативи. Колкото по-дълго време прекарват в компанията, толкова повече нараства ангажираността на служителите с доброволчество. Компаниите създават култура на доброволчество, каквато малка част от служителите имат преди присъединяването си към екипите. Социалната ангажираност на работодателя вероятно ще е съществено изискване при търсенето на следващо работно място. Участието в доброволчески инициативи се отразява благоприятно на развитието на служителите както професионално - разширяват мирогледа и знанията си, работят добре в екип, така и в чисто човешки план - изпълнени са с енергия, стават по толерантни към останалите, излизат от зоната си на комфорт. То  влияе положително и на отношението им към компанията, в която работят като те се чувстват  по-обвързани и се гордеят с работата си.
Ръководните екипи обаче срещат доста предизвикателства в целия процес, основните сред които са осигуряването на постоянен поток от инициативи, планирането и организацията на инициативите в екипа и мотивирането на служителите да се включат. Компаниите вероятно имат различен подход към доброволчеството в офиса, на което се дължат и различията във възприятията на техните служители. Независимо от това обаче ангажирането с добри каузи има видим положителен ефект във всяка от тях.  

VІ. Корпоративно доброволчество и Закон за насърчаване на доброволчеството
Допитването „Корпоративно доброволчество и Закон за насърчаване на доброволчеството“ е проведено през 2023 г. чрез индивидуални интервюта с представители на компании в България, които насърчават развиването на корпоративно доброволчество. То е реализирано посредством онлайн въпросник сред партньорските мрежи на Българския дарителски форум и Герои на времето, като част от консултативен процес за разработване на Закон за насърчаване на доброволчеството.
Основните изводи от проведените интервюта са представени в няколко групи по-долу.

1. Обща организационна рамка 
Корпоративното доброволчество е съществена част от изграждането на вътрешна организационна култура на социална ангажираност сред компании, които са част от големи (с голям мащаб) международни бизнеси. По примера на международните партньори, част от чието семейство са, компаниите развиват политики и конкретни практики, с които адресират потребностите на служителите си да бъдат насърчавани и въвличани като доброволци от името на компаниите, за които работят. 
Практиките на корпоративно доброволчество най-често са свързани с осигуряване на допълнителен ден към полагаемия годишен отпуск, в който служителите могат да избират да даряват труда си. Тези практики варират между 4 часа на година до 60 часа на година. Спецификата на основния тип бизнес дейност е определяща за това колко време (часове/дни) може да се „освободи“ за доброволчество заради вътрешните процеси и процедури, разпределение на задачи и отговорности.
В повечето случаи корпоративните доброволци могат да избират индивидуално каузи, за които да дарят труд, време, талант, независимо от това дали компанията по линия на своята политика за корпоративна социална отговорност (CSR) или тази за екологично, социално и корпоративно управление (ESG)[footnoteRef:16] подкрепя тези каузи. Отделните служители, които искат да доброволстват, могат да мотивират и други свои колеги, с които заедно/екипно да дарят време и труд на общо споделена кауза.  [16:  От англ. Environmental, Social and Governance.] 

При част от компаниите се разчита на личната мотивация и преценка от страна на служителите дали, кога и в какви каузи да се включат с доброволен труд. Най-често се организират доброволчески събития в свободното време поради ограничени възможности това да се случва в работно време предвид вътрешните работни процеси и задачи. Тези случаи на корпоративно доброволчество могат да бъдат отнесени към индивидуалното доброволчество, тъй като са по-скоро спорадични/кампанийни и най-вече се случват в свободното време на служителите. Интервюираните служителите, обаче при тези случаи дават обратна връзка за удовлетвореност и повишена екипна мотивация. 
Съществуват и практики, свързани с експертното доброволчество, при което се даряват време и експертна работа от името на компанията за изработването на продукт или услуга, които са част от основната бизнес дейност на компанията и се предоставят безвъзмездно в полза на избрана социалнозначима кауза (напр. в полза на граждански организации, които работят за постигане на конкретни цели). Тези практики могат да бъдат отнесени по-скоро към корпоративното дарителство, тъй като практически се дарява ресурс под формата на продукт или услуга от името на компанията. 
При някои компании доброволчеството е специално застъпено в процедурите за въвеждане на нови служители при започване на работа[footnoteRef:17]. [17:  От англ. onboarding.] 


2. Подходи, чрез които компанията като работодател стимулира служителите си да доброволстват
Такива подходи са осигуряването на допълнителни дни платен отпуск, в рамките на които служителят доброволства или организиране на по-общи/масови доброволчески събития, които адресират необходимостта от изграждане на екипен дух и мотивация сред служителите.
Някои компании предоставят финансов ресурс в подкрепа на каузи, за които служителите им са дарили от своето време, например чрез програми за удвояване на дарените усилия и време[footnoteRef:18]. Има създадени платформи, в които се регистрират каузи/ЮЛНЦ и там се проследява подкрепата от страна на отделните служители и самите компании.  [18:  От англ. matching gift program.] 

По време на по-мащабни доброволчески активности компаниите осигуряват:
1. медицински екипи, които да са на разположение при нужда;
2. допълнителна застраховка в случай на злополука при извършването на доброволчески труд от страна на служителите (групова застраховка тип рискова);
3. застраховка „отмяна на събитието“, когато случването на по-масовата дейност е свързано и с допълнителни организационни разходи;
4. средства за транспортиране до мястото, където ще се извърши доброволческият труд;
5. средства за материали и средства, необходими за пълноценен доброволчески труд и други. 
Организират се вътрешни събития, на които се канят представители на каузи/граждански организации, които представят повече за своята работа и възможните начини за подкрепа от страна на служителите. Провеждат се и събиране на обратна връзка сред служителите относно организираните активности за доброволчество, с което се цели подобряване на вътрешните процеси и отговор на реалните потребности сред корпоративните доброволци.

3. Потребности и възможности за регулиране със закон 
Според допитването, установена е необходимост от повече общодостъпна информация за нови и различни каузи, къде може да се доброволства, което би отговорило както на потребностите на служителите, които индивидуално си организират/избират доброволчески активности, така и би било полезно на екипите в компаниите, които търсят възможности за по-мащабни доброволчески акции. Налице е нужда и от установяване на механизъм за покриване на разходите, необходими за пълноценно извършване на доброволческия труд, т.к. често се случва, особено когато служителите индивидуално се организират къде и кога да дарят труда си, те да покриват за своя сметка разходи за транспорт, средства/материали, необходими за извършване на специфичната дейност. За тези случаи очакването е разходите да се покриват от организаторите на доброволческите активности. 
Според участниците  допитването, насърчителите мерки за доброволчеството чрез закон могат да бъдат по-скоро непреки за компаниите и да са насочени към развиване на капацитета на партньорските за компаниите граждански организации или тези, които професионално развиват доброволчеството. Насърчителна мярка, свързана с популяризиране на доброволчеството като ценност би била обявяване на ден през годината (работен, но неприсъствен), в който да се дарява време, труд или талант в подкрепа на избрана социалнозначима кауза. 
Респондентите смятат, че уменията, придобити и/или надградени при полагане на доброволен труд, особено специализиран, могат да бъдат признавани като допълнителна квалификация, ако това е правно уредено. Трудно се признава щета при трудова злополука от застрахователите, особено ако е възникнала в доброволческа инициатива. Чрез закона това би могло да се регулира. Необходимо е провеждането на информационни и ангажиращи кампании сред по-младите и учащите се за смисъла от доброволчеството и какви са ползите от него. За младите хора доброволчеството дава нови знания, опит, социализиране и нови професионални контакти. 

VІІ. Обществена консултация за изготвяне на Закон за насърчаване на доброволчеството
Обществената консултация е проведена от Българския дарителски форум, Българския център за нестопанско право, Българския червен кръст, Националния младежки форум и Герои на времето в периода 09.09.2023 – 15.11.2023 г. под формата на общодостъпно и открито за участие на всякакви заинтересовани страни количествено изследване с онлайн анкета, разпространявана публично. 
Като елемент от обществената консултация е проведено и фокусирано обществено обсъждане на мерките за насърчаване на доброволчеството във връзка със сформираната през м. август 2023 г. от Министерството на младежта и спорта съвместна работна група с представители на администрацията и на неправителствени организации с цел изготвяне на актуален Законопроект за насърчаване на доброволчеството[footnoteRef:19].  [19:  Обсъждането е организирано по инициатива от членовете на работната група Български център за нестопанско право и Национален младежки форум и е проведено на 19.10.2023 г. в София с общо 39 участника - доброволци и представители на доброволчески организации.] 

Общественото обсъждане е проведено в присъствен формат без възможност за дистанционно включване и обхваща две тематични области на дискусия: мерки за насърчаване на хората да доброволстват и мерки за насърчаване на организациите, които  организират доброволчески дейности.
Според участниците в общественото обсъждане основни пречки пред хората да доброволстват са:
1. липсата на ясна информация за правата, задълженията има, както и за отговорността, която биха носили при доброволстване (12 респондента);
2. трудното намиране на информация за доброволчески инициативи (10);
3. липсата на време (6);
4. финансови съображения, свързани с разходите за храна, път и т.н. (2).














Фигура 11. Възможни цели на бъдещ Закон за доброволчеството, 2023
[image: ]

Участниците определят дългосрочното доброволчество като такова, продължаващо:
1. поне 30 дни в рамките на една календарна година при един организатор (20 респондента);
2. поне 30 последователни дни в рамките на една година при един организатор (7);
3. друго (5);
4. поне 15 последователни дни в рамките на една година при един организатор (4).

Фигура 12. Видовете доброволчество, които следва да бъдат регулирани чрез бъдещ закон, 2023
[image: ]

На въпроса, кои са най-подходящите мерки за насърчаване на организациите от предварително зададен списък, участниците са подредили предложените им варианти на отговор в следния ред според това, кои са най-подходящи, според тях:
1. подкрепа за предоставяне на услуги – обучения за повишаване капацитета на организациите за работа с доброволци и подготовка на доброволци;
2. преференциално ползване на държавна или общинска собственост;
3. финансова подкрепа за сключване на застраховки;
4. проектно финансиране;
5. подкрепа в натура – облекла, материали и други.

Фигура 13. Възможни мерки за насърчаване и подкрепа, които следва да бъдат предвидени в бъдещ Закон за доброволчеството, 2023
[image: ]
Фигура 14. Възможни механизми, които следва да бъдат предвидени  чрез закон за удостоверяване на положен доброволчески труд, 2023[image: ]
VІІ. Обществена консултация по ключови въпроси, свързани с проектозакон за доброволчеството
Публичното допитване е проведено чрез анкета по инициатива на БЧК с представители на неправителствения сектор и доброволци в периода 14.09.2023 - 18.09.2023 г. От анкетираните общо 401 лица доброволци са 294 души, а доброволческите мениджъри 102 души. Участвалите дългосрочно в доброволческа дейност са 162 души, 100 са участвали повече от веднъж месечно, 29 – по-рядко и 3 – никога.
Относно мотивацията за участие в такива дейности отговорите при дадена възможност за повече от един отговор са следните:
1. желанието да си полезен в обществото - 356 души;
[bookmark: _tyjcwt]2. възможност за развитие на нови умения и набиране на практически опит - 250;
3. създаване на ценни контакти и приятелства -184; 
3. търсене на признание - 41;
4. ангажиране с определена кауза - 29.
Пречките, които участниците са отбелязали при възможност за повече от един възможен отговор са: 
1. липса на време - 264; 
2. липса на информация за възможности за доброволстване - 54; 
3. финансови съображения - 20; 
4. опасения за личната безопасност - 5; 
5. училищна заетост, пречки от работодателите, проблеми  със здравето -  по 2 отговора и
6. липса на атрактивност, забрана от родители и липса на Закон за доброволчеството по 1 отговор.
Отговорите на въпроса „Какво трябва да цели един Закон за доброволчеството?”, при възможни повече от е отговор, дават следното разпределение: 
1. „да гарантира безопасността и благосъстоянието на доброволците” - 351 лица;
2. „да дефинира правата и отговорностите на доброволците – 324;
3. „да дефинира правата и отговорностите на организациите, работещи с доброволци” -  323;
4. „да насърчи прозрачността и отчетността на организациите, работещи с доброволци” - 204 отговора; 
5. „да посочи ангажиментите на държавата за развитие на доброволчеството“ - 102; 
6. „да улесни координацията на усилията на доброволците по време на извънредни ситуации“ - 90; 
7. „да защити доброволците от експлоатация“ - 64 отговора;
8. „да насърчи държавната подкрепа към организации, работещи с доброволци, включително финансова“ - 20 отговора и 
9. „да улесни процеса по набиране и работа с доброволци“ - 11.
На въпроса „Кой от следните видове доброволчество смятате, че трябва да бъдат регулирани на законово ниво?” са получени следните отговори:
1. най-много са отговорите в полза на спонтанното - 141;
2. следват организираното дългосрочно - 104;
3. организираното краткосрочно - 102;
4. доста по-малко са отговорите в полза на:
4.1. училищно/младежко - 27;
4.2. корпоративно, организирано от работодател - 10 и 
4.3. всичко изброено - 3.
Мерките за насърчаване и подкрепа на доброволчеството, които следва да се предвидят чрез Закон за доброволчеството, са ранкирани по важност по следния начин от изследваните лица:
1. финансов механизъм за подкрепа с публични средства на организатори на доброволческа дейност - 253;
2. преференциални условия за застраховане на доброволци - 216; 
3. създаване на условия за запознаване на ученици и студенти с дейността на организации, които организират доброволчески дейности и мерки за осигуряване на възможност на ученици и студенти за доброволстване като част от училищния или университетския курс на обучение - 165;
4. данъчни облекчения на работодателя - 80 и 
5. допълнителен платен отпуск  за доброволци, участващи в акции по време на кризи - 24 лица.
На въпроса с какви механизми следва да се удостоверяват положен доброволчески труд участниците посочват следните отговори:
1. издаване на сертификат от организацията, работеща с доброволеца - 190 лица;
2. създаване на единен държавен регистър на доброволческите организации -  158
3. издаване на индивидуални доброволчески книжки по образец - 67.
На последния въпрос от допитването, който е отворен, от организатора на допитването	са получени 17 страници предложения и разсъждения, като най-съществените от тях са обобщени по следния начин:
1.  съществува необходимост от осигуряване на отсъствията по време на кризи и екстремни ситуации на работещи и учащи лица;
2. необходима е по-висока информираност в обществото относно мисията на доброволците и доброволческите организации и инвестиране от държавата в процесите;
3. бъдещият закон просто и ясно следва да урежда възникващи въпроси и проблеми, в дългосрочен план, а не да създава такива;
4. нужно е гарантиране на безопасни и здравословни условия на труд за доброволците;
5. трябват дългосрочни механизми за популяризиране на доброволчеството и възпитаване на младото поколение в дух на хуманизъм и съпричастност;
6. необходимо е развитие на корпоративното доброволчество, в т.ч. и чрез приемане на стимулиращи данъчни облекчения. 

ІХ. Национално представително проучване по инициатива на Българския център за нестопанско право 
Изследването е количествено, проведено чрез пряко стандартизирано интервю с таблети от Алфа Рисърч, по инициатива на БЦНП - член на работната група към ММС за изготвяне на Законопроект за насърчаване на доброволчеството в периода 06.10.2023 – 10.10.2023 г. 
Целевата група е подбрана чрез двустепенна стратифицирана извадка с подбор на респондентите по квота въз основа на признаците пол, възраст, образование и тип населено място, брой респонденти/участници: 1000 пълнолетни граждани.
Почти 2/3 от участниците в изследването (65,7%) са отговорили, че никога не са участвали доброволческа инициатива.
Запитани каква е основната мотивация да бъдат доброволци - тяхна или на техни близки или познати, респондентите дават следните отговори:
1. желанието да се помогне на конкретни хора или на група, с чиито проблеми са запознати - 44,9%;
2. желанието да са полезни за обществото	- 41,9%;
3. личната ангажираност с определена кауза - 34,7%;
4. желанието да се даде пример на други хора - 26,3%;
5. възможността да се развиват нови умения и да се трупа практически опит - 10,4%;
6. създаването на нови ценни контакти и приятелства - 9,1%;
7. лична полза от участието като доброволец - 7,3%;
8. получаването на признание, включително и сертификати, които могат да се използват при кандидатстване за университет/работа - 5,5%;
9. не зная - 2,6%;
10. друго - 0,3%.
Основните пречки пред доброволчеството са подредени от участниците по важност в проучването по следния начин:
1. липса на време - 46,1%;
2. липса на информация за доброволчески възможности	- 37,5%;
3. невъзможност да вземат отпуск/да отсъстват от основната си работа - 23,1%;
4. финансови съображения, когато се налага покриване на разходи за транспорт с личен автомобил/разходи за нощувки/храна и други по време на инициативата - 20,6%;
5. опасения за личната им безопасност - 14,1%;
6. липса на ясна информация дали трябва да подпишат договор във връзка с доброволчеството както и кой и каква отговорност носи, ако бъде допусната грешка по време на доброволстването или ако доброволец пострада - 12,4%;
7. дарените часове труд не се признават, както и няма яснота дали дарените часове труд се признават за експертен и легитимен трудов стаж - 9,5%;
8. не зная - 5,8%;
9. друго - 0,9%.
Според респондентите, основните източници на информация за актуални доброволчески активности и каузи са следните, подредени по значимост:
1. медиите в т. ч. радио, телевизия, печат и новинарски сайтове - 50,8%;
2. информация в социалните мрежи	 - 36,3%;
3. сайтовете на организациите, търсещи доброволци - 12,9%;
4. специален портал, на който организациите качват своите мисии - 3,7%;
5. друго - 2,1%;
6. не зная - 1,2%.
Почти от ¼ от включилите се лица в изследването са дали следния отговор: „до мен не достига подобна информация“ - 24,8%.

Обобщените изводи от допитванията, консултациите и проучванията на нуждите на доброволците и доброволческите организации в България, проведени от НПО в процеса на разработване на Закон за доброволчеството през 2023 г. са представени  по-долу в следните основни групи.

1. Доброволческа активност
Проведените проучвания и консултации показват, че най-активно включващи се в доброволчески инициативи са гражданите на София и на областните градове. В сравнение с тях значително по-малък дял от живеещите в малки населени места като малки градове и села, са доброволствали.

2. Основна мотивация за доброволстване
На първо място е „Желанието да съм полезен в обществото“ като водещ мотив, според допитването на БЧК и обществената консултация, включително и в малките градове и села според национално представеното проучване. 
На второ място е „Желанието ми да помогна на конкретни хора, група, чиито проблеми познавам“, което е водещ мотив за живеещите в София и областните градове според национално представеното проучване. 
Трета е личната ангажираност с определена кауза като един от най-често посочваните мотиви според проведените обществена консултация и национално представеното проучване.
Накрая е възможността за развитие на нови умения и набиране на практически опит, което е вторият най-често посочван мотив според допитването на БЧК. В същото време, според национално представителното проучване, този мотив е посочен от едва 14,4 % от респондентите от София и 8,7% от тези от малките градове.

3. Пречки пред гражданите да доброволстват
Най-често посочваните пречки пред доброволчеството са:
1. липсата на информация за доброволческите възможности - водеща пречка според обществената консултация;
2. липсата на време, включително невъзможността за вземане на отпуск и отсъствие от основна работа - водеща пречка според национално представителното проучване, посочвана по-често от респондентите от малките и областните градове отколкото от респондентите от София и селата;
3. финансови съображения в т.ч. липса на покриване на разходи, свързани с изпълнението на доброволческата дейност, която е една от най-често посочваните пречки във всички проведени проучвания и консултации;
4. друга често посочвана пречки пред доброволчеството, според проучванията, е липсата на ясна информация дали трябва да се подписва договор във връзка с доброволчеството както и кой и каква отговорност носи, ако бъде допусната грешка по време на доброволстване или ако доброволецът пострада, докато съображенията за лична безопасност са рядко посочвани като пречка. 

4. Източници на информация за доброволчески дейности
Според проучванията, проведени от гражданските организации, водещ източник на информация за доброволчески дейности са социалните мрежи. Вторият най-често ползван източник са сайтове на организации, организиращи доброволчески дейности. 
Според национално представителното проучване, обаче като основен източник на информация се посочват традиционните медии – радио и телевизия, а социалните медии са след тях. Голям е делът на респондентите, които споделят, че не получават информация за доброволчески дейности: 39,7% в селата и 14,4% в София, а сайтовете на организациите е един от най-рядко посочваните източници. 

5. Съдържание на уредбата в един бъдещ закон за насърчаване на доброволчеството
Според мнозинството от респондентите, участвали в обществената консултация, основна цел на един бъдещ закон за насърчаване на доброволчеството трябва да е регламентирането на държавна подкрепа към организации, работещи с доброволци, включително финансова такава. Според мнозинството от лицата, взели участие в допитването на БЧК, законът следва да цели по-скоро да дефинира правата и отговорностите на доброволците и да регламентира правата и отговорностите на организациите, работещи с доброволци. 

6. Мерки за подкрепа на доброволчеството
Най-широко споделяните от респондентите мерки, които следва да бъдат въведени за подкрепа на доброволчеството са:
1. финансов механизъм за подкрепа с публични средства на организатори на доброволческа дейност, включително помощ за предоставяне на услуги, свързани с организирането на доброволци като обучения за специфични доброволчески дейности и  изграждане на капацитет на организациите;
2. преференциално ползване на държавна и общинска собственост;
3. подкрепа в натура: облекла, материали и други;
4. възможност за вземане на отпуск за осъществяване на доброволчество; 
5. условия за запознаване на ученици и студенти с дейността на организации, които организират доброволчески дейности и мерки за осигуряване на възможност на ученици и студенти за доброволстване като част от училищния или университетския курс на обучение и 
6. възможности за признаване на периода на доброволчество за осигурителен стаж.

Х. Обществено допитване относно законопроект за насърчаване на доброволчеството, организирано от Министерството на младежта и спорта
В изпълнение на ЗНА, Наредбата за обхвата и методологията за извършване на оценка на въздействието на МС и Ръководството за извършване на предварителна оценка на въздействието, прието с Решение № 728 на МС от 05.12.2019 г., като част от процеса по извършване на ОВ по инициатива на ММС е организирано допитване под формата на обществена консултация за обсъждане на необходимостта от въвеждане или усъвършенстване на регулирането на обществените отношения, свързани с доброволчеството в България. Допитването като тип изследване е количествено, проведено с помощта на онлайн въпросник в периода 01.09.2023 - 31.10.2023 г. 
Обхванатите целеви групи са: 
1. представители на неправителствения сектор;
2. доброволци;
3. служители на ангажирани институции;
4. представители на институции, работещи с доброволци; 
5. граждани и всички, имащи отношение по създаване на проект на Закон за доброволчеството. 
Общият брой на включилите се респонденти/участници е 182. Най-голям дял попълнили въпросника лица са представили себе си като доброволци и представляват 47.8% от всички участвали в запитването. 
Друга група лица са попълнили въпросника в качеството си на представители на държавна институция (34.62%), а на трето място са представителите на неправителствени организации (25,82%). 
Сред участниците в анкетата има представители на доброволци, частни компании, младежи, ученици и други.
Получените резултати от обществената консултация в синтезиран вид са представени по-долу.
Най-много анкетирани са във възрастовите граници 35 - 44 години, като съставляват 35,16% от всички анкетирани. 
Подробното разпределение по възрастови групи е представено във фигурата по-долу.


Фигура 15. Разпределение по възрастови групи на участниците в обществената консултация

Въпросът „Изберете всяка от следните характеристики, която описва доброволчеството, според Вас“ е събрал най-много отговори (161 - 88,46%), като открояващите се сред тях като получили по-сериозна подкрепа са следните:
1. „Доброволчеството е даряване на време и труд в полза на обществото“;
2. „Участието в доброволчески дейности е изцяло по собствено желание“  - 144 отговора; 
3. „Доброволецът не получава възнаграждение за участието си в доброволческата дейност“ - 81. 
Въпросът „Кои от посочените характеристики следва да притежава една организация, която организира доброволчески дейности“ е получил следните отговори:
1. независимо от основния предмет на дейност, да организира доброволчески дейности в обществена полза (118 отговора) – 64,84%;
2. да има ясна правна форма и представителство (110) – 60,44%;
3. в предмета на дейност изрично да е записано, че организира доброволчески дейности (54)	 - 29,67 %.











Фигура 16. Видове доброволчество, които следва да бъдат регулирани на законово ниво
[image: ]












Най-много от анкетираните са посочили, че от законодателно уреждане се  нуждае:
1. „дългосрочното доброволчество“ (131 отговора) – 71,98%;
2. „организираното доброволчество“ (127) – 69,78%;
3. „корпоративно доброволчество“ (113) – 62,09%;
4. „инцидентно доброволчество – 40,11%;
5. „краткосрочно доброволчество“ – 39,01%.

Фигура 17. Виждане за това коя доброволческа дейност е дългосрочна

Над половината от респондентите (52,20%) считат, че дългосрочна е доброволческата дейност, при която един доброволец е ангажиран за повече от 30 дни в рамките на една календарна година в полза на едно и също лице, което организира тази дейност.
Другото виждане, получило 39,1% от отговорите е, че дългосрочна е всяка доброволческа дейност, при която един доброволец е ангажиран с над 20 часа месечно в продължение на поне 3 последователни месеца в полза на едно и също лице, което организира съответната дейност.

Фигура 18. Необходимост от сключване на писмен договор за извършване на доброволческа дейност

Положителните отговори на въпроса „Необходимо ли е задължително сключване на писмен договор между доброволеца и организатора на доброволческите дейности?“ общо са над 70%, като по-голямата група от респондентите, отговорили по този начин (41,21%) смятат, че това важи както за краткосрочното, така и за дългосрочното доброволчество. 
Малко по-малка е групата на лицата (37,36%), които считат, че задължението за сключване на писмен договор при извършване на доброволчески дейности следва да важи само при дългосрочното доброволчество. 
Отрицателен отговор са дали над 1/5 от респондентите (21,43%).









[image: ]Фигура 19. Нужда от законова уредба на минималното съдържание на договора за доброволчество от сключване на писмен договор за извършване на доброволческа дейност











Значителна част от анкетираните (63,19%) са отговорили утвърдително на въпроса дали с бъдещ закон следва да бъде уредено минималното съдържание на договора за доброволчество.
Доста по-малка част от тях са на противоположния полюс като смятат, че няма нужда от законова уредба на минималното съдържание на такъв договор (15,93%). 
Немалка част от участниците в консултацията (20,88%) са отговорили, че не могат да преценят дали има такава нужда или не.

Фигура 20. Необходимост от създаване на публичен регистър на организациите, които организират доброволческа дейност

Доста над половината от респондентите (57,69%) смятат, че има необходимост от въвеждането на изискване за допълнителна регистрация в публичен регистър на организациите, организиращи доброволци. Друга доста по-малка част от участвалите в консултацията (30,77%) посочват, че подобна регистрация е необходима, но само за целите на получаването на публично финансиране.
На въпроса „Какви механизми, според Вас, е подходящо да бъдат въведени за удостоверяване на положения доброволчески труд“ над 73% от анкетираните са посочили като отговор създаването на единен регистър на доброволчески организации и доброволци към тях. Други 49% са избрали опцията: “Издаване на индивидуални доброволчески книжки по образец“. С „друго“ са отговорили 8,2% от анкетираните.
Въпросът „В какъв формат следва да бъдат издавани т.нар. доброволчески книжки?“ е получил доста разнородни отговори, както следва:
1. електронен формат са посочили най-голям брой от участниците - 40%;
2. задължително електронен и по желание хартиен формат са посочили близък до горния брой респонденти – 36,67%;
3. задължително хартиен и по желание в електронен е отговорът, класиран на трето място в проучването – 16,67%;
4. само хартиен формат са избрали като опция 5,56% от респондентите.
На следващия въпрос „Следва ли със закон за доброволчеството да се въведе задължение за застраховане на дългосрочни доброволци за сметка на организатора на доброволческата дейност?“, анкетираните са избрали следните отговори:
1. най-много от тях приемат, че подобно задължение следва да бъде въведено, но само за случаи, в които доброволческата дейност предпоставя определено ниво на риск за живота или здравето на доброволеца - (74 отговора) – 40,66%;
2. категоричен отговор, че задължение за застраховане на дългосрочни доброволци за сметка на организатора на доброволческата дейност следва да бъде въведено за всички случаи са дали 52 човека или общо 28,57% от анкетираните;
3. че това е въпрос на свободно договаряне между доброволеца и организатора считат 13,19% от допитаните лица;
4. че такова задължение е необходимо, но че то трябва да се обезпечи със задължение застрахователите да предоставят специална застрахователна услуга, смятат – 9,34% от участниците;
5. че такова задължение следва да се въведе само ако организаторът се ползва от подкрепа с публични средства за целта са посочили като отговор 6,59% от допитаните.
На следващия, идентичен на горния въпрос, но касаещ краткосрочното доброволчество анкетираните са отговорили по следния начин:
1. положително са отговорили 80 участника или 44,69%;
2. отрицателен отговор са дали 77 участника или 43,02% от анкетираните;
3. с „друго“ са отговорили 22 лица или 12,29% от участвалите.
Видна е разликата само от 3 гласа между  отговорите „Да“ и „Не“, което сочи на сериозно колебание сред респондентите относно необходимостта от законово уреждане на застраховките при краткосрочното доброволчество.
Отговорите на въпроса „Какви мерки за насърчаване и подкрепа на доброволчеството следва да се предвидят чрез закон за доброволчеството?“ имат следното разпределение:
1. допълнителен платен отпуск за доброволци, участващи в акции по време на кризи (137 участника) – 75,27%;
2. данъчни облекчения за работодатели, които осигуряват възможност на работниците да ползват допълнителен платен отпуск за осъществяване на доброволчество (133) – 73,08%;
3. възможности за признаване на периода на доброволчество за осигурителен стаж (130 участника) – 71,43%;
4. условия за запознаване на ученици и студенти с дейността на организации, които организират доброволчески дейности и мерки за осигуряване на възможност на ученици и студенти за доброволстване като част от училищния или университетския курс на обучение (119) – 65,38%;
5. преференциални условия за застраховане на доброволци (106) – 58,24%;
6. информационни кампании, включително предоставяне на безплатно ефирно време в публичните медии за промотиране на организатори на доброволчески дейности (96) – 52,75%;
7. финансов механизъм за подкрепа с публични средства на организатори на доброволческа дейност (93) – 51,10%;
8. преференциални условия за размера на здравноосигурителните вноски на доброволци за определен период на доброволстване (75) -  41,21% и
9. друго (13) – 7,14%.
Най-често споменавани насърчителни мерки в отговорите са тези, включващи допълнителен платен годишен отпуск, данъчни облекчения за работодатели и възможността времето за доброволчески дейности да се признава за осигурителен стаж.
На въпроса „Какви следва, според Вас, да са мерките, подкрепящи т.нар. корпоративно доброволчество, което се осъществява в рамките на работното време, като служителят има право да реализира доброволческа дейност?“, получените отговори са следните:
1. данъчни облекчения (117 отговора) – 64,29%;
2. зачитане на подобна дейност за корпоративна социална отговорност, свързана с постигане на социалните и екологични цели (ESG – екологично, социално и корпоративно управление) (83 участника) – 45,60%;
3. субсидии за работодатели, които дават възможност на своите служители да доброволстват (66) – 36,26%;
4. няма нужда от мерки за подкрепа, т.к. корпоративното доброволчество трябва да се счита за част от социалните придобивки, които работодателят предлага с цел създаване на по-добри и атрактивни условия на труд (33) – 18,13%
5. друго	(6) – 3,30%.
Въпросът „Следва ли в училище да се насърчава организирането на доброволчески инициативи, в които да участват учениците?“ анкетираните почти единодушно са дали положителен отговор (179) – 98,35%, като под 2% от тях са дали отговор „Не“. 
На следващия въпрос как горното може да бъде постигнато са получени следните отговори:
1. чрез включване на доброволчески инициативи като част от учебните програми по гражданско образование (103) – 57,54%;
2. с приемането на програми за насърчаване на доброволчеството в училище, чрез които да се осигурява финансиране за организиране на доброволчески дейности сред ученици (74)  - 41,34%;
3. друго (2) – 1,12%.
Тук се откроява мнението на анкетираните, че мястото на ученическите програми за доброволчеството е в частта, свързана с гражданското образование.
Запитани за три проблема, които са най-съществените пречки за развитие на доброволчеството в България, участниците дават следните отговори:
1. липса на разпознаване на ползите от положения доброволчески труд при кандидатстване за работа / образование (121) – 66,48%;
2. липса на подходящи мерки за гражданско образование и подкрепа на доброволчеството (119) – 65,38%;
3. липса на финансиране на доброволчески организации, които да набират, обучават и реализират дейности с доброволци (118) – 64,84%;
4. липса на инструменти за валидиране на уменията и компетентности, придобити чрез доброволчество (109) – 59,89%;
5. липса на методическа подкрепа за покриване на съвременните изисквания за управление на доброволчески дейности (66) – 36,26%;
6. друго	(13) – 7,14%.

Фигура 21. Основни лични пречки за участие в доброволчески дейности
[image: ]












Като основни лични пречки за участие в доброволчески дейности участниците са посочили следното: 
1. преобладаващата част от допитаните (110 отговорили) - 60,44% са посочили като личен мотив да не вземат участие в доброволчески инициативи липсата на време, формулирайки причината по следния начин – няма как да отделя време заради ангажиментите ми в училище/университет/работа.
2. на следващо място е отговорът, според който повечето организатори на доброволци не предоставят средства за осигуряване на базисни разходи за храна, пътни, спане и застраховка, свързани с доброволчеството (65) - 35,71%;
3.  отговорът, че не знаят как да открият подходяща организация, към която да доброволстват са посочили 40 анкетирани - 21,98%;
4. обстоятелството, че трябва сами да покриват своите здравни осигуровки по време на доброволстването си е посочено като основна лична пречка от 32 анкетирани - 17.58%;
5. с „друго“ са избрали да отговорят 14,29% от участниците;
6. това, че не знаят какво споразумение или договор да сключат с организация за доброволчество са посочили като пречка 7,14% от анкетираните. 
Следващият въпрос от консултацията касае възможността за намиране на информация относно включване в доброволчески акции, като:
1. над 46% от участниците са отговорили, че най-лесно това може да се случи чрез акции в социалните мрежи;
2. 26,37% смятат, че е подходящо това да става чрез специализиран портал за доброволчество;
3. 23,36% са заявили, че трябва да има единен регистър, в който да се вписват доброволческите организации и 
4. едва 4,4% са на мнение, че могат да получават информация за доброволчески инициативи от ежедневните медии.
Последният въпрос от обществената консултация има за цел да събере мнения относно конкретното име на бъдещия законопроект, като получените отговори, подредени по тяхната тежест са следните:
1. Закон за доброволчеството (71 участника) – 39,01%;
2. Закон за насърчаване и подкрепа на доброволчеството (44) – 24,18%;
3. Закон за защита и насърчаване на доброволчеството (42) – 23,08%;
4. Закон за насърчаване на доброволчеството (19) – 10,44%;
5. Друго (6) – 3,30%.
Особено важни за целите на оценката на въздействието са данните от проучванията, показващи какво е отношението на младите хора спрямо доброволчеството и доброволческите дейности. Те недвусмислено сочат, че младите хора са склонни повече да мислят за каузи на развитието и по-малко за каузи, свързани с оцеляването. Те са най-отворени към доброволчески дейности, като значителен дял от тях (68%) приемат, че си струва участие в доброволчески/дарителски акции. 
Един от направените категорични изводите от горните изследвания е, че според 47% от българите доброволческата дейност е все по-популярна сред младите хора. Това се твърди предимно от млади и образовани хора, което в същото време е и самооценка. На доброволчеството се гледа като на сериозна възможност за развитие на нови умения и набиране на практически опит, което е много често посочван мотив от младите хора за включването им в доброволчески дейности. За тях доброволчеството дава нови знания, опит, социализиране и нови професионални контакти.
В същото време остава висок делът на млади хора, които никога не са участвали в доброволчески дейности – 60%. Това са в най-голяма степен млади хора във възрастовата категория 15 - 29 г. и младежи, живеещи в селата. 
Едновременно с това България е сред държавите с най-високи нива на NEET[footnoteRef:20] в ЕС. Това е процентът от млади хора на възраст между 15 и 34 години, които нито учат, нито работят, нито се обучават. [20:  От англ. Neither in employment nor in education and training.] 

По данни на Евростат през последните 3 години до 2022 г. абсолютната стойност на нивото на NEEТ на България спада от 19,2% през 2020 г. на 18,3% през 2021 г. до 16,5% през 2022 г. В същото време страната ни се изкачва в негативната класация, поради общото намаляване на нивата в останалите държави членки и ако през 2020 г. България е била на 7-мо място в класацията на Евростат, то през 2022 г. тя е на 5-то място.
Младежката безработица е проблем, който засяга всички страни със слаб или отрицателен растеж. Когато растежът на икономиката се забави, това може да се случи и с нивата на заетостта, тъй като предприятията се въздържат от разширяване и създаване на нови работни места, включително се прибягва и до съкращения, с цел намаляване на разходите. Често младите хора са тези, които поемат най-тежката цена от това, тъй като се конкурират срещу по-възрастните работници, с много повече опит.
Когато младите хора не са заети и не участват в образователен или обучителен процес, те са изложени на повишен риск да се откъснат от пазара на труда и да бъдат изправени пред социални проблеми. Това има потенциал да попречи на целия им трудов живот. Европейският съюз е поставил цел, която предвижда, че делът от младите хора, които нито учат, нито работят или се обучават на ниво Съюз, трябва да бъде по-малко от 9% до 2030 година за възрастовата група от 15 до 29 години.
Един от начините, по който младите хора, които не учат или не намират работа, могат да подобрят перспективите си на пазара на труда, е придобиването на нови умения чрез образование и обучение. Доброволчеството и доброволческите дейности във всички подобни случаи са подходяща форма за приобщаване на младите хора към пазара на труда чрез обучения, придобиване на нови умения и установяване на нови контакти.






Фигура 22. Млади хора, които не работят, не учат и не се обучават (нива на NEET), Евростат, 2020

[image: ]Фигура 23. Млади хора, които не работят, не учат и не се обучават (нива на NEET), Евростат, 2021




















[image: ]Фигура 24. Млади хора, които не работят, не учат и не се обучават (нива на NEET), Евростат, 2022











3. [bookmark: _3dy6vkm]Цели
	[Определянето на целите е втората основна аналитична стъпка (втора от общо шест) при извършването на оценка на въздействието. То се намира в тясна взаимовръзка с дефинирането на проблема (Ръководство, РМС № 728 от 2019 г., стр. 22). 
В тази връзка ако в оценката се решават няколко проблема, то за всеки от тях е необходимо да се определят цели.]
Посочете целите, които се поставят при регулирането на обществените отношения с проекта на нормативен акт, по конкретен и измерим начин и график за тяхното постигане. Какъв ефект би имала промяната и спрямо кого?
Целите са три групи - общи, конкретни и оперативни (Ръководство, РМС № 728 от 2019 г., стр. 23)



3.1. Обща цел
Създаване на благоприятна среда за насърчаване развитието на доброволчество и доброволчески дейности в България, според актуалните национални нужди и в съответствие с правилата, стандартите и най-добрите практики в ЕС и отделните държави членки.

3.2. Конкретни цели
Предприемане на мерки на национално ниво, водещи до оптимално разрешаване на дефинираните проблеми в действащата стратегическа, правна и институционална рамка в областта на доброволчеството и доброволческите дейности, чрез отстраняване на двигателите, стоящи в тяхната основа или чрез прекъсване на причинно-следствената връзка между проблемите, тяхната поява и проявления. 
Постигането на тези цели би имало еднакъв положителен ефект за всички набелязани групи заинтересовани страни. 
За преките адресати на мерките, процедурите и правилата това би означавало ясни принципи и правила за доброволстване, за осъществяване или организиране на доброволчески дейности, нови възможности за развитие и популяризиране на доброволчески инициативи и по-голяма сигурност на отношенията, възникващи при доброволческите дейности. Постигането на тези цели настъпва веднага от влизането в сила на съответните промени, от който момент биха започнали да се осъществяват ползите, свързвани с тях.
За държавата реализирането на конкретните цели би довело да създаването на ясни ангажименти и структури за израждането на насърчаваща среда за подпомагане на повече хора в нужда чрез добре организирано, включително регулирано, и ефективно доброволчество. Това включва ангажимент за развиване на стратегическата визия на страната по отношение на доброволчеството като част от общата визия за развитие на гражданското общество и реализирането ѝ в партньорство с представителите на гражданския сектор и организаторите на доброволчески дейности. Изпълнението по това направление на създаване и реализиране на държавната политика в областта на доброволчестото следва да започне с влизане в сила на така предложения закон, а срокът за постигане на измерими резултати (приета стратегическа рамка, прилагане на ясни мерки по изпълнението ѝ) е обвързан с процеса по разработване на Стратегията за развитие на гражданските организации и функционирането на Съвета за развитие на гражданското общество към Министерски съвет под председателството на определен ресорен заместник министър-председател.
Съвкупните полезни ефекти от осъществяването на конкретните цели биха могли да се проявят веднага, което в конкретния случай означава след изтичането на първия времеви цикъл, в рамките на който бъдат събрани, анализирани и отчетени официални данни и доказателства: например, след приключването на първата финансова година след реализирането на насърчителните мерки, които имат финансов характер. 

3.3. Оперативни цели
Идентифициране на вариант на действие, който предлага достатъчно и солидни предпоставки за изграждането на ясна и завършена стратегическа, правна и институционална рамка, насърчаваща доброволчеството и доброволческите дейности в България чрез достатъчно гаранции за развитие, мерки за подпомагане и правна сигурност.
4. [bookmark: _1t3h5sf]Варианти на действие
	[Определянето на вариантите за решаването на всеки един от проблемите е третата ключова аналитична стъпка (трета от общо шест) в процеса по изготвяне на предварителна оценка на въздействие.
Когато в цялостната предварителна оценка на въздействието се решава повече от един проблем, след определянето на целите за всеки от тях се разработват и вариантите за действие за всеки един от проблемите. 
Когато се извършва оценка на въздействието на нормативен акт, никога не се оценяват като алтернативни варианти приемането или неприемането на нормативния акт (особено ако това е предвидено в правото на ЕС или в акт от по-висока степен). Изследват се реалните алтернативи за действие, насочени към разрешаване на проблема, така както той би бил (или вече е бил) поставен при оценката на акта от по-висока степен или на акта на орган на ЕС. (Ръководство, РМС № 728 от 2019 г., стр. 25 - 26).
Препоръчва се вариантите да са между 4 и 7. Това е така, тъй като при определянето на вариантите, често има три „служебни“ варианта:
Вариантът „Без действие“ – той е задължителен и служи за отправна точка при сравняването на вариантите и евентуално при избора на най-подходящия.
Вариант „Фаворит“ – вариантът, който волно или неволно още с формулирането на проблема, изниква в съзнанието на членовете на екипа още преди аналитичната част
„Краен, очевидно неприемлив вариант” – вариантът, който често се появява само да покаже, че вариантът „Фаворит“ е приемливото решение (т.е. създава се, за да подкрепи варианта „Фаворит“).
Това е причина да се очаква поне четвърти вариант, който не означава че е правилният, а просто диференцира и „балансира“ анализа.
Точно тази логика е представена в табличната форма по-долу – за всеки проблем се разработват варианти за действие за неговото решаване.
Табличната форма визуализира логиката на анализа/структурата на доклада и не е задължителна.]



Отчитайки посочените дотук в настоящата ОВ данни и идентифицираните от нея проблеми, вариантите на действие, които предстои да бъдат оценени, търсят оптималния баланс на правата и интересите на адресатите, засегнатите и заинтересованите страни  и на държавата и обществото като цяло.
В настоящата ОВ са разработени, представени, поставени на задълбочен анализ и оценени 4 варианта на действие.
Вариант 0: „Без действие“ e първият и задължителен за разглеждане, наричан още нулев вариант, който служи за основа при теоретичното конструиране на т.нар. базисен сценарий. При него не се предлага публична намеса в обществените отношения, а въздържание от такава, като се разчита на това идентифицираните проблеми да се решат от само себе си, съответно от влиянието на други фактори на средата или в резултат от начина, по който съответната система от публични политики, норми, мерки и институции функционира към момента. Този вариант, наричан още Вариант „Не прави нищо“[footnoteRef:21], означава да не се предприемат никакви действия на публична намеса в обществените отношения, които попадат в обхвата на оценяваната сфера на политики. Той е задължителен за анализиране, предвид възприетите общ курс и тенденции в ЕС за оптимизиране на законодателството и намаляване на административната и регулаторна тежест, съвременните европейски подходи на по-доброто регулиране и принципът „Колкото по-малко, толкова повече”[footnoteRef:22], който действа в правото на ЕС и предполага приемането на ново законодателство в краен случай, след изчерпване на целия спектър от останали инструменти, който предлага действащата уредба, включително чрез нейното опростяване. [21:  От англ. Do Nothing Option.]  [22:  От англ. Less is more.] 

Останалите варианти съдържат предложения за конкретни интервенции, чрез които се преследва подобряване на съществуващата ситуация и разрешаване на установените проблеми. Това са:
1. Вариант 1: „Регулаторна намеса чрез изцяло нов закон“, който предвижда цялостна и радикална публична намеса чрез уреждане на проблемните обществени отношения по първичен начин с нов законов нормативен акт;
2. Вариант 2: „Регулаторна намеса чрез промени в действащата уредба“, който включва конкретни интервенции на регулаторно ниво, чрез въвеждането на промени в действащите нормативни актове, уреждащи същата материя и 
3. Вариант 3: „Нерегулаторен“, който разглежда възможното приложение на различни по своя характер „меки мерки“, които не предвиждат намеса на регулаторно ниво. 
Първият и вторият вариант (регулаторни) включват прилагането на мерки с най-висок и съответно висок интензитет и степен на определеност. Тяхната непосредствена цел, отчетливо изразена при първия, е ясно и недвусмислено запълване на съществуващи дефицити в действащото българско законодателство. Подходът на регулаторната намеса при тях основно се стреми към уреждане на обществените отношения в областта на насърчаване на доброволчеството и доброволческите дейности като цялостна рамка със своето стратегическо, правно и институционално измерение, която допринася за значително по-ускорено развитие и ефективност на доброволчеството у нас.
 Поначало при всеки регулаторен вариант, на първо място се прибягва до разработването и въвеждането на адекватни инструменти за правно регулиране, насочени към подобряване на действащата нормативна уредба. Когато проблемите са от такова естество, че не могат да бъдат разрешени чрез подобни действия, се обмисля приемането на изцяло нов закон, който чрез общо задължително за всички и всеобхватно действие да уреди трайно и по първичен начин обществените отношения, засегнати от проблемите. Така подобряването на правната среда в дадена сфера от обществения живот чрез усъвършенстване на регулирането на действащите в нея отношения като процес може да включва различни по своята природа действия и мерки според дефицитите, които следва да бъдат преодолени като:
1. приемане на изцяло нов законов нормативен акт, който да изчерпи и концентрира досегашната правна уредба или да уреди по изцяло нов начин проблемните обществени отношения;
2. промяна в действащата правна уредба с цел нейното цялостно усъвършенстване чрез някои от познатите и утвърдени в ЕС подходи на опростяване, консолидиране и унификация.
Крайният преследван резултат от тези действия следва да е един и същ – приемането на ясна, разбираема и непротиворечива национална уредба, която води до ефективно правоприлагане на национално ниво и пълно, съответстващо на правото на ЕС и на приложимите за държавата ни международни ангажименти, регулиране на обществените отношения в разглежданата област.
Оценяваните тук два регулаторни варианта са разработени и поставени на аналитично изпитание и задълбочено изследване в ОВ в отговор именно на вече посочените проблеми и техните двигатели. Те предвиждат провеждането на адекватна на съществуващите нужди интервенция, водеща до промяна в действащото до момента правно регулиране. Възприетият до момента подход на правно организиране на обществените отношения у нас преди всичко отразява актуалната политическа воля, т.е. това е нивото на приоритетност от гледна точка на държавата на политиките и отношенията, които са обект на уредба. 
Третият вариант, алтернативен на първите два, е подходът на регулиране посредством различни практически, информационни, методологически или други инструменти, които нямат юридическа сила, но които потенциално биха могли да доведат до разрешаване на идентифицираните проблеми, при едновременно реализиране на заложените цели. Той се концентрира върху мерки като организирането на национална информационна кампания, провеждането на обучения, разработване на материали и други подобни.
Накрая, вариантът, който бъде препоръчан от ОВ, преди всичко ще следва да води до максимално постигане на целите при оптимално справяне с проблемите, което означава, че той трябва да неутрализира проявлението на техните двигатели или да прекъсва причинно-следствената връзка между тях, проблемите и техните последици. Решението за избор на най-приложимия вариант – на бездействие или действие или на най-подходящите мерки, при избор на вариант на действие, ще бъде взето в края на ОВ след анализа на въздействията и сравняването на вариантите, според техните ползи и разходи, рискове и по множеството други критерии, включени в методологическата рамка на оценката.

[bookmark: _4d34og8]4.0. Вариант 0: „Без действие“
При нулевия вариант се изхожда от позицията, че когато проблемът възниква в среда, в която действат дългогодишно установени демократични традиции или практики на ниво работни процеси на публичните институции и администрация, функционирали продължително време при спазването на утвърдени стандарти за качество на извършваната дейност, би било по-ефективно и ефикасно засегнатите от проблема обществени отношения да се оставят да се коригират сами – от самата среда, от самите стандарти и работни процеси, като се направи обосновано предположение, че проблемът би се саморазрешил без каквато и да е публична или външна намеса.
Вариант 0: „Без действие“ е за предпочитане и в случаите, когато има достатъчно доказателства, че проблемът не е свързан с липсата на въведени мерки за регулиране, а по-скоро с лошо правоприлагане или недостатъчна степен на постигане на поставените цели. 
[bookmark: _2s8eyo1]Вариантът е най-подходящ и в случаите, когато са налице достатъчно факти и фактори от обективната действителност, като например трайно възприета административна и съдебна практика, превърнати в работна култура най-добри практики на дейност или високо ниво на правосъзнание на лица, общности и институции, които правят достатъчно реалистична вероятността набелязаните проблеми да се разрешат от само себе си. 
Понастоящем в България, от гледна точка на дефицити в правното регулиране на доброволчеството, липсват всички основни елементи като:
1. легална дефиниция за “доброволната дейност” и “доброволците”;
2. ясно регламентиране на договорните отношения, свързани с извършването на доброволчески дейности, което ги отграничава от трудовите правоотношения;
3. уредба на правата, задълженията и отговорностите на доброволеца и организаторите на доброволчески дейности;
4. правна рамка за структурирана и устойчива държавна политика за насърчаване на доброволчеството и др. 

[bookmark: _17dp8vu]4.1. Вариант 1: „Регулаторна намеса чрез изцяло нов закон“
Вариант 1: „Регулаторна намеса чрез изцяло нов закон“ се поставя на преценка и задълбочен анализ от ОВ в отговор на сочената от заинтересованите страни необходимост от  въвеждането на съвременно регулиране на обществените отношения в областта на доброволчеството, което да допринесе за възможно най-пълноценно постигане на поставените цели, свързани със създаването на достатъчно стимули за по-ефективно доброволчество и достатъчно гаранции за сигурността на доброволците, организациите, които ги организират и крайните ползватели на техните време, труд и усилия.
Освен международните стандарти и ангажименти, поети от държавата и изискванията по действащото право на ЕС, на които националното ни законодателство следва да отговаря, то трябва да е съобразено и с коренно променената социално-икономическа и политическа ситуация в страната, региона и света, която най-общо може да се определи като невиждана за последните десетилетия кумулация на кризи с неизвестни към момента последици. Това води до възникването на качествено нови социални предизвикателства, на които регулирането следва да намери най-адекватния отговор. По време на най-мащабната криза, предизвикана от пандемията от COVID-19, доброволците и у нас и в глобален мащаб демонстрираха една от най-бързите реакции, застанаха на първа линия преди всички останали и компенсираха липсата на своевременни действия от правителствата в първите часове и дни, когато рисковете за хората и страхът от опасността и здравето за живота на хората бяха най-големи. 
През целия изследван от оценката над 20-годишен период, като тънка червена линия и панацея преминава идеята за приемането на самостоятелен закон за доброволчеството. В същото време преобладаващите виждания и изразени мнения от различните заинтересовани страни относно проблемите и пречките пред развитието на активно доброволчество у нас са свързани по-скоро с липсата на повече информация, на достатъчно гражданска активност и енергия или на невъзможността за устойчиво организиране на доброволци, т.е. има по-скоро нерегулаторен характер. Ето защо, правната рамка в областта на доброволчеството следва да е с фокус не просто върху създаването на повече яснота и сигурност в отношенията, възникващи при реализирането на доброволческите дейности, но и върху уреждането на ясни ангажименти от страна на държавата по създаването на подходящи условия и мерки за насърчаване на доброволчеството у нас. 
Един бъдещ нов закон за насърчаване на доброволчеството на концептуално ниво би следвало да урежда по последователен и траен начин: 
1. основите на националната политика по насърчаване на доброволчеството;
2. способите за планиране на стратегическо и политическо (policy) ниво; 
3. инструменти и функционалности, включително правила, процедури и протоколи за действие, като принципи, стандарти за поведение, организационна култура и лидерство сред лицата, организиращи доброволчески дейности;
4. механизъм за планиране, програмиране, вътрешна и международна координация;
5. модел на сътрудничество с местна власт, местни общности, бизнес и НПО; 
6. начини за постигане на видимост на ползите и резултатите от доброволчеството и осъществени доброволчески дейности, включително повишаване на информираността сред обществото и проактивна комуникация относно възможностите за включване в доброволчество и доброволчески инициативи; 
7. механизъм за наблюдение на напредъка на въведените стратегия, политика, мерки за регулиране и насърчаване, включително за тяхно последващо оценяване, отчитане и споделяне на успешни истории, поуки и научени уроци; 
8. подходи за изграждане на ресурси, инвестиране в периодични изследвания, създаване на бази данни с добри национални и международни практики и други свързани.
В конкретен план, бъдещият закон следва в максимална степен да се стреми да отговори на духа на свободата да доброволстваш и едновременно с това да създаде ясни изисквания за защита правата и интересите на участващите в доброволчески дейности. Оттук той следва да предлага регулиране на обществените отношения в областта на доброволчеството по начин и до степен такива, че да не се създават ненужни пречки и трудности за развитието на доброволческите дейности, а напротив, те да бъдат стимулирани при зачитане на определени принципи и стандарти.
На първо място следва да бъдат предвидени основните легални дефиниции за доброволческа дейност, видовете доброволчество и определенията за основните участници във взаимоотношенията при реализиране на доброволческите дейности, както следва:
1. доброволческа дейност, като дейност извън трудовите и служебни правоотношения на доброволеца, която се изразява във влагане на време, усилия, знания и умения в полза на други лица или обществото, по собствен избор и без получаване на възнаграждение;
2. доброволец - физическо лице, което извършва доброволческа дейност в Република България или в чужбина, съгласно действащите национални и международни норми;
3. организатор на доброволческа дейност - сдружение, фондация и всяко друго правно образувание, в чийто устав или устройствен акт е записано, че не е създадено с цел печалба; 
4. видовете доброволчество, като дългосрочно, краткосрочно и корпоративното доброволчество;
5. получател на доброволческа дейност - физическо или юридическо лице, което се ползва от доброволческата дейност и други.
В самостоятелни глави от закона следва да бъдат подробно разписани ценностите и принципите, които трябва да бъдат спазвани при доброволчеството, правата и задълженията на доброволците и организаторите на доброволческите дейности. В отделна част от закона следва да бъдат посочени изискванията, които участниците в доброволчеството трябва да спазват, за да бъдат зачетени различните принципи при реализирането на доброволческите дейности. На систематично обособено място в закона следва да бъдат подробно уредени правилата и задълженията както на доброволците, така и на организаторите на доброволчески дейности, каквито са например:
1. случаите, в които организаторите на доброволчески дейности имат задължение да застраховат доброволците срещу злополука при и по повод изпълнението на доброволческата дейност;
2. реализирането на принципа на приобщаващото доброволчество чрез въвеждането на задължение за организаторите на доброволческите дейности да създават ефективна процедура за подбор на доброволци, която да позволява включването на различни групи доброволци и да насърчава доброволчеството от социално изключени групи;
3. случаите на носене на отговорност за причинени вреди от страна на доброволците и организаторите на доброволчески дейности;
4. покриването на разходи на доброволците, направени във връзка с доброволческата дейност и уговорени между тях и организаторите на доброволческите дейности;
5. случаите, в които е задължително сключването на писмен договор за доброволчество;
6. издаването на удостоверителни документи за участие в доброволческа дейност и други. Важен елемент от един цялостен законопроект е включването на набор от насърчителни мерки, които да гарантират целенасоченото и аргументирано провеждане на държавната политика в областта на доброволчеството. Например: 
· осигуряването на периодично и систематично събиране и обработване на данни относно броя организирани и неорганизирани доброволци, на броя организатори на доброволчески дейности и на въздействието на доброволчеството върху различните обществени сфери, включително върху икономиката на страната; 
· насочване на финансова подкрепа за създаването на подходящи условия или на т.нар инфраструктура за организиране на доброволчески дейности и тяхното по-широко и достъпно популяризиране с цел привличането на повече хора да доброволстват.  
· Установяване на ясна структура за партньорство между държавата и организациите, които набират, обучават и работят с доброволци (т.нар. жива инфраструктура на доброволчеството), с оглед изграждане и реализиране на дългосрочната визия на страната за насърчаване на доброволчеството. 
[bookmark: _3rdcrjn]4.2. Вариант 2: „Регулаторна намеса чрез промени в действащата уредба“
[bookmark: _26in1rg]Този вариант би могъл да се определи като вариантът, прилагащ подхода на „по-лекото докосване”[footnoteRef:23] при регулирането. При него не се въвежда радикална нормативна промяна, не се приема изцяло нов нормативен акт, а се предприемат отделни действия за подобряване на правната уредба, която се съдържа в съществуващите нормативни актове. Този вариант се отнася до нова настройка на действащите мерки по регулиране към изменението на средата, довело до възникването на установените проблеми в обществените отношения.  [23:  Букв. от англ. „Lighter touch“. Понятието в контекст на правно регулирането се използва още в началото на 90-те години на миналия век във Великобритания, когато е приет закон (The Broadcasting Act), който има за цел да реформира цялата система на британската телевизия. Законът довежда до премахването на основния регулативен орган на комерсиалната телевизия във Великобритания и замяната му с два нови органа, на които без да бъдат предоставени правомощията на стария регулативен орган, е дадено правото да приемат правна уредба с по-лек интензитет.] 

Основанията за това Вариант 2: „Регулаторна намеса чрез промени в действащата уредба“ да бъде поставен на разглеждане и задълбочен анализ от ОВ са същите като при Вариант 1: установената необходимост от въвеждането на съвременна национална правна уредба в областта на доброволчеството и доброволческите дейности. Единствено интензитетът на регулаторната намеса в настоящия вариант е по-нисък и подходите, с които се предлага това да бъде извършено, са различни. Много често, когато е налице непоследователна, парцелирана, фрагментирана или противоречива действаща уредба, съдържаща се в поредица от нормативни актове, хаотично и/или многократно изменяни в кратък период от време, се прибягва до някои от способите, прилагани широк в правото на ЕС, каквито са опростяване, консолидиране или унификация на действащата правна уредба.
При този вариант би могло да се търси разрешаване на проблемите и постигане на поставените цели чрез промени в действащия Кодекс на труда, в който отношенията, свързани с доброволчеството да бъдат уредени по пътя на изключенията от общия режим на трудовоправните отношения, както и да се предвидят съответните насрещни права и задължения по евентуален договор за доброволчество, заедно със съответните институти на почивки, отговорности и други. 
На следващо място, в рамките на този вариант биха могли да се въведат изменения и допълнения в Закона за младежта, в които да се уредят отношенията, свързани с младежката доброволческа дейност, по-конкретно да бъдат разписани мерките за нейното насърчаване от държавата и общините и други.
Този вариант би могъл да включва промени в действащия Закон за защита при бедствия, чрез които да бъде обогатено и разширено полето на правно регулиране, което обхваща дейността на доброволните формирования, създадени по реда на този закон за целите на предотвратяване или овладяване на бедствия, пожари и извънредни ситуации и отстраняване на последиците от тях.
Поначало вариантите, предпоставящи регулаторна намеса, следва да търсят разрешаване на проблемите чрез интервенция, която да гарантира възможно най-ефективно и ефикасно постигане на поставените цели и едновременно с това осигуряване на предвидимост на правоприлагането. Търсят се също достъпност, прозрачност, качество, бързина на процедурите и функциониране на институциите, изцяло в полза на адресатите на регулирането и заинтересованите страни. 
В конкретния случай, действащо законодателство буквално липсва. В същото време проблемите, идентифицирани от ОВ имат структурен и системен характер. Оттук следва много внимателно да бъде преценено дали чрез този вариант биха се разрешили в оптимална степен идентифицираните проблеми, които се проявяват на различните нива като стратегическо, правно и институционално.

[bookmark: _lnxbz9]4.3. Вариант 3: „Нерегулаторен“  
Вариант 3 включва предприемането на описаните вече по-горе „меки мерки“, изразяващи се в прилагането на различни информационни, методологически или практически подходи, които без да имат правнообвързващ характер, могат да доведат до разрешаване на идентифицираните проблеми, при едновременно постигане на поставените цели. При него не се стига до нормативна промяна, не се приемат изменения или допълнения в законови или подзаконовите нормативни актове, а се предлагат действия, обезпечаващи тяхното пълноценно прилагане.
Този вариант включва организирането и провеждането на национална информационна кампания, посветена на възможностите за доброволстване и на ползите от него, която да бъде широко популяризирана, включително чрез средствата за масова информация, провеждането на обучения, разработване на материали и други подобни. 
В рамките на този вариант би могло да се включи и изработването на общ документ с практически характер, под формата на наръчник или сборник с насоки, указания и инструкции за доброволци, без юридическа сила, по който да бъдат проведени обучения за граждани, НПО, бизнеси и администрации, включително да бъде осигурена публичност и осведоменост на засегнатите лица, заинтересованите страни и обществото като цяло. Тези дейности поначало могат да спомогнат за повишаване на ефективността и резултатността на доброволчеството и доброволческите дейности, но въпросът е в каква степен биха могли трайно да разрешат проблемите и да постигнат целите, набелязани в оценката на въздействието.

	 Опишете изследваните варианти за постигане на заложените цели за всеки от описаните проблеми, включително алтернативи на предприемането на нормативна промяна. Опишете накратко потенциалните рискове, свързани с вариантите, каква е вероятността те да настъпят и техния ефект, ако настъпят.



Таблица № 1. Свързване на вариантите с идентифицирания проблем
	
	Вариант 0: „Без действие“
	Вариант 1: „Регулаторна намеса чрез изцяло нов закон“
	Вариант 2: „Регулаторна намеса чрез промени в действащата уредба“
	Вариант 3: „Нерегулаторен“

	Проблем: Липса на ясна и цялостна стратегическа и правна рамка, насърчаваща доброволчеството и доброволческите дейности в България
	Описание:  Вариант 0: „Без действие“ не предвижда публична намеса за разрешаване на проблемите, като разчита на това, че  когато те възникват в среда с установени демократични традиции или работни процеси, функционирали продължително време, би било по-ефективно и ефикасно засегнатите обществени отношения да се оставят да се регулират сами – от самата среда, от самите стандарти и практики.






	Описание: Вариант 1 предлага цялостна интервенция, насочена към разрешаването на всички идентифицирани проблеми, насочена към едновременно  отстраняване на съществуващите  дефицити на стратегическо, правно и институционално ниво, съчетано с постигане в оптимална степен на поставените цели.





	Описание: Вариант 2 предлага частично разрешаване на идентифицираните проблеми чрез въвеждането на отделни разпоредби към действащото законодателство, които да отстранят някои от съществуващите дефицити на действащата национална правна уредба. 
	Описание: Като действие за справяне с проблема, Вариантът  предвижда предприемането на т. нар. „меки“ мерки, свързани с организирането на национална  информационна кампания,  провеждането на обучения, създаване на материали и повишаване на публичността и осведомеността на засегнатите лица, заинтересованите страни и обществото като цяло. Тези мерки по сравнително бърз и много ефикасен начин могат да доведат до справяне с някои от последиците на проблема. 

	
	Рискове: Неразрешаване на идентифицираните проблеми, защото Вариантът не води до отстраняване на никой от установените  дефицити, които не способстват за насърчаване на доброволчеството и доброволческите дейности у нас.
	Рискове: Липсват идентифицирани значителни рискове, които могат да бъдат свързани с въвеждането на Вариант 1.

	Рискове: Рисковете са  свързани с това, че вариантът не съдържа потенциал за цялостно справяне с идентифицираните проблеми и за пълноценно постигане на поставените цели.

	Рискове: Много ниска ефективност на включените мерки и несправяне с проблема, поради неотстраняване на  неговите двигатели и непостигане на поставените цели. Липса на гаранции за трайност и последователност на мерките в дългосрочен план.



5. [bookmark: _35nkun2]Анализ на въздействията
	[Анализът на въздействията на всеки един вариант по всеки отделен проблем е четвъртата ключова аналитична стъпка (четвърта от общо шест).
Анализира се въздействието на всеки отделен вариант за решаването на всеки отделен проблем. (Ръководство, РМС № 728 от 2019 г., стр. 27 - 28).]



Стъпка 1 от процеса по анализ на въздействията на разработените в рамките на ОВ варианти включва идентифициране на потенциалните ефекти, които да бъдат обективно изследвани, като едновременно с това се прави и преценка на положителните и отрицателните, преките и непреките, предвидимите и непредвидимите, сигурните и несигурните, краткосрочните и дългосрочните и всякакви други очаквани въздействия.
Настоящата ОВ следва добрата практика на провеждане на тази стъпка, като прегледът на потенциалните икономически въздействия, като минимум, задължително е обхванал проверка на влиянието на вариантите върху: разходите за регулиране и регулаторната и административната тежест за гражданите и косвено за бизнеса, състоянието на малките и средните предприятия, функционирането на пазара и конкуренция, публичните власти и други.  
Направеният скрининг на потенциалните социални въздействия на вариантите включва изследване на тяхното представяне по отношение на заетостта, условията на труд, функционирането на пазара на труда и достъпа до услуги по заетост, държавното управление и други.
Идентифицирането на потенциалните екологични въздействия на вариантите се изразява в преглед на тяхното влияние върху външни фактори като климат, качество на въздуха, на водата и водните ресурси, почвите и горите, биоразнообразие, флора, фауна и естествена среда, устойчиво потребление, опазване на околната среда и други.
Като специфични аспекти на	по-значимите идентифицирани въздействия са разгледани ефектите на вариантите върху правата на човека[footnoteRef:24] и основните права[footnoteRef:25]. Правата на човека имат хоризонтален характер и са еднакво относими за всички политики. Публичните институции са длъжни да се съобразяват с тях, както във вътрешните, така и във външните си политики. Някои от правата са абсолютни и не могат да бъдат ограничавани по какъвто и да е начин без значение от важността на целите на политиките.  [24:  Според Европейската конвенция за защита правата на човека и основните свободи.]  [25:  Според Хартата на основните права на Европейския съюз.] 

Стъпка 2 от процеса по анализ на въздействията на вариантите представлява преценка въз основа на доказателствата и подбор на най-относимите от тях за целите на конкретната оценка на въздействието при зачитане на принципа на пропорционалния анализ, които да бъдат запазени за по-подробно изследване. Преценката е направена както на базата на абсолютната стойност на очакваните ефекти, така и на тяхната относителна стойност, отразяваща релевантността на въздействията спрямо отделните групи заинтересовани страни и степента на тяхното засягане. 
Стъпка 3 от анализа на въздействията включва извършването на окончателен подбор на значителните въздействия - онези, които да бъдат поставени на задълбочен количествен и качествен анализ с цел да се изгради ясна представа относно тяхната същност: положителни или отрицателни, сигурни или несигурни, желани или нежелани и относно това за кого те биха донесли ползи и за кого загуби. 
Очакваната значимост на въздействията на вариантите е преценена от гледна точка на промените в поведението на заинтересованите страни или на измененията в средата, които се свързват с всеки от оценяваните варианти в сравнение с базисния сценарий - този, който би се реализирал и развил при избора на нулевия вариант, наречен в настоящата ОВ Вариант 0: „Без действие“. 

5.1. [bookmark: _1ksv4uv]Определяне на икономическите, социални и екологични въздействия
	[Първата фаза от анализа на въздействията има за цел да идентифицира икономическите, социални и екологични въздействия, които ще се проявят ако даден вариант за действие бъде възприет. В нейните рамки задължително се изяснява кои лица ще бъдат засегнати от конкретното въздействие и в кой момент.
В рамките на тази фаза се идентифицират и специфичните за всеки отделен вариант аспекти на икономическите, социалните и екологичните въздействия (Ръководство, РМС № 728 от 2019 г., стр. 29 – 35).]



Таблица № 2. Представяне на значимите икономически, социални, и екологични въздействия на вариантите
	Проблем: Липса на ясна и цялостна стратегическа и правна рамка, насърчаваща доброволчеството и доброволческите дейности в България

	
	Икономически въздействия
	Социални въздействия
	Екологични въздействия
 

	




Вариант 0: „Без действие“
	1. Не води до повишаване на заетостта и развитието на пазара на труда;
2. Не спомага за приобщаване на неучещите и неработещите млади хора към обществото чрез обучения, образование и труд;
3. Не допринася за подпомагане на хората в нужда и за ограничаване на щетите при кризисни ситуации, когато преди държавата да реагира първи се отзовават доброволците.
	1. Не осигурява възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи;  
2. Не води до създаването на нови възможности за социализация, изграждането на контакти и развитие на нови умения и практически опит от желаещите да доброволстват;
3. Не допринася за подобряване на благосъстоянието на хората в нужда. 

	
1. Не подпомага борбата с климатичните промени;
2. Не води до опазването на биоразнообразието, флората, фауната и естествената среда;
3. Не съдържа потенциал за  ограничаване на щетите за околната среда при кризисни ситуации и други форсмажорни обстоятелства.

	
	Икономически въздействия
	Социални въздействия
	Екологични въздействия
 

	Вариант 1: „Регулаторна намеса чрез изцяло нов закон“
	1. Най-ярко изразено косвено положително влияние върху заетостта и развитието на пазара на труда;
2. Насърчаване на процеса по приобщаване на неучещите и неработещите млади хора към обществото чрез обучения, образование и труд;
3. Създаване на благоприятна среда за подпомагане на хората в нужда и ограничаване на щетите  при кризисни ситуации, , когато преди държавата да реагира първи се отзовават доброволците.
	1. Оптимално допринася за осигуряване на възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи;
2. Води до създаването на нови възможности за социализация, изграждането на контакти и развитие на нови умения и практически опит от желаещите да доброволстват;
3. Най- пълно допринася за подобряване на благосъстоянието на хората в нужда. 
	1. Спомага оптимално за борбата с климатичните промени;
2. Насърчава най-пълно опазването на биоразнообразието, флората, фауната и естествената среда;
3. Предлага най-голям потенциал за ограничаване на щетите за околната среда при кризисни ситуации и други форсмажорни обстоятелства.

	
	Икономически въздействия
	Социални въздействия
	Екологични въздействия
 

	Вариант 2: „Регулаторна намеса чрез промени в действащата уредба“
	1. Частично косвено положително влияние върху заетостта и развитието на пазара на труда;
2. Непълно насърчаване на процеса по приобщаване на неучещите и неработещите млади хора към обществото чрез обучения, образование и труд;
3. Частично създаване на благоприятна среда за подпомагане на хората в нужда и ограничаване на щетите  при кризисни ситуации, когато преди държавата да реагира първи се отзовават доброволците.

	1. Частичен принос за осигуряване на възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи;  
2. Частично може да води до създаването на нови възможности за социализация, изграждането на контакти и развитие на нови умения и практически опит от желаещите да доброволстват;
3. Частично може да допринася за подобряване на благосъстоянието на хората в нужда.
	1. Непълен принос към борбата с климатичните промени;
2. Частичен принос за опазването на биоразнообразието, флората, фауната и естествената среда;
3. Вероятни частични възможности за потенциал за ограничаване на щетите за околната среда при кризисни ситуации и други форсмажорни обстоятелства.

	
	Икономически въздействия
	Социални въздействия
	Екологични въздействия
 

	Вариант 3: „Нерегулаторен“
	1. Малко вероятно положително влияние върху заетостта и развитието на пазара на труда;
2. Малко вероятно подпомагане на процеса по приобщаване на неучещите и неработещите млади хора към обществото чрез обучения, образование и труд;
3. Малко вероятно създаване на благоприятна среда за подпомагане на хората в нужда и ограничаване на щетите  при кризисни ситуации, когато преди държавата да реагира първи се отзовават доброволците.
	1. Несигурен и непълен потенциал за осигуряване на възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи;
2. Несигурно води до създаването на нови възможности за социализация, изграждането на контакти и развитие на нови умения и практически опит от желаещите да доброволстват;
3. Несигурно и непълно допринася за подобряване на благосъстоянието на хората в нужда.
	1. Несигурен и непълен принос към борбата с климатичните промени;
2. Несигурен и частичен принос за опазването на биоразнообразието, флората, фауната и естествената среда;
3. Несигурен и частичен потенциал за ограничаване на щетите за околната среда при кризисни ситуации и други форсмажорни обстоятелства.


5.2. [bookmark: _44sinio]Качествена оценка на по-значимите въздействия и специфичните им аспекти
	[Втората фаза от анализа на въздействията включва определяне на по-значимите въздействия и е предимно качествена. При нея следва да се определят и кои специфични аспекти на въздействията ще се проявят. В рамките на тази стъпка е необходимо:
1. да се идентифицират областите, в които предлаганото действие трябва да доведе до ползи, както и областите, където то може да доведе до преки разходи или непредвидени отрицателни въздействия
2. да се установи скалата с ниска, средна или висока вероятност въздействието да се прояви, включително чрез извеждането на предположения относно факторите, които са извън контрола на лицата управляващи интервенцията , които могат да повлияят на тези вероятности
3. да се оценят и прогнозират величините на всяко въздействие чрез представяне на конкретни стойности или диапазони като се вземе предвид влиянието на интервенцията върху поведението на адресатите в социално-икономически и екологичен контекст
4. да се оцени значението на въздействията въз основа на двата предходни елемента (Ръководство, РМС № 728 от 2019 г., стр. 36).]



Единна методологическа рамка за анализ на въздействията[footnoteRef:26] [26:  Единната методологическа рамка е изцяло съобразена с точка 4.1. „Определяне на икономическите, социални и екологични въздействия“ от Ръководството за извършване на предварителна оценка на въздействието, прието с Решение № 728 на Министерския съвет от 05 декември 2019 г.] 


Таблица 3. Икономически въздействия на Вариант 0: „Без действие“
	
ИКОНОМИЧЕСКИ ВЪЗДЕЙСТВИЯ

	
КЛЮЧОВИ АСПЕКТИ


	По отношение на конкуренцията

	Вариант 0 не води до ограничаване на свободното движение на стоки, услуги, капитали и работници.
Вариантът не би могъл да предизвика пряко  ограничаване избора на потребителите, по-високи цени поради по-малко конкуренция или улесняване появата на монополи.

	По отношение на конкурентоспособност и инвестиции

	Вариант 0 не се отразява на конкурентоспособността и не води до промяна в конкурентното предимство или позиция на компаниите.
Вариант 0 не допринася за развитие на пазара на труда и от тази гледна точка в дългосрочен план може да води до негативно въздействие спрямо заетостта, особено в икономически по-слабо развити райони, в които има по-сериозна нужда от доброволчески дейности.

	По отношение на правото на собственост 
	Вариант 0 не се отразява пряко върху правото на собственост на гражданите. 

	По отношение на иновациите и изследванията

	Вариант 0 не стимулира или възпрепятства научноизследователската и развойна дейност. Той не улеснява въвеждането и разпространението на нови производствени методи, технологии и продукти. Не засяга и права върху интелектуалната собственост, не влияе на академичните или промишлени изследвания. Вариантът не насърчава и по-голямата ефективност при ползването на ресурсите.

	По отношение на потребителите

	Вариантът не води до повишаване на разходите на потребителите и не засяга тяхната информираност и защита. 

	По отношение на специфични региони или сектори

	Вариант 0 няма значителни ефекти върху определени сектори. 
Той не би имал специфични въздействия върху определени райони, например по отношение на създадени или закрити работни места.

	По отношение на макроикономическата среда

	Вариантът би имал негативно влияние върху макроикономическата среда в дългосрочен план, поради липсата на потенциал за създаване на благоприятни условия за повишаване на заетостта и развитието на пазара на труда, особено сред младите хора. 
Вариантът не допринася за подобряване на условията за инвестиции и функционирането на пазарите.



Таблица 4. Социални въздействия на Вариант 0: „Без действие“ 
	
СОЦИАЛНИ ВЪЗДЕЙСТВИЯ

	
КЛЮЧОВИ АСПЕКТИ

	По отношение на балансираното демографско развитие

	Вариант 0 не води до задържане на темповете на намаляване на броя на населението и до насърчаване на раждането, отглеждането и възпитанието на деца. Той не създава условия за подобряване на здравословното състояние на населението и за намаляване на общата, преждевременната, детската и майчината смъртност, нито до повишаване на средната продължителност на живота и на продължителността на живота в добро здраве. Той не предвижда възприемане на модел за активен и продуктивен живот на възрастните хора в добро здраве, нито за адаптиране на социалните системи или на някоя от тях към демографските промени и застаряването на населението. Чрез него не се създават условия за равни възможности за всички и за недопускане на пряка или косвена дискриминация, както и за ограничаване на диспропорциите в териториалното разпределение на населението и обезлюдяването в някои региони. Вариантът не съдържа потенциал за поддържане на екологична и ергономична среда за живот, която да допринася за намаляване на регионалните диспропорции чрез децентрализация и създаване на регионален капацитет за динамично икономическо развитие.

	По отношение на заетостта и пазара на труда

	Вариант 0 не улеснява създаването на нови работни места, като не води пряко или косвено до загуба на работни места. Същият не би имал специфични негативни въздействия за определени професии, групи работници, за самостоятелно наети лица или за отделни възрастови групи. Вариантът би имал косвени отрицателни въздействия в дългосрочен план върху търсенето на работна сила, т.к. не предлага възможности за приобщаване на лицата, особено на младите хора, към обществото чрез обучения, образование и заетост.

	По отношение на стандартите за качеството на работата


	Вариант 0 не влияе пряко върху качеството на работата. Той не засяга пряко или косвено съществуващите права и задължения на работниците и работодателите. Не се отразява пряко или косвено върху съществуващите права и задължения на работодателите и не влияе върху преструктурирането, приспособяването към промените и използването на технологични иновации на работното място. 

	По отношение на социалното включване и социалната закрила

	Вариант 0 не засяга достъпа до пазара на труда, както и влизането и излизането от него. Той не влияе и върху достъпа до услуги от общ икономически интерес. Вариантът би имал косвени отрицателни въздействия в дългосрочен план по отношение на достъпа до услугите, свързани с намиране на работа, т.к. не съдържа никакви насърчителни мерки за лица, които търсят работа или за млади хора, които не учат, не се обучават и не работят.

	По отношение на правото на добра администрация, достъп до правосъдие и до управлението

	Вариант 0 не засяга правото на гражданите на достъп до правосъдие. Той няма отношение към политическите партии, медиите, медийния плурализъм и свободата на изразяване. В дългосрочен план Вариантът би засегнал негативно гражданските организации и особено онази част от тях, която работи с доброволци, разчита на доброволци или организира доброволчески дейности. Той не предвижда ефективни средства за защита по съдебен ред на доброволците, организаторите на доброволци и на ползвателите на техните усилия и труд. Вариант 0 по никакъв начин не допринася за по-добрата информираност на обществото относно възможностите за доброволстване, ползите от доброволчеството и начините, по които могат да бъдат осъществявани 
доброволчески дейности по по-сигурен и ясно регламентиран начин.

	По отношение на обществено здраве

	Вариантът няма въздействия по отношение на общественото здраве, защото не е свързан с промени в шума, въздуха, водата или почвата.

	По отношение на сигурността и обществения ред

	Вариант 0 не съдържа потенциал за увеличаване на броя на престъпните деяния. Той не се отразява върху капацитета за прилагане на законодателството, касаещо сигурността и обществения ред и няма отражение в сферата на сигурността като цяло.

	По отношение на културата

	Вариант 0 не оказва въздействие върху опазването на културното наследство, както и върху достъпа на гражданите до културни ресурси.



Таблица 5. Екологични въздействия на Вариант 0: „Без действие“ 
	
ЕКОЛОГИЧНИ ВЪЗДЕЙСТВИЯ

	
КЛЮЧОВИ АСПЕКТИ

	По отношение на климата и климатичните промени

	Вариант 0 не влияе пряко върху  количеството на емисиите на парникови газове и на озоноразрушаващи вещества в атмосферата. Той не би могъл пряко да доведе до увеличаване или намаляване на нуждите или потреблението на енергия и гориво.

	По отношение на транспорта и използването на енергия

	Вариантът не би се отразил на енергийната интензивност на икономиката. Той не влияе на микса от горива, който се използва в производството на енергия. Не би могъл да доведе и до увеличаване или намаляване на търсенето на транспорт или да повлияе на неговата натовареност, което да има за резултат увеличаване или намаляване на емисиите от превозните средства.

	По отношение на биоразнообразието
	Вариант 0 би имал дългосрочни косвени отрицателни въздействия по отношение на опазването на биологичното разнообразие, флората, фауната и естествената среда, тъй като значителна част от доброволческите акции са насочени към опазване на природата и животните и липсата на по-добра национална рамка за насърчаване на доброволчество у нас би довело до ограничаване на техния мащаб и ефект. 

	По отношение на чистотата на атмосферния въздух
	Вариант 0 не влияе върху качеството на атмосферния въздух и спрямо вида и количеството на изпусканите в атмосферния въздух емисии на вредни вещества.

	По отношение на качеството на водите и водните запаси

	Вариант 0 не оказва влияние на качеството на пресните подземни и повърхностни води. Той не се отразява на качеството на водите в крайбрежните и морските райони и не засяга запасите от питейна вода.

	По отношение на качеството на почвата
	Вариантът не влияе на качеството на почвите.

	По отношение на възобновяемите или невъзобновяемите ресурси
	Вариант 0 не допринася за ограничаване замърсяването на атмосферния въздух, водите и почвите и не съдържа потенциал за преминаване към по-щадящи околната среда работни процеси, поради което не води до намаляване на употребата на невъзобновяеми ресурси като подпочвени води, минерали и др.

	По отношение на влиянието на фирмите и потребителите  върху околната среда


	Вариантът не предвижда въвеждането на устойчиви модели на потребление и производство и потенциал за преминаване към по-малко замърсяващи и по-щадящи околната среда процеси на работа. 

	По отношение на отпадъци/генериране/рециклиране
	Вариантът не би се отразил върху образуването на отпадъци и тяхното  третиране.

	По отношение на грижите за животните
	Вариант 0 няма въздействия спрямо здравето и благосъстоянието на животните, хуманното отношение към тях и безопасността на храните и фуражите.



Таблица 6. Икономически въздействия на Вариант 1: „Регулаторна намеса чрез изцяло нов закон“
	
ИКОНОМИЧЕСКИ ВЪЗДЕЙСТВИЯ

	
КЛЮЧОВИ АСПЕКТИ


	По отношение на конкуренцията

	Вариант 1 не води до ограничаване на свободното движение на стоки, услуги, капитали и работници.
Той не би могъл да предизвика пряко  ограничаване на избора на потребителите, по-високи цени поради по-малко конкуренция или улесняване появата на монополи.

	По отношение на конкурентоспособност и инвестиции

	Вариант 1 не се отразява на конкурентоспособността и не води до промяна в конкурентното предимство или позиция на компаниите.
Вариант 1 косвено допринася за развитие на пазара на труда и води до положително въздействие за повишаване на заетостта, особено в икономически по-слабо развити райони, в които има по-сериозна нужда от доброволчески дейности.

	По отношение на правото на собственост

	Вариант 1 не се отразява пряко върху правото на собственост на гражданите. Доколкото създава по-добра среда за доброволчество у нас, в определени хипотези на кризисни ситуации той косвено допринася за опазването на имуществото  и оттам за запазването на правата на собственост на засегнатите лица.

	По отношение на иновациите и изследванията

	Вариант 1 не влияе на научноизследователската и развойна дейност и въвеждането и разпространението на нови производствени методи, технологии и продукти. Той не засяга и права върху интелектуалната собственост, не влияе на академичните или промишлени изследвания. 
Вариантът не насърчава и по-голямата ефективност при ползването на ресурсите.

	По отношение на потребителите

	Вариант 1 не води до повишаване на разходите на потребителите и не засяга тяхната информираност и защита. 

	По отношение на специфични региони или сектори

	Вариант 1 би имал положителни ефекти върху специфични региони, най-често по-слабо икономически развити в хипотезите на предоставяне на подкрепа за уязвими групи, които най-много се нуждаят от навременна помощ, каквато най-често оказват доброволците, създавайки по-добри условия за развитие на доброволчество у нас.
Той би имал частични значителни ефекти върху определени сектори, като например представителите на НПО, бизнеса и местната власт, които биха се възползвали от доброволчески дейности – дългосрочно или краткосрочно. 

	По отношение на макроикономическата среда

	Вариант 1 би имал непряко положително влияние върху макроикономическата среда, поради неговия косвен потенциал за повишаване на заетостта и развитието на пазара на труда, особено по отношение на младите хора и тези от тях, които не учат, не работят и не се обучават. 
Вариантът не допринася за подобряване на условията за инвестиции и функционирането на пазарите. Той насърчава най-пълно свободата на движение на стоки, на капитали, свободата на установяване и свободата на предоставяне на услуги, като извежда в принцип трансграничното доброволчество при спазване изискванията на законодателството за граждани на ЕС, на държави-страни по Споразумението за Европейското икономическо пространство или граждани на Конфедерация Швейцария.



Таблица 7. Социални въздействия на Вариант 1: „Регулаторна намеса чрез изцяло нов закон“
	
СОЦИАЛНИ ВЪЗДЕЙСТВИЯ

	
КЛЮЧОВИ АСПЕКТИ

	По отношение на балансираното демографско развитие

	Вариант 1 не води пряко до задържане на темповете на намаляване на броя на населението и до насърчаване на раждането, отглеждането и възпитанието на деца. Чрез насърчаване на доброволческите дейности в социалната сфера се създават условия за подобряване на здравословното състояние на населението и за намаляване на общата, преждевременната, детската и майчината смъртност, както до повишаване на средната продължителност на живота и на продължителността на живота в добро здраве. Вариант 1 предвижда възприемане на модел за активно включване на възрастните хора в добро здраве в доброволчески дейности, за адаптиране на последните за приобщаване на възрастните хора не само като получатели на доброволчески дейности, но и като доброволци. Чрез него се създават условия за равни възможности за всички и за недопускане на пряка или косвена дискриминация при организирането на доброволчески дейности.
Вариантът косвено води до подобряване на инфраструктурата и качеството на живота чрез потенциала за увеличаване на мащаба на доброволческите дейности в социалната сфера. 

	По отношение на заетостта и пазара на труда

	Вариант 1 не улеснява създаването на нови работни места, като не води пряко или косвено до загуба на работни места. Същият не би имал специфични негативни въздействия за определени професии, групи работници, за самостоятелно наети лица или за отделни възрастови групи. Вариантът би имал косвени положителни въздействия в средносрочен и дългосрочен план върху търсенето на работна сила, т.к. предлага възможности за приобщаване на лицата, особено на младите хора към обществото чрез обучения, неформално образование и придобиване на умения в различни икономически сектори.

	По отношение на стандартите за качеството на работата


	Вариант 1 има потенциал за положителен косвен ефект върху степента на удовлетвореност на работниците и служителите, като създава възможност за ползване на отпуск за доброволчески дейности, извън съществуващия ред за освобождаване на работници и служителите за участие в доброволни формирования за защита при бедствия. Тази възможност може да бъде използвана и за т.нар. корпоративно доброволчество, като работодателите ще могат да организират доброволчески акции и в работни дни, като за същите служителите, които желаят да доброволстват, биват освободени от работа, без да губят от годишния си платен отпуск. Изследвания, приложени към настоящата оценка, сочат за положителния ефект върху цялостното усещане на принадлежност и положително въздействие на работата при т.нар. корпоративно доброволчество. 

	По отношение на социалното включване и социалната закрила

	Вариант 1 би имал косвени положителни въздействия върху социалното включване на различните уязвими групи като получатели на доброволчески дейности или като доброреволци, т.к. създава гаранции за защита и спазване на техните права и интереси, редом с тяхното приобщаване към обществения живот. 

	По отношение на правото на добра администрация, достъп до правосъдие и до управлението

	Вариант 1 не засяга правото на гражданите на достъп до правосъдие. Той няма отношение към политическите партии, медиите, медийния плурализъм и свободата на изразяване. В дългосрочен план Вариантът би имал положително въздействие спрямо гражданските организации и особено онази част от тях, която работи с доброволци, разчита на доброволци или организира доброволчески дейности. Той предвижда ефективни средства за защита по съдебен ред на доброволците, организаторите на доброволци и на ползвателите на техните усилия и труд. Вариант 1 най-пълноценно допринася за по-добрата информираност на обществото относно възможностите за доброволстване, ползите от доброволчеството и начините, по които могат да бъдат осъществявани доброволчески дейности по по-сигурен и ясно регламентиран начин.

	По отношение на обществено здраве

	Вариант 1 няма въздействия по отношение на общественото здраве, защото не е свързан с промени в шума, въздуха, водата или почвата.

	По отношение на сигурността и обществения ред

	Вариант 1 не съдържа потенциал за увеличаване на броя на престъпните деяния. Той не се отразява върху капацитета за прилагане на законодателството, касаещо сигурността и обществения ред и няма отражение в сферата на сигурността като цяло.

	По отношение на културата

	Вариант 1 би могъл да има косвени положителни въздействия доколкото създава мерки за насърчаване на доброволческите дейности, а една от сферите, в която те активно се развиват, са именно развитието и популяризирането на културата. 



Таблица 8. Екологични въздействия на Вариант 1: „Регулаторна намеса чрез изцяло нов закон“
	
ЕКОЛОГИЧНИ ВЪЗДЕЙСТВИЯ

	
КЛЮЧОВИ АСПЕКТИ

	По отношение на климата и климатичните промени

	Вариант 1 не влияе пряко върху  количеството на емисиите на парникови газове и на озоноразрушаващи вещества в атмосферата. Той не би могъл пряко да доведе и до увеличаване или намаляване на нуждите или потреблението на енергия и гориво.

	По отношение на транспорта и използването на енергия

	Вариант 1 не би се отразил на енергийната интензивност на икономиката. Той не влияе на микса от горива, който се използва в производството на енергия. Не би могъл да доведе и до значително увеличаване или намаляване на търсенето на транспорт или да повлияе на неговата натовареност, което да има за резултат увеличаване или намаляване на емисиите от превозните средства.

	По отношение на биоразнообразието

	Вариант 1 би имал косвени положителни въздействия по отношение на опазването на биологичното разнообразие, флората, фауната и естествената среда, тъй като значителна част от доброволческите акции са насочени към опазване на природата и животните и липсата на по-добра национална рамка за насърчаване на доброволчество у нас би довело до ограничаване на техния мащаб и ефект. 

	По отношение на чистотата на атмосферния въздух

	Вариант 1 не влияе върху качеството на атмосферния въздух и спрямо вида и количеството на изпусканите в атмосферния въздух емисии на вредни вещества.

	По отношение на качеството на водите и водните запаси
	Вариант 1 не оказва влияние на качеството на пресните подземни и повърхностни води. Той  не се отразява на качеството на водите в крайбрежните и морските райони и не засяга запасите от питейна вода.

	По отношение на качеството на почвата
	Вариантът не влияе на качеството на почвите.

	По отношение на възобновяемите или невъзобновяемите ресурси

	Вариант 1 не допринася за ограничаване замърсяването на атмосферния въздух, водите и почвите и не съдържа потенциал за преминаване към по-щадящи околната среда работни процеси, поради което не води до намаляване на употребата на невъзобновяеми ресурси като подпочвени води, минерали и др.

	По отношение на влиянието на фирмите и потребителите  върху околната среда

	Вариантът не предвижда въвеждането на устойчиви модели на потребление и производство и потенциал за преминаване към по-малко замърсяващи и по-щадящи околната среда процеси на работа. 

	По отношение на отпадъци/генериране/рециклиране

	Вариантът не би се отразил върху образуването на отпадъци и тяхното  третиране.

	По отношение на грижите за животните

	Вариант 1 би имал значително положително въздействие спрямо здравето и благосъстоянието на животните, хуманното отношение към тях, тъй като това е една от сферите, която в много голяма степен се подкрепя от доброволци и въвеждането на насърчителни мерки в тази посока допълнително ще допринесат за по-голям и траен положителен ефект върху благосъстоянието на животните.  




Таблица 9. Икономически въздействия на Вариант 2: „Регулаторна намеса чрез промени в действащата уредба“
	
ИКОНОМИЧЕСКИ ВЪЗДЕЙСТВИЯ

	
КЛЮЧОВИ АСПЕКТИ


	По отношение на конкуренцията

	Вариант 2 не води до ограничаване на свободното движение на стоки, услуги, капитали и работници.
Той не би могъл да предизвика пряко  ограничаване на избора на потребителите, по-високи цени поради по-малко конкуренция или улесняване появата на монополи.

	По отношение на конкурентоспособност и инвестиции

	Вариант 2 не се отразява на конкурентоспособността и не води до промяна в конкурентното предимство или позиция на компаниите.
Вариантът може частично косвено да допринася за развитие на пазара на труда и да води до положително въздействие за повишаване на заетостта, особено в икономически по-слабо развити райони, в които има по-сериозна нужда от доброволчески дейности. Така той би имал и частично косвено положително въздействие и върху производителността на труда.

	По отношение на правото на собственост

	Вариант 2 не се отразява пряко върху правото на собственост на гражданите. Доколкото съществуващата правна рамка създава условия за доброволчество у нас в определени хипотези на бедствия при евентуални подобрения той частично би могъл допринася за опазването на имуществото и оттам за запазването на правата на собственост на засегнатите лица.

	По отношение на иновациите и изследванията

	Вариант 2 не влияе на научноизследователската и развойна дейност и въвеждането и разпространението на нови производствени методи, технологии и продукти. Той не засяга и права върху интелектуалната собственост, не влияе на академичните или промишлени изследвания. Вариантът не насърчава и по-голямата ефективност при ползването на ресурсите.

	По отношение на потребителите 

	Вариант 2 не води до повишаване на разходите на потребителите и не засяга тяхната информираност и защита.

	По отношение на специфични региони или сектори

	Вариант 2 би имал частични положителни ефекти върху специфични региони, най-често по-слабо икономически развити в хипотезите на подобрена правна рамка за доброволните формирования при бедствия, както и на младежкото доброволчество.  
Той би имал частични ефекти върху определени сектори, като например представителите на НПО, бизнеса и местната власт, които биха се включили в осъществяването на дейности  по сътрудничество за развитие. Вариантът не би имал специфични въздействия спрямо определени региони от страната.

	По отношение на макроикономическата среда

	Вариантът би имал отчасти положително влияние върху макроикономическата среда, поради неговия косвен и частичен потенциал за повишаване на заетостта и развитието на пазара на труда, особено по отношение на младите хора и тези от тях, които, не учат не работят и не се обучават при евентуално подобряване на условията за младежкото доброволчество. 
Вариантът не допринася за подобряване на условията за инвестиции и функционирането на пазарите. 



Таблица 10. Социални въздействия на Вариант 2: „Регулаторна намеса чрез промени в действащата уредба“
	
СОЦИАЛНИ ВЪЗДЕЙСТВИЯ

	
КЛЮЧОВИ АСПЕКТИ

	По отношение на балансираното демографско развитие

	Вариант 2 не води до задържане на темповете на намаляване на броя на населението и до насърчаване на раждането, отглеждането и възпитанието на деца. Той не създава условия за подобряване на здравословното състояние на населението и за намаляване на общата, преждевременната, детската и майчината смъртност, нито до повишаване на средната продължителност на живота и на продължителността на живота в добро здраве. Той не предвижда възприемане на модел за активен и продуктивен живот на възрастните хора в добро здраве, нито за адаптиране на социалните системи или на някоя от тях към демографските промени и застаряването на населението. Чрез него не се създават условия за равни възможности за всички и за недопускане на пряка или косвена дискриминация, както и за ограничаване на диспропорциите в териториалното разпределение на населението и обезлюдяването в някои региони.
Вариантът косвено и частично може да води до подобряване на инфраструктурата и качеството на живота чрез потенциала за запазване живота и здравето на хората и опазване на тяхното имущество при бедствия, кризи и други форсмажорни обстоятелства като частично може да насърчава дейностите на доброволците, които най-често първо откликват при такива нужди.
Вариантът не съдържа потенциал за поддържане на екологична и ергономична среда за живот, която допринася за намаляване на регионалните диспропорции чрез децентрализация и създаване на регионален капацитет за динамично икономическо развитие.

	По отношение на заетостта и пазара на труда

	Вариант 2 не улеснява създаването на нови работни места, като не води пряко или косвено до загуба на работни места. Същият не би имал специфични негативни въздействия за определени професии, групи работници, за самостоятелно наети лица или за отделни възрастови групи. Вариантът би имал косвени и частични положителни въздействия в дългосрочен план върху търсенето на работна сила, т.к. би включил възможности за приобщаване на лицата, особено на младите хора към обществото чрез обучения, образование и заетост.

	По отношение на стандартите за качеството на работата


	Вариант 2 не влияе пряко върху качеството на работата. Той не засяга пряко или косвено съществуващите права и задължения на работниците и работодателите. Не засяга пряко или косвено съществуващите права и задължения на работодателите и не влияе върху преструктурирането, приспособяването към промените и използването на технологични иновации на работното място.

	По отношение на социалното включване и социалната закрила

	Вариант 2 не засяга достъпа до пазара на труда, както и влизането и излизането от него. Той не влияе и върху достъпа до услуги от общ икономически интерес. Вариантът би имал косвени и частични положителни въздействия в дългосрочен план по отношение на достъпа до услугите, свързани с намиране на работа, т.к. евентуално би включвал насърчителни мерки за лица, които търсят работа или за млади хора, които не учат, не работят и не се обучават.

	По отношение на правото на добра администрация, достъп до правосъдие и до управлението

	Вариант 2 не засяга правото на гражданите на достъп до правосъдие. Той няма отношение към политическите партии, медиите, медийния плурализъм и свободата на изразяване. В дългосрочен план Вариантът би имал частично положително въздействие спрямо гражданските организации и особено онази част от тях, която работи с доброволци, разчита на доброволци или организира доброволчески дейности. Той би могло да предвиди отчасти ефективни средства за защита по съдебен ред на доброволците, организаторите на доброволци и на ползвателите на техните усилия и труд. Вариант 2 частично би допринесъл за по-добрата информираност на обществото относно възможностите за доброволстване, ползите от доброволчеството и начините, по които могат да бъдат осъществявани доброволчески дейности по по-сигурен и ясно регламентиран начин.

	По отношение на обществено здраве

	Вариант 2 няма въздействия по отношение на общественото здраве, защото не е свързан с промени в шума, въздуха, водата или почвата.

	По отношение на сигурността и обществения ред 

	Вариант 2 не съдържа потенциал за увеличаване на броя на престъпните деяния. Той не се отразява върху капацитета за прилагане на законодателството, касаещо сигурността и обществения ред и няма отражение в сферата на сигурността като цяло.

	По отношение на културата

	Вариант 2 не оказва въздействие върху опазването на културното наследство, както и върху достъпа на гражданите до културни ресурси.



Таблица 11. Екологични въздействия на Вариант 2: „Регулаторна намеса чрез промени в действащата уредба“
	
ЕКОЛОГИЧНИ ВЪЗДЕЙСТВИЯ

	
КЛЮЧОВИ АСПЕКТИ

	По отношение на климата и климатичните промени

	Вариант 2 не влияе пряко върху  количеството на емисиите на парникови газове и на озоноразрушаващи вещества в атмосферата. Той не би могъл пряко да доведе и до увеличаване или намаляване на нуждите или потреблението на енергия и гориво.

	По отношение на транспорта и използването на енергия

	Вариант 2 не би се отразил на енергийната интензивност на икономиката. Той не би могъл да влияе на микса от горива, който се използва в производството на енергия. Той не би могъл да доведе до намаляване на търсенето на транспорт или да повлияе на неговата натовареност, което да има за резултат намаляване на емисиите от превозните средства.

	По отношение на биоразнообразието 

	Вариант 2 би имал косвени и частични положителни въздействия по отношение на опазването на биологичното разнообразие, флората, фауната и естествената среда в случаите на природни бедствия и аварии, които ги увреждат и които при подобряване на съществуващата национална рамка за развитие на доброволните формирования у нас биха били донякъде ограничени благодарение на бързата реакция на доброволците, които в повечето случаи изпреварват държавата и местните власти.

	По отношение на чистотата на атмосферния въздух

	Вариант 2 не влияе върху качеството на атмосферния въздух и спрямо вида и количеството на изпусканите в атмосферния въздух емисии на вредни вещества.

	По отношение на качеството на водите и водните запаси

	Вариант 2 не оказва влияние на качеството на пресните подземни и повърхностни води. Той  не се отразява на качеството на водите в крайбрежните и морските райони и не засяга запасите от питейна вода.

	По отношение на качеството на почвата


	Вариантът не влияе на качеството на почвите.

	По отношение на възобновяемите или невъзобновяемите ресурси

	Вариант 2 не допринася за ограничаване замърсяването на атмосферния въздух, водите и почвите и не съдържа потенциал за преминаване към по-щадящи околната среда работни процеси, поради което не води до намаляване на употребата на невъзобновяеми ресурси като подпочвени води, минерали и др.

	По отношение на влиянието на фирмите и потребителите  върху околната среда

	Вариантът не предвижда въвеждането на устойчиви модели на потребление и производство и потенциал за преминаване към по-малко замърсяващи и по-щадящи околната среда процеси на работа. 

	По отношение на отпадъци/генериране/рециклиране

	Вариантът не би се отразил върху образуването на отпадъци и тяхното  третиране.

	По отношение на грижите за животните

	Вариант 2 няма въздействия спрямо здравето и благосъстоянието на животните, хуманното отношение към тях и безопасността на храните и фуражите.



Таблица 12. Икономически въздействия на Вариант 3: „Нерегулаторен“
	
ИКОНОМИЧЕСКИ ВЪЗДЕЙСТВИЯ

	
КЛЮЧОВИ АСПЕКТИ


	По отношение на конкуренцията

	Вариант 2 не води до ограничаване на свободното движение на стоки, услуги, капитали и работници.
Вариантът не би могъл да предизвика пряко  ограничаване избора на потребителите, по-високи цени поради по-малко конкуренция или улесняване появата на монополи.

	По отношение на конкурентоспособност и инвестиции

	Вариант 3 не се отразява на конкурентоспособността и не води до промяна в конкурентното предимство или позиция на компаниите.
Вариантът може частично, несигурно и косвено да допринася за развитие на пазара на труда и да води до положително въздействие за повишаване на заетостта, особено в икономически по-слабо развити райони, в които има по-сериозна нужда от доброволчески дейности. Поради това той би имал частично, несигурно и косвено положително въздействие и върху производителността на труда.

	По отношение на правото на собственост

	Вариант 3 не се отразява пряко върху правото на собственост на гражданите. Доколкото той ограничено и несигурно създава по-добра среда за доброволчество у нас в определени хипотези на кризисни ситуации той несигурно и ограничено би могъл да допринася за опазването на имуществото и оттам за запазването на правата на собственост на засегнатите лица.

	По отношение на иновациите и изследванията

	Вариант 3 не влияе на научноизследователската и развойна дейност и въвеждането и разпространението на нови производствени методи, технологии и продукти. Той не засяга и права върху интелектуалната собственост, не влияе на академичните или промишлени изследвания. Вариантът не насърчава и по-голямата ефективност при ползването на на ресурсите.

	По отношение на потребителите

	Вариант 3 не води до повишаване на разходите на потребителите и не засяга тяхната информираност и защита.

	По отношение на специфични региони или сектори

	Вариант 3 би имал много ограничени и частични положителни ефекти върху специфични региони, най-често по-слабо икономически развити в хипотезите на бедствия, кризи или други форсмажорни обстоятелства, които най-много се нуждаят от навременна помощ, каквато най-често първи оказват доброволците, създавайки отчасти повече информация  за доброволчеството у нас.
Той би имал несигурни и частични ефекти върху определени сектори, като например представителите на НПО, бизнеса и местната власт, които биха се включили в осъществяването на дейности  по сътрудничество за развитие. Вариантът не би имал специфични въздействия спрямо определени региони от страната.

	По отношение на макроикономическата среда

	Вариант 3 би имал много ограничено и несигурно положително влияние върху макроикономическата среда, поради неговия косвен и несигурен потенциал за повишаване на заетостта и развитието на пазара на труда, особено по отношение на младите хора и тези от тях, които не учат, не работят и не се обучават. 
Вариантът не допринася за подобряване на условията за инвестиции и функционирането на пазарите. Той не насърчава частично свободата на движение на стоки, на капитали, свободата на установяване и свободата на предоставяне на услуги.



Таблица 13. Социални въздействия на Вариант 3: „Нерегулаторен“
	
СОЦИАЛНИ ВЪЗДЕЙСТВИЯ

	
КЛЮЧОВИ АСПЕКТИ

	По отношение на балансираното демографско развитие

	Вариант 3 не води до задържане на темповете на намаляване на броя на населението и до насърчаване на раждането, отглеждането и възпитанието на деца. Той не създава условия за подобряване на здравословното състояние на населението и за намаляване на общата, преждевременната, детската и майчината смъртност, нито до повишаване на средната продължителност на живота и на продължителността на живота в добро здраве. Той не предвижда възприемане на модел за активен и продуктивен живот на възрастните хора в добро здраве, нито за адаптиране на социалните системи или на някоя от тях към демографските промени и застаряването на населението. Чрез него не се създават условия за равни възможности за всички и недопускане на пряка или косвена дискриминация, както и за ограничаване на диспропорциите в териториалното разпределение на населението и обезлюдяването в някои региони.
Вариантът косвено, частично и несигурно може да  води до подобряване на инфраструктурата и качеството на живота чрез потенциала за запазване живота и здравето на хората и опазване на тяхното имущество при бедствия, кризи и други форсмажорни обстоятелства като популяризира дейностите на доброволците, които най-често първо откликват при такива нужди.
Вариантът не съдържа потенциал за поддържане на екологична и ергономична среда за живот, която допринася за намаляване на регионалните диспропорции чрез децентрализация и създаване на регионален капацитет за динамично икономическо развитие.

	По отношение на заетостта и пазара на труда

	Вариант 3 не улеснява създаването на нови работни места, като не води пряко или косвено до загуба на работни места. Той би имал евентуални и ограничени положителни въздействия в дългосрочен план върху търсенето на работна сила, т.к. е възможно да предлага някакви възможности за приобщаване на лицата, особено на младите хора  към обществото чрез обучения, образование и заетост.

	По отношение на стандартите за качеството на работата


	Вариант 3 не влияе пряко върху качеството на работата. Той не засяга пряко или косвено съществуващите права и задължения на работниците и работодателите. Не засяга пряко или косвено съществуващите права и задължения на работодателите и не влияе върху преструктурирането, приспособяването към промените и използването на технологични иновации на работното място.

	По отношение на социалното включване и социалната закрила

	Вариант 3 не засяга достъпа до пазара на труда, както и влизането и излизането от него. Той не влияе и върху достъпа до услуги от общ икономически интерес. Вариантът би имал несигурни, косвени и ограничени положителни въздействия в дългосрочен план по отношение на достъпа до услугите, свързани с намиране на работа, т.к. би могло да съдържа в себе си някакви насърчителни мерки за лица, които търсят работа или за млади хора, които не учат, не работят и не се обучават.

	По отношение на правото на добра администрация, достъп до правосъдие и до управлението

	Вариант 3 не засяга правото на гражданите на достъп до правосъдие. Той няма отношение към политическите партии, медиите, медийния плурализъм и свободата на изразяване. В дългосрочен план Вариантът би имал несигурно и ограничено положително въздействие спрямо гражданските организации и особено онази част от тях, която работи с доброволци, разчита на доброволци или организира доброволчески дейности. Той не предвижда ефективни средства за защита по съдебен ред на доброволците, организаторите на доброволци и на ползвателите на техните усилия и труд. Вариант 3 допринася за по-добрата информираност на обществото относно възможностите за доброволстване, ползите от доброволчеството и начините, по които могат да бъдат осъществявани доброволчески дейности по по-сигурен и ясно регламентиран начин.

	По отношение на обществено здраве

	Вариантът няма въздействия по отношение на общественото здраве, защото не е свързан с промени в шума, въздуха, водата или почвата.

	По отношение на сигурността и обществения ред 

	Вариант 3 не съдържа потенциал за увеличаване на броя на престъпните деяния. Той не се отразява върху капацитета за прилагане на законодателството, касаещо сигурността и обществения ред и няма отражение в сферата на сигурността като цяло.

	По отношение на културата

	Вариант 3 не оказва влияние върху опазването на културното наследство, както и върху достъпа на гражданите до културни ресурси.



Таблица 14. Екологични въздействия на Вариант 3: „Нерегулаторен“
	
ЕКОЛОГИЧНИ ВЪЗДЕЙСТВИЯ

	
КЛЮЧОВИ АСПЕКТИ

	По отношение на климата и климатичните промени

	Вариант 3 не влияе пряко върху  количеството на емисиите на парникови газове и на озоноразрушаващи вещества в атмосферата. Той не би могъл пряко да доведе и до увеличаване или намаляване на нуждите или потреблението на енергия и гориво.

	По отношение на транспорта и използването на енергия

	Вариант 3 не би се отразил на енергийната интензивност на икономиката. Той не би могъл да влияе на микса от горива, който се използва в производството на енергия. Не би могъл да доведе и до намаляване на търсенето на транспорт или да повлияе на неговата натовареност, което да има за резултат намаляване на емисиите от превозните средства.

	По отношение на биоразнообразието 

	Вариант 3 би имал косвени и много ограничени положителни въздействия по отношение на опазването на биологичното разнообразие, флората, фауната и естествената среда в случаите на природни бедствия и аварии, които ги увреждат и които при някакви действия за насърчаване развитието на доброволчество у нас биха били донякъде ограничени благодарение на бързата реакция на доброволците, които в повечето случаи изпреварват държавата и местните власти.

	По отношение на чистотата на атмосферния въздух

	Вариант 3 не влияе върху качеството на атмосферния въздух и спрямо вида и количеството на изпусканите в атмосферния въздух емисии на вредни вещества.

	По отношение на качеството на водите и водните запаси

	Вариант 3 не оказва влияние на качеството на пресните подземни и повърхностни води. Той  не се отразява на качеството на водите в крайбрежните и морските райони и не засяга запасите от питейна вода.

	По отношение на качеството на почвата
	Вариант 3 не влияе на качеството на почвите.

	По отношение на възобновяемите или невъзобновяемите ресурси

	Вариант 3 не допринася за ограничаване замърсяването на атмосферния въздух, водите и почвите и не съдържа потенциал за преминаване към по-щадящи околната среда работни процеси, поради което не води до намаляване на употребата на невъзобновяеми ресурси като подпочвени води, минерали и др.

	По отношение на влиянието на фирмите и потребителите  върху околната среда


	Вариантът не предвижда въвеждането на устойчиви модели на потребление и производство и потенциал за преминаване към по-малко замърсяващи и по-щадящи околната среда процеси на работа. 

	По отношение на отпадъци/генериране/рециклиране

	Вариантът не би се отразил върху образуването на отпадъци и тяхното  третиране.

	По отношение на грижите за животните

	Вариант 3 няма въздействия спрямо здравето и благосъстоянието на животните, хуманното отношение към тях и безопасността на храните и фуражите.



Качествена оценка на по-значимите въздействия и специфичните им аспекти при решаването на проблема:

Таблица № 15. Матрица на въздействията на Вариант 0: „Без действие“
	Вариант 0: „Без действие“
	ИКОНОМИЧЕСКИ ВЪЗДЕЙСТВИЯ

	Вероятност въздействието да се прояви
	Въздействие 1.
Не води до повишаване на заетостта и развитието на пазара на труда
	Въздействие 2. 
Не спомага за приобщаване на неучещите и неработещите млади хора към обществото чрез обучения, образование и труд
	Въздействие 3. 
Не допринася за подпомагане на хората в нужда и за ограничаване на щетите при кризисни ситуации и други форсмажорни обстоятелства

	Ниска
	
	
	

	Средна
	
	
	

	Висока
	Х
	Х
	Х

	Вариант 0: „Без действие“
	СОЦИАЛНИ ВЪЗДЕЙСТВИЯ

	Вероятност въздействието да се прояви
	Въздействие 1.
Не осигурява възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи
	Въздействие 2. 
Не води до създаването на нови възможности за социализация, изграждане на контакти и развитие на нови умения и практически опит от желаещите да доброволстват
	Въздействие 3. 
Не допринася за подобряване на благосъстоянието на хората в нужда

	Ниска
	
	
	

	Средна
	
	
	

	Висока
	Х
	Х
	Х

	Вариант 0: „Без действие“
	ЕКОЛОГИЧНИ ВЪЗДЕЙСТВИЯ

	Вероятност въздействието да се прояви
	Въздействие 1.
Не подпомага борбата с климатичните промени
	Въздействие 2. 
Не води до опазването на биоразнообразието, флората, фауната и естествената среда
	Въздействие 3. 
Не съдържа потенциал за  ограничаване на щетите за околната среда при кризисни ситуации и други форсмажорни обстоятелства

	Ниска
	
	
	

	Средна
	
	
	

	Висока
	Х
	Х
	Х



Таблица № 16. Матрица на въздействията на Вариант 1: „Регулаторна намеса чрез изцяло нов закон“
	Вариант 1: „Регулаторна намеса чрез изцяло нов закон“
	ИКОНОМИЧЕСКИ ВЪЗДЕЙСТВИЯ

	Вероятност въздействието да се прояви
	Въздействие 1. 
Положително влияние върху заетостта и развитието на пазара на труда (най-ярко изразено косвено въздействие)
	Въздействие 2. 
Насърчаване на процеса по приобщаване на неучещите и неработещите млади хора към обществото чрез обучения, неформално образование и придобиване на умения
	Въздействие 3. 
Създаване на благоприятна среда за подпомагане на хората в нужда и ограничаване на щетите при кризисни ситуации и други форсмажорни обстоятелства

	Ниска
	
	
	

	Средна
	
	Х
	

	Висока
	Х
	
	Х

	Вариант 1: „Регулаторна намеса чрез изцяло нов закон“
	СОЦИАЛНИ ВЪЗДЕЙСТВИЯ

	Вероятност въздействието да се прояви
	Въздействие 1.
Принос за осигуряване на възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи (Оптимален)
	Въздействие 2.
Води до създаването на нови възможности за социализация, изграждане на контакти и развитие на нови умения и практически опит от желаещите да доброволстват
	Въздействие 3.
Принос за подобряване на благосъстоянието на хората в нужда
(Най- пълен)

	Ниска
	
	
	

	Средна
	
	
	

	Висока
	Х
	Х
	Х

	Вариант 1: „Регулаторна намеса чрез изцяло нов закон“
	ЕКОЛОГИЧНИ ВЪЗДЕЙСТВИЯ

	Вероятност въздействието да се прояви
	Въздействие 1.
Принос за борбата с климатичните промени
(Оптимално)

	Въздействие 2.
Насърчаване опазването на биоразнообразието, флората, фауната и естествената среда
(Най-пълно)
	Въздействие 3.
Потенциал за ограничаване на щетите за околната среда при кризисни ситуации и други форсмажорни обстоятелства
(Най-пълен)

	Ниска
	
	
	

	Средна
	Х
	Х
	

	Висока
	
	
	Х



Таблица № 17. Матрица на въздействията на Вариант 2: „Регулаторна намеса чрез промени в действащата уредба“
	Вариант 2: „Регулаторна намеса чрез промени в действащата уредба“
	ИКОНОМИЧЕСКИ ВЪЗДЕЙСТВИЯ

	Вероятност въздействието да се прояви
	Въздействие 1. 
Положително влияние върху заетостта и развитието на пазара на труда
(Частично, косвено)
	Въздействие 2. 
Насърчаване на процеса по приобщаване на неучещите и неработещите млади хора към обществото чрез обучения, неформално образование и придобиване на умения
(Непълно)
	Въздействие 3. 
Създаване на благоприятна среда за подпомагане на хората в нужда и ограничаване на щетите  при кризисни ситуации и други форсмажорни обстоятелства, когато преди държавата да реагира, се включват доброволците
(Частично)

	Ниска
	
	
	Х

	Средна
	Х
	Х
	

	Висока
	
	
	

	Вариант 2: „Регулаторна намеса чрез промени в действащата уредба“
	СОЦИАЛНИ ВЪЗДЕЙСТВИЯ

	Вероятност въздействието да се прояви
	Въздействие 1.
Принос за осигуряване на възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи
(Частичен)
	Въздействие 2.
Води до създаването на нови възможности за социализация, изграждане на контакти и развитие на нови умения и практически опит от желаещите да доброволстват
(Частично, несигурно)
	Въздействие 3.
Допринася за подобряване на благосъстоянието на хората в нужда
(Частично)

	Ниска
	
	Х
	

	Средна
	Х
	
	Х

	Висока
	
	
	

	Вариант 2: „Регулаторна намеса чрез промени в действащата уредба“
	ЕКОЛОГИЧНИ ВЪЗДЕЙСТВИЯ

	Вероятност въздействието да се прояви
	Въздействие 1.
Принос към борбата с климатичните промени
(Частичен)
	Въздействие 2.
Принос за опазването на биоразнообразието, флората, фауната и естествената среда
(Частичен)
	Въздействие 3.
Потенциал за ограничаване на щетите за околната среда при бедствия, кризи и други форсмажорни обстоятелства
(Несигурен, частичен)

	Ниска
	
	
	

	Средна
	Х
	Х
	Х

	Висока
	
	
	



Таблица № 18. Матрица на въздействията на Вариант 3: „Нерегулаторен“
	Вариант 3: „Нерегулаторен“
	ИКОНОМИЧЕСКИ ВЪЗДЕЙСТВИЯ

	Вероятност въздействието да се прояви
	Въздействие 1.
Положително влияние върху заетостта и развитието на пазара на труда
(Малко вероятно)
	Въздействие 2. 
Подпомагане на процеса по приобщаване на неучещите и неработещите млади хора към обществото чрез обучения, неформално образование и придобиване на умения
(Малко вероятно)
	Въздействие 3.
Създаване на благоприятна среда за подпомагане на хората в нужда и ограничаване на щетите  при кризисни ситуации и други форсмажорни обстоятелства, когато преди държавата да реагира, се включват доброволците
(Малко вероятно)

	Ниска
	Х
	Х
	Х

	Средна
	
	
	

	Висока
	
	
	

	Вариант 3: „Нерегулаторен“
	СОЦИАЛНИ ВЪЗДЕЙСТВИЯ

	Вероятност въздействието да се прояви
	Въздействие 1.
Потенциал за осигуряване на възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи
(Несигурен и непълен)
	Въздействие 2.
Води до създаването на нови възможности за социализация, изграждане на контакти и развитие на нови умения и практически опит от желаещите да доброволстват
(Несигурно)
	Въздействие 3.
Допринася за подобряване на благосъстоянието на хората в нужда
(Несигурно и непълно)

	Ниска
	Х
	Х
	Х

	Средна
	
	
	

	Висока
	
	
	

	Вариант 3: „Нерегулаторен“
	ЕКОЛОГИЧНИ ВЪЗДЕЙСТВИЯ

	Вероятност въздействието да се прояви
	Въздействие 1.
Принос към борбата с климатичните
(Несигурен и непълен)
	Въздействие 2.
Принос за опазването на биоразнообразието, флората, фауната и естествената среда
(Несигурен и частичен)
	Въздействие 3.
Потенциал за ограничаване на щетите за околната среда при кризисни ситуации и други форсмажорни обстоятелства
(Несигурен и частичен)

	Ниска
	Х
	Х
	Х

	Средна
	
	
	

	Висока
	
	
	



5.3. [bookmark: _2jxsxqh]Количествена оценка на най-значимите въздействия и на специфичните им аспекти
	[Третата фаза от анализа на въздействията включва задълбочен качествен и количествен анализ на най-значимите въздействия. Тя надгражда резултатите от структурния качествен анализ от предходната стъпка, като нейната цел е задълбочаване на анализа за извеждането на количествени прогнози за очакваните ползи и разходи. Те могат да са под няколко форми:
1. задълбочен анализ на очакваните въздействия с течение на времето, който изисква проучване на практики или изграждане на конкретни сценарии
2. количествена прогноза, при която въздействията се оценяват чрез използването на количествени методи. Чрез тях следва да се остойностят въздействията на отделните варианти и да се прогнозират разходите и ползите в парични стойности, когато това е осъществимо. Ако не е осъществимо, следва да се обяснят причините за това.
Задълбоченият качествен и количествен анализ на най-значимите въздействия и на специфичните им аспекти се извършва чрез определени методи за анализ на въздействията.
Всички предложени варианти за действие трябва да бъдат оценявани през призмата на съответствието с общата цел за по-добро регулиране и да бъдат оценени от гледна точка на необходимостта от по-ясно и разбираемо национално законодателство. Необходимо е да се прави оценка на аспектите на спазването и прилагането на законодателството от гражданите и бизнеса. Целта е определяне на потенциалните пречки за спазване от страна на лицата, чието поведение трябва да се промени, както и всякакви стимули, които биха насърчили по-високо ниво на спазване.
Количествена оценка се извършва на всяко значително въздействие на всеки вариант за действие при решаването на всеки проблем (Ръководство, РМС № 728 от 2019 г., стр. 37 - 59)].
Опишете количествено всички значителни въздействия и на специфичните им аспекти за всеки вариант, идентифициран за решаване на всеки проблем.]
Опишете количествено и качествено измерение на всички значителни икономически и/или социални, и/или екологични въздействия най-малко за следващите три години, водещи до ползи и разходи, включително директни, за заинтересованите страни, за отделни икономически и социални сектори и/или групи предприятия - за една година, в левове и/или в други мерни единици, позволяващи съпоставяне за всеки вариант.



Международен контекст
В проучването на тема „Нормативна рамка на доброволческата дейност в страните от ЕС и САЩ“ от 2022 г., изготвено от студенти, участващи в Студентската програма за законодателни проучвания в Народното събрание са изследвани общо 15 държави членки на Европейския и Съединените американски щати[footnoteRef:27]. Основните находки и заключения от него са, че в редица държави е приет специален закон, уреждащ обществените отношения, свързани с доброволческата дейност като Германия, Италия, Латвия, Литва, Франция, Чехия, Унгария, Полша, Словакия и САЩ. В други държави доброволческата дейност се урежда в различни по степен нормативни актове (Испания), а в трети се прилага общото законодателство за организации с идеални (нестопански) цели (Дания, Естония, Швеция).  [27:  Проучването „Нормативна рамка на доброволческата дейност в страните от ЕС и САЩ“ е изготвено под  научното ръководство Проф. д-р  Ганета Минкова, СУ “Св. Климент Охридски“ и е публикувано на страницата на Народното събрание в края на м. март 2022 г.] 

В Испания Националният закон за доброволчеството определя доброволчеството като дейност, основана на общ интерес, предоставяна от физически лица, която не се извършва по трудово правоотношение, не е платена услуга, не е търговска дейност, както и не се предоставя по каквото и да било друго правоотношение срещу възнаграждение. 
В Чехия доброволческата дейност се определя съобразно сферите, в които се осъществява. 
В  държавите,  в  които  не  съществува  специална уредба доброволчеството се разбира като неплатена дейност, извършвана по волята на едно лице в полза на друго, която се осъществява в организирана среда. Така може да бъде направен изводът, че характеристиките, които определят същността на доброволчеството най-често са:
1. осъществяване на дейност от физически лица - доброволци в полза на други лица;
2. решението за участие в дейността е въпрос на свободната воля на доброволеца;
3. срещу участието си в дейността доброволецът не получава възнаграждение;
4. дейността се извършва в различни организирани форми, но се изключва наличието на трудово, служебно или друго подобно правоотношение между организатора на доброволческата дейност и доброволеца.
Видовете доброволчество най-често се разграничават по времеви критерий и то е дългосрочно и краткосрочно. Отделните законодателства определят различни срокове, в които трябва да продължат доброволческите дейности, за да се счита, че доброволчеството е дългосрочно, като те варират между един месец, три месеца или друг период в рамките най-често на една календарна година. Във всички останали случаи, когато доброволчеството е осъществено за по-кратък времеви период, то е краткосрочно.
От обективна страна областите, в които се осъществява доброволческата дейност в изследваните държави, са общо възприетите: социална, хуманитарна, здравна, образователна, религиозна, култура, опазване на околната среда, спорт и др. 
От субективна страна, в различните държави се използват различни понятия за субектите, които осъществяват доброволческа дейност, като традиционно това са: доброволците – физически лица, организаторите на доброволчески дейности,  какъвто  могат  да  бъдат  различни  правни субекти и бенефициерите или ползвателите, които са лицата, в чиято полза се извършва дейността.
В някои от проучените държави писмената форма на договора за доброволчество, като форма за действителност, е предвидена в хипотезите на:
1. дългосрочно доброволчество;
2. извършване на доброволческите дейността в чужбина или
3. когато е направено искане за такава форма на договора от доброволец, организатор или ползвател. 
Договорът за дългосрочно доброволчество, сключен с чужд гражданин или лице без гражданство, може да служи като доказателство за получаване на удостоверение за пребиваване.
В Чехия например писмената форма е предвидена както за договора за дългосрочно, така и за този за краткосрочно доброволчество, като в последния случай изискуемите реквизити са по-малко на брой.
Някои законодателства като това на Словакия например изискват в договора за доброволчество да бъдат уредени права и задължения и на ползвателя. В случая това се постига чрез предварително сключен договор между организатора и ползвателя на доброволческите дейности, като съдържанието на този договор, изцяло или отчасти, да се възпроизвежда в договора между доброволеца и организатора.
Договорът  за  доброволческа  дейност  не  е  трудов,  но  някои  законодателства допускат той да има белезите, характерни за трудов договор като:
1. доброволческият труд може да се зачита за осигурителен стаж, да се взема предвид при определянето размера на пенсията, доброволецът може да бъде социално и здравно осигуряван (Чехия);
2. доброволецът има право на почивки и отпуски (в Чехия, като в Унгария е предвидено, че доброволец, който не е навършил 18-годишна възраст, трябва да ползва междудневна почивка от поне 14 часа);
3. уговаряне на работно време (Чехия);
4. командироване (Чехия);
5. забрана за извършване на доброволческа дейност между 20 часа и 6 часа за непълнолетни доброволци (Унгария), каквото у нас е забраната за полагане на нощен труд от лице, ненавършило 18 години.
Въпреки че доброволческите дейности са безвъзмездни, доброволците често имат право по националните законодателства да им бъдат заплатени или възстановени действителните разходи, които са извършили за своя сметка при изпълнение на задълженията като например такива за:
1. работно облекло и лични предпазни средства;
2. пътни, дневни и квартирни пари съобразно размерите, посочени в нормативен акт;
3. медицински преглед за целите на доброволчеството;
4. обучение за извършване на доброволческа дейност;
5. премия за застраховка на доброволец и др. 
Има законодателства, като например това на Финландия, които определят максимален праг, до който направените от доброволеца разходи се заплащат - в размер до около 2000 евро. 
В Италия доброволците получават суми от организацията, към която принадлежат, за действително направени разходи по време на дейността, в рамките на лимитите, определени от самите организации.
Дори има случаи, в които наред със заплащането на разходите доброволците получават и месечна символична сума, която не може да надвишава определен праг, който се определя например като процент от минималната работна заплата, както е например в Дания.
Основните задължения на организаторите на доброволчески дейности в проучените държави са:
1. да организират обученията на доброволците, ако такова се изисква за осъществяване на дейността;
2. да им предоставят материалите, необходими за извършването на доброволческата дейност;
3. да осигуряват безопасността и здравето на доброволците по време на доброволческата услуги и дейностите, включително лични предпазни средства;
4. да застраховат доброволците срещу злополука и професионална болест;
5. да гарантират поверителността и защитата на личните данни на доброволците;
6. да издават удостоверение (сертификат) за доброволчество и др.
На съответните систематични места в националните законодателства на проучените държави се съдържа уредба и на материята, касаеща трудовия стаж, осигурителния стаж и данъчното облагане на доброволците, съответно на организаторите на доброволчески дейности.
В някои от изследваните държави се води регистър, в който се вписват доброволческите организации, като например в Чехия като форма на гаранция, че те покриват критериите и изискванията, установени в Закона за доброволческата дейност. В други държави организаторите на доброволчески дейности предварително уведомяват компетентните орган за доброволческото правоотношение, като подават уведомление пред съответния  компетентен орган.
В някои държави съществуват отделни органи, които имат правомощия в областта на доброволчеството, като например Италия, където действа Национален институт по доброволчество или в Гърция, където е създадена Национална агенция за доброволчество с основна цел „възраждане и насърчаване на доброволчеството в Гърция“.
В Полша функционира Отдел за общественополезната дейност, който има контролни правомощия, и Съвет за общественополезната дейност, който е консултативен орган към министъра, отговарящ по въпросите за социалното осигуряване, и който е компетентен по въпросите на доброволческата дейност и дейността в обществена полза.
Контролът върху осъществяването на доброволческите дейности се осъществява от съответните компетентни държавни органи. В Унгария например държавните служби по труда, данъчното отчитане и по надзор следят за спазването на законодателството при извършване на доброволческа дейност, като при констатирано нарушение незабавно уведомяват Министерството на социалната политика и труда. 
Доброволческите организации в проучените държави най-често се финансират от  обичайните източници на средства за юридическите лица с нестопанска цел каквито са собствена дейност или публично финансиране. Собствените средства се набират от членски внос, дарения, продажба на продукти собствено производство, наеми от собствени имоти, приходи от реклама или спонсорство от фирми.
Съотношението между собствените приходи и публичното финансиране е различно в отделните държави. Например в Швеция средствата от публичния сектор представляват само 29% от общите финанси на организациите от доброволния сектор. Над половината от финансирането (62%) идва от членски внос и собствени дейности. Девет процента от финансирането идва от дарения от частни компании или лица. Но организациите в социалния сектор получават 70-80% от финансирането си от държавата или общините. 
В САЩ чрез дарения от физически лица се осигурява най-голям дял от приходите на доброволческия сектор 46% от общите приходи. Даренията са най-важни за най-
малките организации, тези които са класифицирани като микро- и малки предприятия, при които приходите от дарения на физически лица формират 56% от общите им приходи. За най-големите организации даренията от физически лица представляват 44% от приходите им. 
В рамките на сектора на доброволческите организации има такива, като например асоциациите на родителите и учителите, които са силно зависими от приходите от физически лица, които формират 88% от техните общи приходи. Вторият по големина източник на финансиране за много доброволчески организации в САЩ е правителството, въпреки че някои организации не получават приходи извън даренията. Приходите от правителството са или безвъзмездни средства или приходи, получени от договори. Местното правителство (на щатско ниво) е основният донор, но федералното правителство също предоставя значителни средства.
В някои държави има отделни фондове, от които се финансира доброволческата дейност. В Италия е създаден самостоятелен Фонд за доброволчески услуги към кабинета на министър-председателя. Фондът подпомага финансово проекти, свързани с доброволчеството. Той е под прякото управление на началника на отдел „Социални дейности“ към кабинета на министър-председателя. Контрол върху дейността му се осъществява от Публичен съвет.
В Гърция доброволческата дейност се финансира освен със средства от държавния бюджет и местните бюджети и от специален фонд[footnoteRef:28], чиито бюджет е около 1,5 млн. евро годишно. [28:  Фондът се нарича от англ. Citizen in Deed.] 

В Чехия Министерството на вътрешните работи може да субсидира организации или проекти. Със субсидията се покриват разходи по сключването на застрахователни договори за първоначално обучение на доброволците и плащането на осигуровки, когато това е предвидено. Субсидиите се отпускат авансово за всяка календарна година, като организациите водят отчет за ползването на получените средства и са длъжни, при поискване, да предоставят информация на министерството по повод изчисляването на размера на субсидията и нейното ползване по предназначение.

Европейски контекст
В становището „Доброволци - граждани, които изграждат бъдещето на Европа“ по собствена инициатива на Европейския икономически и социален комитет от 2022 г.[footnoteRef:29] се отбелязва, че в дебата относно бъдещето на Европа лицата, определящи политиката трябва да осъзнават, че бъдещето на Европа ще се оформя не само от политиците и институциите, включително организациите на гражданското общество, а и от милиони граждани доброволци, които отделят ежедневно време и енергия, като действат солидарно за общото благо както в рамките на организации на гражданското общество, така и извън тях. [29:  Становище 2022/C 152/04, публикувано в Официалния вестник на ЕС C 152/19 на 06.04.2022 г.] 

Определението на „доброволчески труд“, публикувано през 2011 г. от Международната организация на труда, в нейния наръчник относно измерването на доброволческия труд, съответства на общоприетото схващане за доброволчество, според което той представлява „неплатен незадължителен труд, т.е. време, което хората отделят, без да получават възнаграждение, за дейности, извършвани чрез дадена организация или пряко за други лица извън тяхното собствено домакинство“. 
Много често анализите на доброволчеството се основават на разграничение между формално и неформално доброволчество. Формалното доброволчество, което обхваща дейностите, осъществявани в рамките на организация, включва хора, които упражняват доброволческия си труд посредством организирани (структурирани) органи, като например НПО, клубове или публични институции. Неформалното доброволчество се отнася до неплатена помощ, която едни лица предоставят на други извън собственото си домакинство или непосредственото си семейство, но не го правят в рамките на формална организация. 
ЕИСК подчертава, че правните уредби в областта на доброволчеството в Европа следва да оказват подкрепа и да способстват за качествено доброволчество, като не бива да създават ненужни пречки пред доброволчеството. Изисквания като застраховане на доброволците, сключване на договори с доброволците и проверка на свидетелства за съдимост следва да се прилагат внимателно, като движещите принципи следва да са качеството и достъпът.
Като едно от най-видимите проявления на солидарността, доброволчеството има стойност за хората, общностите, околната среда, икономиката и обществото като цяло. То насърчава и улеснява социалното приобщаване, изгражда социален капитал и има преобразяващ ефект върху обществото. Развитието на процъфтяващо гражданско общество с ангажирани доброволци може да предложи творчески и новаторски решения на общи предизвикателства. Доброволчеството допринася за икономическия растеж и поради тази причина заслужава да бъде измервано по специфичен и целенасочен начин по отношение както на икономическия, така и на социалния капитал. То играе и все по-голяма роля в опазването на околната среда и е съществено важен източник на обучение за много доброволци. Предвид това, въпреки че публичните политики са насочени пряко към подпомагане на доброволците, те следва да отразяват и необходимостта от подкрепяща инфраструктура за доброволците с достатъчно и подходящо финансиране за мерки за подкрепа, като например за разходи за обучение и застраховки.
ЕИСК посочва, че текущите демографски промени ще имат отражение върху дейността на доброволците през идните години. Населението на Европа застарява, а раждаемостта е ниска. Това, от една страна означава, че са на разположение повече квалифицирани доброволци и за по-дълго време, но от друга, че броят на възрастните хора, които имат нужда от подкрепата на доброволците, ще се увеличава поради по-дългата продължителност на живота. При намаляваща раждаемост младите хора може да не са на разположение за доброволчески труд и ще има нужда от повече проекти между връстници, в които да участват пълнолетни и възрастни доброволци. Освен това, населението в Европа е все по-многообразно и променящо се и ще трябва да се полагат все повече усилия за гарантиране на социално приобщаване. Държавите членки не могат да покриват разходите за всичко това с публични средства, а и да разполагаха със средствата, въпросът не опира само до пари. За да се постигне истинско приобщаване е необходим по-човешки подход, който се основава на солидарност. За целта са необходими доброволци, мотивирани от взаимна солидарност.
В държавите членки се събират по-малко данъци и публичните бюджети намаляват, а същевременно има по-голямо търсене на услуги. По-голямото неравенство и бедност водят до повече нуждаещи се сред населението, но същевременно се съкращава и финансирането за организациите на гражданското общество, които с помощта на доброволци биха могли да направят много за подобряване на положението на отделни граждани и семейства.
Друга тенденция, която се наблюдава през последните години, е появата на посредници - институции за социално подпомагане или образователни институции, религиозни организации, организатори на семейна доброволческа работа, местни доброволчески центрове или доброволчество сред работници и служители на дадено дружество (корпоративно доброволчество). Тези органи помагат на доброволците да намерят място за дейността си, като търсят организации, предлагащи директно места за доброволци. Това осигурява подкрепа за хората, които търсят възможност да започнат доброволческа дейност. Съществува риск обаче дейностите на тези посредници да имат отрицателно въздействие върху възприятието за доброволчеството в обществото, по-специално например, ако тези дейности се комерсиализират.
Напредъкът в онлайн технологиите и социалните медии дава възможност на гражданите да се самоорганизират по-лесно за извършване на непланирани доброволчески дейности. Освен това, по този начин всякакви видове възможности за доброволчество стават по-непосредствено достъпни за гражданите, като онлайн платформите търсят съответствие между търсене и предлагане. Бързият възход на новите технологии позволява по-широко разпространение на нови форми на доброволчество, като например доброволчеството онлайн, което не е обвързано с конкретно време и място и може да се упражнява от всяко място, където доброволецът има достъп до интернет и устройство, с което да се свърже. ЕИСК посочва обаче, че трябва да се подходи внимателно, за да не бъдат изключени от доброволчеството хора, които нямат достъп до интернет. 
Правните уредби в областта на доброволчеството в държавите членки трябва да са в крак с тази промяна и да гарантират, че например по отношение на защитата на данните уязвимите хора продължават да се ползват със закрила и че доброволците са подходящо обучени, дори когато доброволчеството се осъществява неформално или непланирано. Лицата, определящи политиката, не бива да смятат, че когато хората могат да се самоорганизират онлайн, не е необходимо да се финансират организации, които осигуряват подкрепа и инфраструктура за доброволчеството. 
Според ЕИСК е необходимо повече междусекторно сътрудничество между социалните партньори в рамките на доброволчеството сред работниците и служителите. За да бъде постигнато най-голямо въздействие, работодателите и работниците следва да си партнират с организации на гражданското общество, които са експерти в областта и/или представляват кауза, която те искат да подкрепят, вместо да се опитват сами да изпълняват директно доброволчески програми.
Доброволчеството има особена стойност за младите хора. ЕИСК вярва, че на колкото по-ранна възраст хората могат да имат достъп до доброволческа дейност, толкова по-вероятно е те да станат социално приобщени и ангажирани възрастни, които допринасят за бъдещето на Европа. Следва да се насърчават инициативи като ученето чрез общественополезен труд в училищата и семейното доброволчество. Правните уредби трябва да бъдат адаптирани при необходимост, така че младите хора и децата също да могат да бъдат доброволци. Младежките организации играят много важна роля в този процес и във връзка с това следва да получават подходяща и достатъчна подкрепа от публичните власти.
Доброволчеството намалява рискът от социално изключване. Доброволците създават значителна икономическа, екологична и социална стойност. В организациите с нестопанска цел доброволците често са от съществено значение за гарантиране на ефективното изпълнение на задачите, като са един от най-важните ресурси за тези организации. Често доброволците се възприемат от външния свят като символ на дейностите на тези субекти. За много хора, особено за младежите, доброволчеството е нещо специално. Често това е първата дейност, в която те са овластени да отговарят на реални обществени потребности и могат да видят бързо ефекта от действията си като ангажирани граждани, при което намалява значително рискът от социално изключване. В много случаи става все по-трудно от правна гледна точка гражданите да се организират около проблеми от общ интерес и по този начин да ангажират хора като доброволци, които допринасят за обществото, без да търсят лично облагодетелстване. Следва да се гарантират правата на сдружаване и публично финансиране и подкрепа за организациите на гражданското общество. 
ЕИСК подчертава, че публичното финансиране за организациите на гражданското общество има голям принос не само за тяхната функция и роля в обществото, но и за поддържането на независимостта и способността им да гарантират вътрешни демократични процеси, които дават възможност желанията на други членове да бъдат признати и представлявани без външна намеса. Едно добре функциониращо гражданско общество е признак за здрава демокрация и има голям принос за качеството на живота и за мира и стабилността. Демокрацията с широко участие допълва представителната демокрация, а не представлява заплаха за нея.
Доброволчеството следва да се приема като вид социален капитал. Все по-вероятно е хората в Европа да се ангажират с краткосрочни доброволчески дейности, като често има ясна лична полза за доброволеца, като например доброволчество на фестивали или концерти, вместо да поемат дългосрочен ангажимент за удовлетворяване на идентифицирана обществена потребност. ЕИСК би желал лицата, изготвящи политиките, да направят повече за насърчаване на добавената стойност от доброволчеството като социален капитал, а не просто като лична възможност или механизъм за спестяване на разходи за човешки ресурси. Публичните власти трябва да помагат на доброволците и на организациите, подпомагащи техните дейности, да покажат по-добре стойността и въздействието си, така че да продължават да привличат доброволци, тъй като гражданите са изправени пред все по-голям избор от начини да прекарат свободното си време.
По време на пандемията от COVID-19 много лица, изготвящи политиките, и обикновени граждани са успели да видят особения потенциал и реалното въздействие на доброволчеството както под формата на структурирани дейности, координирани от публична институция или организация, така и като индивидуални непланирани дейности, предприети спонтанно заради желанието за оказване на помощ. 
Доброволчеството може да служи като форма за „социална терапия“, която е средство за справяне с влошеното здраве без използване на лекарствени средства или успоредно с тях. Научни изследвания доказват, че доброволчеството оказва положително въздействие върху психичното здраве, както и че участието в доброволчески дейности в рамките на предписването на „социална терапия“ е полезно. ЕИСК счита, че доброволчеството като практика, която е елемент от предписването на „социална терапия“, следва да се прилага по-широко в Европа като част от възстановяването от COVID-19 и неговото въздействие да бъде наблюдавано. 
Предвид всичко това ЕИСК счита, че пакетът от мерки, координирани от Европейската комисия, би дал тласък на държавите членки да подкрепят всеобхватно доброволческите дейности, като се вземат предвид предложенията на Комитета, и че въпросът за дейностите, осъществявани от доброволци, ще се превърне в постоянен, а не в спорадичен елемент на европейската политика. 
Поради установените положителните последици от Европейската година на доброволчеството 2011 г. и силната нужда да се създаде правна и социална рамка за развитието на доброволчеството и значителните промени в поведението на доброволците и потенциалните доброволци, ЕИСК призовава Европейската комисия да предприеме действия за обявяване на 2025 г. за Европейска година на доброволците. Това би било подходящ повод да се отдаде почит на усилията и въздействието на всички доброволци по време на кризата с COVID-19 и да се открои тяхното въздействие и значимост за възстановяването и бъдещето на Европа въз основа на солидарност, уважение, равенство и споделени ценности.

Национален контекст
Преди 22 г. в анализа „Правна рамка на доброволческата дейност и доброволците“ от 2002 г., изготвен от БЦНП се посочва, че е необходимо въвеждането на ясна легална дефиниция в националното ни законодателство за доброволец и доброволческа дейност, че е нужен правен механизъм за регулиране на отношенията свързани с доброволчеството и други. Едно от генералните заключения, направени още тогава, далеч преди България да се е присъединила към ЕС, е че ефективното доброволчество изисква участие и подкрепа от страна на държавата за създаване на подходяща инфраструктура на национално и местно ниво, включително за финансово подпомагане на доброволческите дейности.
Преди около 10 години в проучването „Нови аспекти на доброволчеството – проучване на нагласите сред действащи доброволци в България“ от 2014 г. на същата организация БЦНП находките са, че изследваните лица имат ясна представа за същността на доброволчеството, независеща от наличието или отсъствието на доброволчески опит, че то все повече се случва през виртуалното пространство и  започва да придобива международен характер. По-голямата част от анкетираните тогава са в подкрепа на създаването на цялостната законодателна уредба на доброволчестовото. За значителна част от респондентите обаче закон, който да регулира тази специфична материя на свободата да доброволстваш, е трудна, заради възприятието, че доброволческите инициативи са твърде разнообразни, за да бъдат „обхванати“ от един закон и заради риска чрез приемането на такъв закон да бъдат създадени „излишни ограничения“ за доброволческите инициативи. 
От представеното в оценката на въздействието изобилие от актуални проучвания и данни ясно се вижда, че наличието на закон за доброволчеството за съществуването на доброволческите дейности, които много често започват спонтанно, импулсивно, интуитивно, понякога в условията на спешност и незабавност, не е от решаващо значение. Пример за това е засиленият интерес, отчетен към доброволческите дейности от изследванията през 2020 г., в контекста на пандемията, когато голям брой от лица, навършили пълнолетие, стават спонтанни доброволци. Същевременно, броят на хората, които поне веднъж са участвали в доброволческа дейност, е все още нисък – около една трета от населението. Много често обаче, без дори да го осъзнават, изследваните лица, включително доброволци, сочат като проблеми и пречки пред активното доброволчество обстоятелства, които са от чисто регулаторен характер, като незнанието дали трябва да се сключва някакъв договор, дали ще имат право да ползват отпуск от своя работодател по време доброволчеството, как стои въпросът с покриването на разходите и разноските, направени във връзка с доброволческите дейности, и други подобни. Това обстоятелство се подкрепя и от основните изводи в проучването на Европейската комисия „Доброволчество в Европейския съюз“: 
· в страните, където няма съществуваща нормативна база за доброволческа дейност, където има слаба традиция или култура на доброволчеството, приемането на законодателство, може да подпомогне развитието на неговата дейност; 
· създаването на правна рамка за доброволческите дейности (чрез която ще се разреши несигурността относно разходи на доброволците, условията, застраховането и др.) ще предостави значителна възможност за развитието на доброволческия сектор; 
· законът трябва да гарантира, че доброволчеството е защитено и насърчено, както и че правни изисквания няма да го обезкуражат.
Изводът, който може да бъде направен относно националния контекст е, че доброволчеството съществува и се развива независимо от това дали е имало подходяща стратегическа, политическа (policy) или правна рамка, която да го дефинира, да урежда обществените отношения, възникващи по повод на него и да предвижда някакви стимули или облекчения за него. Отсъствието на насърчаваща го стратегическа и правна среда обаче се отразява на мащаба на неговото развитие и на темповете, с които България достига европейските и световните тенденции и най-добри практики в тази област. С това може да бъде обяснен и фактът, че от многообразието на данни, събирани през последните повече от 20 години, изследвани от ОВ, могат да бъдат изведени и поредица от проблеми, които са вторични или производни на основно дефинирания проблем, развили се като нормални последици от него, представени накратко по-долу.

1. Ниска гражданска активност. Социологическите проучвания, обществените консултации и анализите, изследващи готовността за доброволчество и участие в доброволчески дейности показва, че гражданската активност у нас, която е основен фундамент на доброволчеството, продължава да е на много ниски нива. Според национално представителното проучване на Алфа Рисърч, участващите в доброволчески инициативи за 2023 г. са 35% или 1,9 млн. души. Въпреки лекия ръст от 8 пункта, нивото продължава да е недостатъчно за изграждането на устойчива среда. Това показват и данните от ежегодния Индекс на гражданското участие, изготвян от Форум „Гражданско участие“ и БЦНП, според който сложната политическа ситуация и честите избори отслабват гражданското участие, доверието в институциите и взаимодействието с тях. 

2. Липса на достъпна информация за доброволчески дейности. Недостатъчната информация за ползите от доброволческите дейности и за необходимостта и възможностите за участие са основни пречки пред превръщането на доброволчеството като трайна обществена активност у нас. Липсата на лесно достъпна информация е водеща пречка и според анализа от обществените консултации, проведени в процеса на обсъждане на идеята за разработване на Закон за насърчаване на доброволчеството. Според национално представителното проучване на БЦНП в периода на консултациите 55% от респондентите смятат, че липсата на информация е основен проблем пред популяризирането на доброволчеството.
Особено голям е делът на неинформираните лица в малките населени места, а според представителното проучване на Алфа Рисърч най-слабо информирани са хората от средните възрастови поколения, което е предпоставка за изолирането на тази група от потенциални доброволчески активности. Това поставя конкретен акцент върху проблема с достъпността на информация, а именно стесненото ветрило от комуникационни канали и липсата на целенасочени послания към различните възрастови групи. 

3. Липса на подкрепа за изграждане и поддържане на капацитет на организациите за разпространение на информация и устойчиво въвличане на доброволците. Според обобщените резултати от обществените консултации, проведени по повод на обсъждане на възможността за изготвяне на Закон за насърчаване на доброволчеството, неправителствените организации са водещи по отношение насърчаването на доброволческите инициативи. Липсата на ясна правна рамка за реализиране на доброволческите дейности,  на национални програми, развиващи капацитета на организациите да набират, обучават и задържат доброволци в дейности в полза на обществото, са част от пропуските в изграждането на работещ модел между институциите и неправителствените организации. Развиването на капацитета им е предпоставка и за по-широкото разпространение на информация за различните възможности за включване в доброволчество, включително чрез използването на публичен ресурс за провеждане на кампании, популяризиращи доброволчески акции и положителното въздействие от тях. 
4. Липса на обезпечаване на разходите за доброволчески дейности. Непредоставянето на средства за осигуряването на базисни разходи за храна, пътни, спане, специализирано облекло, както и за застраховка, за обучение и други е една от основните пречки, с която се сблъскват доброволците в България. Проблемите с обезпечените разходи пораждат предпоставки за неефективно участие от страна на доброволци в определени ситуации, изискващи подготовка, облекло и предварително обучение. Този проблем се посочва и от самите доброволци. Той се доказва и от проведеното онлайн допитване от Министерството на младежта и спорта, в което 35% от участниците посочват липсата на обезпечение на разходите като основна пречка за участие в различни инициативи. Проблемът с обезпечаването на разходите се посочва като водеща причина за отказ за участие и от 30% от онлайн интервюираните представители на компании, които следват своя политика за насърчаване на доброволчеството. 

5. Липса на време за включване в доброволчески дейности. Прочуването, проведено по инициатива на БЦНП като част от дейността на работната група към ММС за обсъждане на идеята за изготвяне на Законопроект за насърчаване на доброволчеството показва, че 46% от 1000 пълнолетни граждани посочват липсата на време, заради служебни ангажименти, като основна пречка пред включването им в доброволчески инициативи. Същата пречка е дефинирана като основна и от 60% от анкетираните в националното онлайн допитване на ММС, обхващащо представители на държавната администрация, на образователни институции, неправителствени организации, частни компании, доброволци. Според него, 64% от анкетираните смятат, че разрешаването на проблема минава през субсидия за работодатели, данъчни облекчения и допълнителен платен отпуск. 
От всичко посочено дотук следва, че отсъствието на ясна стратегическа и законова рамка за насърчаване на доброволчеството като основополагащ проблем се явява двигател и предпоставка за появата, развитието и задълбочаването на следващи, произтичащи от него проблеми, каквито са понижената гражданска активност, недостатъчната информираност, липсата на правила за покриване на разходите на доброволците и други. Изводът е, че са необходими  институционални решения, които да са фокусирани не толкова върху простото дефиниране на доброволчеството и регламентиране на отношенията, свързани с него, колкото върху предвиждането на насърчения за неговото активиране и разширяване и за създаване на благоприятна среда за неговото развитие.

	Следва да се опише в следната поредност:
Проблем 1.
Вариант 1
	Въздействие 1: количества оценка (метод 1, метод 2 и т.н.)
	Въздействие 2: количества оценка (метод 1, метод 2 и т.н.)
	Въздействие 3: количества оценка (метод 1, метод 2 и т.н.)
Вариант 2
	Въздействие 1: количества оценка (метод 1, метод 2 и т.н.)
	Въздействие 2: количества оценка (метод 1, метод 2 и т.н.)
	Въздействие 3: количества оценка (метод 1, метод 2 и т.н.)
Вариант 3
	Въздействие 1: количества оценка (метод 1, метод 2 и т.н.)
	Въздействие 2: количества оценка (метод 1, метод 2 и т.н.)
	Въздействие 3: количества оценка (метод 1, метод 2 и т.н.)
Проблем 2.
Вариант 1
	Въздействие 1: количества оценка (метод 1, метод 2 и т.н.)
	Въздействие 2: количества оценка (метод 1, метод 2 и т.н.)
	Въздействие 3: количества оценка (метод 1, метод 2 и т.н.)
Вариант 2
	Въздействие 1: количества оценка (метод 1, метод 2 и т.н.)
	Въздействие 2: количества оценка (метод 1, метод 2 и т.н.)
	Въздействие 3: количества оценка (метод 1, метод 2 и т.н.)
Вариант 3
	Въздействие 1: количества оценка (метод 1, метод 2 и т.н.)
	Въздействие 2: количества оценка (метод 1, метод 2 и т.н.)
	Въздействие 3: количества оценка (метод 1, метод 2 и т.н.)
Проблем 3.
Вариант 1
	Въздействие 1: количества оценка (метод 1, метод 2 и т.н.)
	Въздействие 2: количества оценка (метод 1, метод 2 и т.н.)
	Въздействие 3: количества оценка (метод 1, метод 2 и т.н.)
Вариант 2
	Въздействие 1: количества оценка (метод 1, метод 2 и т.н.)
	Въздействие 2: количества оценка (метод 1, метод 2 и т.н.)
	Въздействие 3: количества оценка (метод 1, метод 2 и т.н.)
Вариант 3
	Въздействие 1: количества оценка (метод 1, метод 2 и т.н.)
	Въздействие 2: количества оценка (метод 1, метод 2 и т.н.)
	Въздействие 3: количества оценка (метод 1, метод 2 и т.н.)

Възможни методи за анализа на въздействията
· Оценка на риска
· Анализ на разходите и ползите
· Анализ на ефективността
· Мултикритериен анализ
· Оценка на въздействието върху малките и средните предприятия



Таблица 19. Количествена оценка на най-значимите въздействия и на специфичните им аспекти
	Проблем: Липса на ясна и цялостна стратегическа и правна рамка, насърчаваща доброволчеството и доброволческите дейности в България

	Метод: Мултикритериен анализ[footnoteRef:30] [30:  Скала за оценяване: отрицателна оценка: –3, –2, –1; неутрална: 0; положителна оценка +1, +2, +3.] 




	Критерии 
	
Варианти


	
	Вариант 0: „Без действие“
	Вариант 1: „Регулаторна намеса чрез изцяло нов закон“
	Вариант 2: „Регулаторна намеса чрез промени в действащата уредба“
	Вариант 3: „Нерегулаторен“

	Икономическо въздействие 1. Положително влияние върху заетостта и развитието на пазара на труда
	–3
	+3
	+2
	+1

	Икономическо въздействие 2. Насърчаване на процеса по приобщаване на неучещите и неработещите млади хора към обществото чрез обучения, образование и труд
	–2
	+2
	+2
	+1

	Икономическо въздействие 3.
Създаване на благоприятна среда за подпомагане на хората в нужда и ограничаване на щетите  при кризисни ситуации и други форсмажорни обстоятелства
	–3
	+3
	+2
	+1

	Социално въздействие 1. Осигуряване на възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи
	–3
	+3
	+1
	+1

	Социално въздействие 2. Създаване на нови възможности за социализация, изграждане на контакти и развитие на нови умения и практически опит от желаещите да доброволстват
	–3
	+3
	+1
	+1

	Социално въздействие 3. Принос за подобряване на благосъстоянието на хората в нужда
	–2
	+2
	+1
	0

	Екологично въздействие 1. Подпомагане на борбата с климатичните промени
	–3
	+2
	+1
	0

	Екологично въздействие 2. Насърчаване опазването на биоразнообразието, флората, фауната и естествената среда
	–1
	+1
	0
	0

	Екологично въздействие 3. Потенциал за ограничаване на щетите за околната среда при бедствия, кризи и други
	–3
	+1
	0
	0

	
Обща оценка:

	–23
	+20
	+10
	+5



5.4. [bookmark: _z337ya]Административна тежест
	[Административната тежест представлява специфично въздействие на всеки един от предложените варианти, за решаването на всеки един от дефинираните проблеми за решаване.
Изчисляването на административната тежест е основата част на оценката на въздействието и е прието да се изчислява чрез Модела на стандартните разходи (Ръководство, РМС № 728 от 2019 г., стр. 39)]
Опишете промяната на административната тежест по отношение на заинтересованите страни за всеки от вариантите при решаването на всеки проблем, включително в случай на нови регулаторни режими и регистри.
Опишете в следната поредност:
Проблем 1.
Вариант 1
Специфично въздействие: административна тежест (Модел на стандартните разходи)
Вариант 2
Специфично въздействие: административна тежест (Модел на стандартните разходи)
Вариант 3
Специфично въздействие: административна тежест (Модел на стандартните разходи)

Проблем 2.
Вариант 1
Специфично въздействие: административна тежест (Модел на стандартните разходи)
Вариант 2
Специфично въздействие: административна тежест (Модел на стандартните разходи)
Вариант 3
Специфично въздействие: административна тежест (Модел на стандартните разходи)

Проблем 3.
Вариант 1
Специфично въздействие: административна тежест (Модел на стандартните разходи)
Вариант 2
Специфично въздействие: административна тежест (Модел на стандартните разходи)
Вариант 3
Специфично въздействие: административна тежест (Модел на стандартните разходи)

Възможни методи за анализа на въздействията:
· Модел на стандартните разходи.



Административната тежест е вид специфично въздействие, което потенциално  може да съпътства всеки един от разглежданите варианти за решаването на дефинирания проблем. Административните разходи се определят като разходите, които предприятията, гражданските организации, потребителите, гражданите и публичните власти са длъжни да правят в изпълнение на техните задължения за предоставяне на информация за тяхната дейност или производство, към други публични органи, институции или частни лица. 
Регулаторните разходи са онези, които правните субекти правят, за да спазват наложените им от държавата задължения. Когато задълженията са въведени чрез мерки за регулиране, тези разходи представляват цената на регулирането. Те се изразяват в стойността на това, което нормативната рамка изисква от субектите да разходят, за да постигнат и поддържат нормосъобразно поведение. Съответно, съвкупността от разходите, които един регулаторен вариант изисква от съответните адресати, образува регулаторната тежест, която той налага. 
В конкретния случай, при избора на Вариант 0: „Без действие“ промяна в регулаторната и административната тежест, налагана на адресатите им, не би могла да се очаква. По същия начин както Вариант 0 и Вариант 3: „Нерегулаторен“ не влияе на регулаторната и административната тежест върху заинтересованите страни, т.к. запазва съществуващите форми за набиране, организиране, обучение и други на доброволци и за извършване на доброволчески дейности.
Вариант 2: „Регулаторна намеса чрез промени в действащата уредба“ не би могъл да окаже влияние върху регулаторната и административната тежест.
От Вариант 1: „Регулаторна намеса чрез изцяло нов закон“ също не могат да се очакват преки ефекти в регулаторната и административна тежест. Косвено той може да допринася за облекчаване на регулаторната тежест поради потенциала, който носи за значително засилване на правната сигурност, за усъвършенстване на съществуващите механизми за набиране, организиране, обучение и други на доброволци и за извършване на доброволчески дейности.

5.5. [bookmark: _3j2qqm3]Оценка на въздействието върху малките и средните предприятия (МСП - тест)
	[Съгласно чл. 22, ал. 3 от Наредбата за обхвата и методологията за извършване на оценка на въздействието при всяка цялостна предварителна оценка на въздействието се извършва и оценка на въздействието върху малките и средните предприятия.
Оценката на въздействието върху малките и средните предприятия е известна като „МСП – тест“.
 Оценката на въздействието върху МСП се базира на:
1. резултатите от целенасочени консултации със заинтересованите малки и средни предприятия и/или с техни представителни организации;
2. броя и категорията на предприятията, които ще бъдат пряко или косвено засегнати от нормативния акт;
3. описание на разходите и ползите от прилагането на нормативния акт за предприятията - по категории малки и средни предприятия, а където е подходящо - и по основно засегната икономическа дейност;
4. доказателства за необходимостта от включване на малки и средни предприятия в обхвата на нормативния акт;
5. предложения за намаляване на негативните въздействия върху предприятията от всяка категория - като цялостното им изключване от обхвата на нормативния акт, временното им изключване от обхвата на нормативния акт, изключването само на някоя от категориите предприятия от обхвата на нормативния акт, намаление на такси и др. (Ръководство, РМС № 728 от 2019 г., стр. 42).]
Опишете в следната поредност:
Проблем 1.
Вариант 1
Специфично въздействие: въздействието върху МСП (МСП - тест)
Вариант 2
Специфично въздействие: въздействието върху МСП (МСП - тест)
Вариант 3
Специфично въздействие: въздействието върху МСП (МСП - тест)
Проблем 2.
Вариант 1
Специфично въздействие: въздействието върху МСП (МСП - тест)
Вариант 2
Специфично въздействие: въздействието върху МСП (МСП - тест)
Вариант 3
Специфично въздействие: въздействието върху МСП (МСП - тест)
Проблем 3.
Вариант 1
Специфично въздействие: въздействието върху МСП (МСП - тест)
Вариант 2
Специфично въздействие: въздействието върху МСП (МСП - тест)
Вариант 3
Специфично въздействие: въздействието върху МСП (МСП - тест)
Възможни методи за анализа на въздействията
· Оценка на въздействието върху малките и средните предприятия



Никой от запазените за задълбочен анализ от ОВ варианти не разграничава предприятията, които биха били адресати, засегнати или заинтересовани страни от въвежданото с него регулиране според техния размер. Всеки от регулаторните варианти предвижда еднакъв обем на задължения, свързани с изпълнението на изисквания и с предоставяне на данни и информация. 
Проведеният до момента анализ на въздействията показва липса на потенциал някой от вариантите да доведе до утежняване на положението на МСП, поради което не е необходимо разглеждането от ОВ на възможни алтернативи и мерки за намаляване на регулаторната и административната тежест върху тях. Това е основание за избора на настоящата опростена процедура за МСП Тест, при която анализът на въздействията спрямо тях е представен единствено чрез качествено описание.

5.6. [bookmark: _1y810tw]Описание на разходите и ползите върху заинтересованите страни
	[Разходите и ползите са три основни групи: 
· Разходи и ползи, които могат да бъдат остойностени (измерени в парични единици)
· Разходи и ползи, които могат да бъдат измерени в натурални (физически единици), но не могат да бъдат остойностени 
· Разходи и ползи, които не могат да бъдат остойностени измерени в натурални (физически единици)
Когато е невъзможно да бъде представена количествената характеристика на регулаторните разходи и ползи, те се описват качествено.]
Опишете на негативните (разходите) и положителните (ползите) въздействия за всяка от заинтересованите страни, за всеки от вариантите при решаване на всеки проблем.
Опишете в следната поредност:



Таблица № 20. Разходи и ползи за заинтересованите страни
	[bookmark: _Hlk162865434]Проблем: Липса на ясна и цялостна стратегическа и правна рамка, насърчаваща доброволчеството и доброволческите дейности в България

	
	Вариант 0:
„Без действие“
	Вариант 1: „Регулаторна намеса чрез изцяло нов закон“
	Вариант 2: „Регулаторна намеса чрез промени в действащата уредба“
	Вариант 3: „Нерегулаторен“

	Заинтересована страна/група 1: Доброволци и лица, желаещи да извършват доброволчески дейности
	Разходи: пропускане на ползи, свързани с приобщаване на желаещите да доброволстват към обществото и оказване на подкрепа за хората в нужда.




Ползи: няма.

	Разходи: не се очаква негативно въздействие върху доброволстващите и желаещите да доброволстват. 





Ползи: реализиране на пълния спектър от ползи, свързани с насърчаване на солидарността в обществото, приобщаване на младите хора и на тези, които нито се обучават, нито учат, нито работят, създаване на възможности за подпомагане на хората в нужда. Постигане на ясна защита и гаранции на правата и интересите на доброволците. 
	Разходи: евентуално запазване на част от пречките пред доброволците (покриване на разходи със собствени средства; несигурност при рискови ситуации; липса на ясна възможност за освобождаване от работа с цел включване в доброволчески дейности и др.) 





Ползи: частично подобряване на условията при включване в доброволчески инициативи и частично реализиране на някои от ползите, свързани с насърчаване на солидарността в обществото, приобщаване на младите хора и на тези, които нито се обучават, нито учат, нито работят, създаване на възможности за подпомагане на хората в нужда.
	Разходи: запазване на някои от основните пречки пред хората да доброволстват (като липсата на време и др.), тъй като върху тях не може да се окаже трайно въздействие чрез нерегулаторни механизми. 

Ползи:  потенциално достъп до повече информация за доброволчески инициативи; несигурно и непълно реализиране на някои от ползите, свързани с насърчаване на солидарността в обществото, приобщаване на младите хора и на тези, които нито се обучават, нито учат, нито работят, създаване на възможности за подпомагане на хората в нужда

	Заинтересована страна/група 2: Лицата, организиращи доброволци и работещи по каузи, свързани с доброволци
	Разходи: пропускане на ползи, свързани с  разгръщане на дейността на тези организации по мобилизиране на повече гражданска активност за общественополезни дейности чрез доброволчество.

Ползи: няма

	Разходи: ограничени по размер административни разходи, свързани със спазване изискванията за документиране на отношенията с доброволците и останалите задължения като организатори на доброволчески дейности.  
 


Ползи: създаване на възможност за най-пълноценно разгръщане на тяхната дейност по мобилизиране на повече гражданска активност за общественополезни дейности чрез доброволчество благодарение на ясна и последователна държавна политика и конкретни мерки за насърчаване на доброволчеството

	Разходи: евентуално запазване на значителния размер собствени средства, влагани при организирането на доброволчески дейности и запазване на ограничения обем привлечени доброволци.







Ползи: евентуално създаване на допълнителни възможности за обезпечаване разгръщането на тяхната дейност по мобилизиране на повече гражданска активност за общественополезни дейности чрез доброволчество
	Разходи: възможно запазване или влагане на допълнителни средства при реализирането на различни, несигурни мерки за насърчаване и популяризиране на доброволчеството. 



Ползи: несигурно и непълно създаване на възможности разгръщане на тяхната дейност по мобилизиране на повече гражданска активност за общественополезни дейности чрез доброволчество

	Заинтересована страна/група 3: Ползвателите на доброволческите дейности
	Разходи: 
пропускане на възможността повече лица, организации и общности в нужда да се ползват от доброволчески дейности.





Ползи: няма.
	Разходи: не се очаква да реализират разходи или да търпят негативи. 


Ползи: създаване на оптимални условия колкото е възможно повече лица, организации и общности в нужда да се ползват от доброволчески дейности при зачитане на техните права и интереси.
	Разходи: по-ограничен брой лица, имащи възможност да се ползват от доброволчески дейности. .

Ползи: частично създаване на условия за лица, организации и общности в нужда да се ползват от доброволчески дейности.
	Разходи: ограничен брой лица, имащи възможност да се ползват от доброволчески дейности. 

Ползи: несигурно и непълно създаване на условия за лица, организации и общности в нужда да се ползват от доброволчески дейности.


	Заинтересована страна/група 4: Българската държава и обществото като цяло
	Разходи: изоставане от последните тенденции в ЕС в тази област, пропускане на възможности за ползване на положителните социални, икономически и екологични въздействия от ефективното доброволчество. 

Ползи: няма.
	Разходи: 
въпреки необходимостта от бюджетни средства за насърчаване на доброволческите дейности от  варианта не се очаква да има директно пряко въздействие върху държавния бюджет. 



Ползи: възможности за наваксване на изоставането на държавата от последните тенденции в ЕС и за оптимално възползване от пълния потенциал на ефективното доброволчество.

	Разходи: въпреки потенциалната необходимост от бюджетни средства за насърчаване на доброволчеството от варианта не се очаква да има въздействие върху държавния бюджет.


Ползи: непълни възможности за наваксване на изоставането на държавата от последните тенденции в ЕС и не възползване от пълния потенциал на ефективното доброволчество.
 
	Разходи: въпреки несигурната необходимост от бюджетни средства не се очаква вариантът да окаже пряко въздействие върху държавния бюджет.



Ползи: несигурни и непълноценни възможности за наваксване на изоставането на държавата от последните тенденции в ЕС и несигурно  възползване от пълния потенциал на ефективното доброволчество. 



6. [bookmark: _4i7ojhp] Сравняване на вариантите
	[Сравняването на вариантите е процес, при който се извършва:
1. сравняване на ключовите положителни и отрицателни въздействия на всеки вариант;
2. сравняване на вариантите;
3. класиране на вариантите и идентифициране на препоръчителен вариант.
(Ръководство, РМС № 728 от 2019 г., стр. 59).]
Сравнете описаните варианти въз основа на данните и изчисленията при анализа на въздействията.



6.1. [bookmark: _2xcytpi]Сравняване на ключовите положителни и отрицателни въздействия на всеки вариант[footnoteRef:31] [31:  Легенда: 
– отрицателно въздействие; 
+ положително въздействие; 
0 без въздействие;
–? несигурно или косвено отрицателно въздействие; 
+? несигурно или косвено положително въздействие;
– – – запазване на негативно положение.] 

	[(Ръководство, РМС № 728 от 2019 г., стр. 59).]



Таблица № 21. Сравнение – положителни/отрицателни въздействия
	
	Вариант 0: „Без действие“
	Вариант 1: „Регулаторна намеса чрез изцяло нов закон“
	Вариант 2: „Регулаторна намеса чрез промени в действащата уредба“
	Вариант 3: „Нерегулаторен“

	Икономически въздействия
	

	1. Влияние върху заетостта и развитието на пазара на труда
	– – –
	+?
	+?
	–?

	2. Насърчаване на процеса по приобщаване на неучещите и неработещите млади хора към обществото чрез обучения, образование и труд
	– – –
	+
	+?
	–?

	3. Създаване на благоприятна среда за подпомагане на хората в нужда и ограничаване на щетите  при кризисни ситуации и други форсмажорни обстоятелства
	–
	+
	+?
	–

	Социални въздействия
	

	1. Осигуряване на възможност за желаещите лица да се чувстват полезни за обществото, да помагат на конкретни хора в нужда или да се ангажират с определени каузи
	– – –
	+
	+?
	–?

	2. Създаването на нови възможности за социализация, изграждане на контакти и развитие на нови умения и практически опит от желаещите да доброволстват
	– – –
	+
	+?
	–?

	3. Принос за подобряване на благосъстоянието на хората в нужда
	– – –
	+
	0
	0

	Екологични въздействия
	

	1. Принос към борбата с климатичните промени
	– – –
	+
	+?
	0

	2. Насърчаване опазването на биоразнообразието, флората, фауната и естествената среда
	– – –
	+
	+?
	0

	3. Принос за ограничаване на щетите за околната среда при кризисни ситуации и други
	– – –
	+
	+?
	0



6.2. [bookmark: _1ci93xb]Сравняване на изследваните варианти[footnoteRef:32] [32:  Легенда:
+ подобряване на ситуацията; 
++ значително подобряване на ситуацията; 
+/- незначително, нетрайно подобряване на ситуацията;
0 без промяна; 
- слабо влошаване на ситуацията; 
- - значително влошаване на ситуацията;  
-/+ незначително, нетрайно влошаване на ситуацията.] 

	[(Ръководство, РМС № 728 от 2019 г., стр. 60).]






Таблица № 22. Сравнение на изследваните вариации
	
	Вариант 0:
 „Без действие“
	Вариант 1: „Регулаторна намеса чрез изцяло нов закон“
	Вариант 2: „Регулаторна намеса чрез промени в действащата уредба“
	Вариант 3: „Нерегулаторен“

	Ефективност
	
	
	
	

	Обща цел: 
Създаване на благоприятна среда за насърчаване развитието на доброволчество и доброволчески дейности, според актуалните национални нужди и в съответствие с правилата, стандартите и най-добрите практики в ЕС и отделните държави членки
	–
	++
	+
	+/–

	Конкретна цел: Предприемане на мерки на национално ниво, водещи до оптимално разрешаване на дефинираните проблеми в действащата стратегическа, правна и институционална рамка в областта на доброволчеството и доброволческите дейности, чрез отстраняване на двигателите, стоящи в основата на проблемите или чрез прекъсване на причинно-следствената връзка между тях и появата и проявленията на проблемите
	– –
	++
	+
	+/–

	Оперативна цел: Идентифициране на вариант на действие, който предлага достатъчно и солидни предпоставки за изграждането на ясна и завършена стратегическа, правна и институционална рамка, насърчаваща доброволчеството и доброволческите дейности в България чрез достатъчно гаранции за развитие, последователни мерки за подпомагане и правна сигурност.
	– –
	++
	+/–
	0

	Ефикасност
	–
	+
	+/–
	+/–

	Съгласуваност
	Не.
Значителен компромис
	Да.

	Да.
Ограничен компромис
	Да.
Значителен компромис 

	Риск за прилагане
	Важни рискове
	Ограничени рискове
	Ограничени рискове
	Ограничени рискове



6.3. [bookmark: _3whwml4]Класиране на вариантите и идентифициране на препоръчителен вариант
	[(Ръководство, РМС № 728 от 2019 г., стр. 61).]



Въз основа на направеното сравнение на оценените варианти, както и вземайки предвид извършеното класиране на база резултатите от мултикритерийния анализ и представянето на разходите и ползите, оценката на въздействието идентифицира като най-подходящ за разрешаването на проблема и постигането на целите:

Вариант 1: “Регулаторна намеса чрез изцяло нов закон”.
7. [bookmark: _2bn6wsx]Препоръчителен вариант
	[Представянето на препоръчителен вариант и обосновка към него въз основа на сравнението на вариантите в доклада за цялостна предварителна оценка на въздействието е задължително съгласно чл. 22, ал. 2, т. 11 от Наредбата за обхвата и методологията за извършване на оценка на въздействието]
Опишете препоръчителния вариант, като го допълните с обосновка въз основа на сравнението на вариантите по точка 6.2.



В заключение, препоръчаният от ОВ Вариант 1: “Регулаторна намеса чрез изцяло нов закон” предвижда интервенция в проблемните обществени отношения, която включва конкретни правни мерки, насочени към справяне с основните дефицити, установени от нея. Основните въпроси, които винаги се поставят при анализирането на приложимостта на варианта, включващ регулаторна намеса, при който държавата интервенира по един от най-интензивните начини в проблемните обществените отношения, са:
1. как точно да бъдат подбрани и реализирани мерките по регулиране;
2. доколко детайлна, стриктна и императивна, респективно диспозитивна, да бъде регулаторната намеса в областта, в която попадат изследваните обществени отношения и
3. следва ли тя да бъде ограничена по някакъв критерий, като например, според субектите, времево или в пространството - териториално или секторно. 
Настоящата ОВ е установила наличието на няколко основни групи дефицити в националната стратегическа, правна и институционална рамка. Създаването на нов нормативен акт не е и не може да бъде самоцелно действие просто за да се създаде изцяло нов български закон за доброволчеството. Самото приемане на изцяло нов закон не е генерално разрешение за всички проблеми, защото българската действителност към момента съдържа неограничен брой примери на лошо регулиране, въведено чрез нови закони.
Разгледаният от ОВ Вариант 1: „Регулаторна намеса чрез изцяло нов закон“ в конкретният случай е този, който предлага радикална промяна, с която се цели цялостно изкореняване на двигателите на установените проблеми, чрез въвеждането на нови правни институти и норми в сферата, в която действат проблемните отношения и тяхното уреждане по първичен и изцяло нов начин. Той е единственият, който има потенциал едновременно и пълноценно да се справи с всички констатирани недостатъци и с техните проявления на различните нива. Същият е препоръчителен, тъй като идентифицираните проблеми са многопластови и изискват съответно на тях разрешение, което в случая е регулаторна интервенция с най-висок интензитет, какъвто притежава законовият нормативен акт и заложените в него мерки за насърчаване на доброволчеството.
За да бъде реализиран този вариант обаче, освен всичко посочено дотук, е необходима достатъчна политическа воля/валидация за приемането на трайна уредба чрез комплекс от норми, който закрепва елементите на националната политика по насърчаване и развитие на доброволчеството като цял. Новият специален законов нормативен акт, освен че ще регулира по първичен начин посочените обществени отношения, ще следва да се интегрира безпроблемно и непосредствено в действащата национална правна уредба. 
С него следва да се предложи регламентирането на изцяло нова за българската действителност система от правни отношения, с нова интервенционна логика, с въвеждането на нови понятия и установяването на самостоятелна архитектура на уредба, чрез които да се постигне ясна организация на въпросните обществени отношения. Това може да се постигне чрез изчерпателност и концентрация на правната уредба, в партньорство и координация между национални органи и институции и местната власт, местните общности, бизнеса и НПО. 

8. [bookmark: _qsh70q]Обществени консултации
	[Съгласно чл. 22, ал.2, т.10 от Наредбата за обхвата и методологията за извършване на оценка на въздействието, в доклада за цялостна предварителна оценка на въздействието задължително се включва обобщение на резултатите от проведените консултации по раздел V от наредбата, включително на основните въпроси, приетите предложения и обосновка за неприетите становища и предложения на заинтересованите страни.
Провеждането на консултации в процеса по извършване на предварителна оценка на въздействието се извършват съгласно раздел „Обществените консултации и оценката на въздействието на нормативните актове“, стр. 73 от Стандартите за провеждане на обществени консултации (РСАР от 16 септември 2019 г.)
При отразяването на проведените консултации се използват, приетите от Съвета за административната реформа на 16 септември 2019 г.:
· Справка за отразяване на постъпилите предложения и становища от обществените консултации
· Съобщение за непостъпили предложения и становища от обществените консултации]
Описание на основните заинтересовани страни, с които са проведени консултации. Описание на видовете консултационни процедури и графика за тяхното провеждане. Опишете броя и характера на отговорите, получени при консултацията.
Обобщение на резултатите от проведените консултации съгласно Раздел V „Консултации при извършване на цялостна предварителна оценка на въздействието“ от Наредбата за обхвата и методологията за извършване на оценка на въздействието, включително на основните въпроси, приетите предложения и обосновка за неприетите становища и предложения на заинтересованите страни.



В изпълнение на ЗНА, Наредбата за обхвата и методологията за извършване на оценка на въздействието на МС и Ръководството за извършване на предварителна оценка на въздействието, прието с РМС № 728 на МС от 05.12.2019 г., като част от процеса по извършване на настоящата ОВ е проведена обществена консултация за обсъждане на необходимостта от въвеждане или усъвършенстване на регулирането на обществените отношения в областта на доброволчеството в България. На 31.08.2023 г. на Портала за обществени консултации е публикуван Консултационен документ относно концепцията на Закон за доброволчеството.[footnoteRef:33] [33:  https://strategy.bg/PublicConsultations/View.aspx?@lang=bg-BG&Id=7812. Следва да се отбележи, че отбелязаната дата за край на консултацията е неправилно посочена (16.08.2023 г.) поради препоръчителния срок за отговор на онлайн въпросника, включен в документа. Предварителните консултации продължиха до края на м. Октомври 2023 г., като поради техническите пречки на Портала за обществени консултации първоначално отбелязаната крайна дата не беше променена. ] 

Обществената консултация е предварителна по своя характер и има за основна цел да събере мнения от максимален брой заинтересовани страни в процеса по въпроси, които са възникнали по време на обсъжданията и заседанията на създадената от ММС междуведомствена експертна работна група за създаване на проект на Закон за доброволчеството. Въпросникът е изготвен на достъпен за обществеността език, като в него са използвани възможно най-малко технически термини. Анкетата съдържа 23 въпроса, целящи да съберат мнение относно конкретни насърчителни подходи и мерки, проблеми и предизвикателства пред организацията на дейността, както как заинтересованите страни в процеса оценяват възможността и нуждата от закон, който да регулира под някаква форма доброволчеството. 
Допълнителна цел на допитването е да послужи като информационен канал за събиране на данни, информация, мнения и становища от заинтересованите страни относно очакваните ефекти от евентуална публична регулаторна интервенция в областта на насърчаване развитието на доброволчеството и доброволческите дейности у нас. 
Консултацията има за свои адресати:
1. публичните институции, които имат правомощия в областта на доброволчеството и доброволческите дейност;
2. неправителствените организации, неформалните граждански образувания и експертите, чиято дейност или интереси попадат в областта на доброволчеството и развитието на доброволчески дейности;
3. всички останали заинтересовани страни и широката общественост.
Консултацията е предназначена да послужи като ценен източник за:
І. Получаване на мнения и становища от заинтересованите страни относно:
1. необходимостта от евентуална нова регулаторна намеса (интервенция);
2. възможните цели на евентуалната интервенция – въвеждане на нова или усъвършенстване, прецизиране или кодифициране на действащата правна уредба;
3. инструмента на интервенцията – промяна в действащите нормативни актове, приемане на изцяло нов законов нормативен акт или въвеждане н алтернативи на регулирането.
ІІ. Проучване на очакванията относно потенциалните въздействия от интервенцията при установена необходимост от нея;
ІІІ. Получаване на предложения за оптимизиране и по-ефективно взаимодействие между публичните институции, които имат правомощия в областта на насърчаването на доброволчеството и развитието на доброволчески дейности или чиято дейност по един или друг начин има отношение към тази област.
Допитването е обявено под формата на общодостъпна он-лайн консултация със срок за получаване на приноси от 30 дни, като всички заинтересовани страни са имали възможност открито да изразят своето мнение и да направят своите предложения в разглежданата област на действие на политики. 
Обработените резултати от онлайн въпросника в обобщен вид са представени в настоящия доклад с ОВ. За целите на допълнителна верификация на използваните изследвания, данни и информация са изискани и отразени в оценката становища на заинтересовани институции, НПО и експерти работили по теми, свързани с доброволчеството и доброволческите дейности през последните 20 и повече години.
Част от предварителните консултации в хода на разработване на законопроекта по смисъла на чл. 18а от Закона за нормативните актове са реализирани активности от страна на гражданските организации членове на работната група - множество онлайн допитвания, обсъждания на живо с различни заинтересовани групи, дълбочинни интервюта, социологически проучвания, като:
1. допитване на Български Червен кръст чрез анкета относно ключови въпроси, свързани с проектозакон за доброволчество – участвали в допитването 401 души, от които 294 доброволци и 102 доброволчески мениджъри;
2. онлайн анкета за изготвяне на Закон за насърчаване на доброволчеството, разпространявана публично сред и от мрежите на Български дарителски форум, Български център за нестопанско право, Български червен кръст, Национален младежки форум, Герои на времето (TimeHeroes) – общо 255 респонденти;
3. обсъждане на живо относно Законопроект за насърчаване доброволчеството, организирано от Български център за нестопанско право и Национален младежки форум – 39 участници, представители на неправителствения сектор и доброволци;
4. национално представително проучване, проведено от Алфа Рисърч, по инициатива на Български център за нестопанско право – общо 1000 респонденти и
5.  проучване чрез метода на дълбочинни интервюта сред екипите на 10 компании в България, които насърчават корпоративното доброволчество -  организирано от Български дарителски форум и TimeHeroes.
Всички тези активности са съпътствани от активна комуникация в институционалните канали на ММС, както и чрез комуникационните канали на съответния неправителствени организации. Резултатите от проведените разнообразни форми на предварителни консултации, както и относими към темата проучвания, бяха предоставени от участниците в РГ и достъпни за всеки от тях. Данните в подкрепа на основни изводи от тях са изведени (цитирани и графично онагледени) в настоящия доклад. 
На основание чл. 26 от Закона за нормативните актове предстои провеждане на обществена консултация по предложените нормативни текстове, придружени с резултатите от проведената оценка на въздействието и останалите изискуеми документи, в срок от 30 дни. 
9. [bookmark: _3as4poj]Последваща оценка на въздействието
	[Съгласно чл. 22, ал. 2, т. 12 от Наредбата за обхвата и методологията за извършване на оценка на въздействието, в доклада за цялостна предварителна оценка на въздействието задължително се включва препоръчителен срок за извършване на последваща оценка на въздействието.]



Последващата (ex-post) оценка на въздействието, наричана още „ретроспективна“, „последващо оценяване“ или за краткост „оценяване“[footnoteRef:34] в конкретния случай би имала за цел да отговори на следните генерални въпроси: [34:  От англ. evaluation.] 

1. Какво е текущото положение – това предизвикано в резултат от прилагането на избрания вариант на действие?
2. Доколко ефективно е било избраното действие?
3. Колко ефикасно е било то?
4. Доколко съгласувана с общата стратегическа рамка на правителството, държавата или Европейския съюз е избраната интервенция?
Основните критерии за намиране на отговори на поставените въпроси пред оценяването биха били следните:
1. постигане на целите – степента, в която целите от реализираната политика и/или нормативен акт са постигнати, независимо дали това се дължи на конкретната политика, съответно на акта;
2. ефективност – степента, в която постигането на целите от реализираната политика и/или нормативния акт се дължи на конкретната политика, съответно на акта;
3. ефикасност – постигането на максимални резултати от използваните ресурси от реализираната политика и/или от нормативния акт;
4. устойчивост – степента на трайно решаване на идентифицираните проблеми;
5. полезност – степента на удовлетворяване на очакванията на адресатите на политиката и/или на нормативния акт.
Подходящи допълнителни критерии за последваща оценка в конкретния случай биха били следните:
1. релевантност – дали целите на интервенцията продължават да съответстват на потребностите и проблемите;
2. добавената стойност на действието от избраното ниво на власт, т.е. кои са онези общи ползи от предприемането на действията от избраното ниво на власт – местно или национално, които не биха се реализирали, ако беше избрано друго такова;
3. допълняемост – чрез този критерий се проследява до каква степен интервенцията се подкрепя и допълва по полезен начин с други подобни интервенции или политики;
4. координираност – при него се изследва доколко интервенцията е структурирана по начин, който позволява да се увеличат до максимум нейните ефекти в резултат от синергията й с други подобни на нея интервенции или политики;
5. равенство – чрез този критерий се проверява доколко справедливо са разпределени различните ефекти от интервенцията сред различните заинтересовани лица, региони, полове, социални групи и други;
6. приемливост – с помощта на този критерий се проучва до каква степен могат да се наблюдават промени във възприемането на интервенцията от целевите групи, заинтересованите страни или широката общественост.
Планирането на последващото оценяване винаги следва да отчита жизнения цикъл на всяка интервенция и нуждите от взимането на оперативни и стратегически решения, които я засягат. 
Според ЗНА, органът, в чиято компетентност е изпълнението на нормативния акт, извършва последваща оценка на въздействието на новите закони, кодекси и подзаконови нормативни актове на МС. Последващата оценка на въздействието се извършва в срок 5 години след влизането в сила на новия закон, кодекс или подзаконов нормативен акт на МС или в по-кратък срок, определен от отговорния орган.
При извършването на последваща оценка на въздействието на препоръчания вариант за регулаторна намеса чрез изцяло нов закон, следва да  бъдат използвани всички възможни данни, генерирани в рамките на националната и европейската статистика, банковата система, данъчната администрация, съдебната власт и други, чрез които да се установи в каква степен са постигнати поставените пред закона цели и настъпили ли са преследваните ефекти и промени по отношение на преките адресати на регулиране, съдебната система, държавата и обществото като цяло.
Основните критерии, по които да се прецени доколко са постигнати заложените цели на национално ниво при прилагането на реализирания вариант на действие, следва да са тези, използвани в настоящата цялостна предварителна оценка на въздействието като: ефективност, ефикасност и съгласуваност. Те могат да бъдат съответно обвързани и с периодичен преглед на прилагането на имплементираната уредба от правото на ЕС, с преценка на съответствието с определени конституционни разпоредби и т.н.
Предвид всичко посочено дотук и необходимостта от достатъчно време за проявяването на всички краткосрочни и дългосрочни ефекти на интервенцията, оценката на въздействието препоръчва извършването на последващо оценяване в срок не по-дълъг от 3 години от влизането в сила на предложените мерки на регулиране.
10. [bookmark: _1pxezwc]Източници
	[Възможни източници:
· Закон за нормативните актове
· Наредба за обхвата и методологията за извършване на оценка на въздействието
· Ръководство за извършване на предварителна оценка на въздействието - (РМС № 728 от 2019 г.)
· Стандарти за провеждане на обществени консултации (РСАР от 16 септември 2019 г.)
· Държавните органи и бюджетните организации по смисъла на Закона за публичните финанси, до които са отправени искания за сведения или за съдействие във връзка с извършването на оценка на въздействието (съгласно чл. 23 от Закона за нормативните актове
· Национален статистически институт
· секторно министерство/държавна агенция
· Търговски регистър и регистър на ЮЛНЦ
· Регистър на МСП
· Административен регистър
· Годишни доклади за извършването на ОВ
· Решения на консултативни съвети
· Стратегически документи
· Доклади на Сметна палата
· Решения на Комисията за защита на конкуренцията
· Съдебна практика
· Др.]
Описание на използваните източници на информация, включително последващи оценки на нормативния акт, или анализи за изпълнението на политиката.



	
1. Закон за нормативните актове;
2.	Наредба за обхвата и методологията за извършване на оценка на въздействието;
3.	Ръководство за извършване на предварителна оценка на въздействието от 2019 г.;
4.	Насоки за по-добро регулиране на ЕК от 2021 г., достъпни на: https://commission.europa.eu/document/download/d0bbd77f-bee5-4ee5-b5c4-6110c7605476_en?filename=swd2021_305_en.pdf&prefLang=bg ;
5.	Инструментариум към Насоките за по-добро регулиране на ЕК от 2023 г., достъпен на: https://commission.europa.eu/system/files/2023-09/BR%20toolbox%20-%20Jul%202023%20-%20FINAL.pdf ;
6.	Проучване „Нови аспекти на доброволчеството – проучване на нагласите сред действащи доброволци в България“ е проведено през 2014 г. от Българския център за нестопанско право, достъпно на: https://www.ngobg.info/uf/documents/49/1266___01.pdf ;
7.	Национални проучвания, посветени на доброволчеството в България, реализирани от Алфа Рисърч по поръчка на неправителствената организация Герои на времето през 2016, 2019, 2020 и 2023 г., достъпно на: https://timeheroes.org/bg/ ;
8.	Национално изследване по поръчка на Българския червен кръст, представително за пълнолетното население на България, проведено в периода 20 - 26 ноември 2019 г., достъпно на: https://www.redcross.bg/ ;
9.	Представителни проучвания „Установяване на ефекта от политиката за младежта върху младите хора в страната“, проведени през 2020 и 2021 г. от Агенция „Тренд“;
10.	Годишни доклади за дейността на БЧК за периода 2010 – 2020 г., достъпни на: https://www.redcross.bg/ ;
11.	Допитване „Корпоративно доброволчество и Закон за насърчаване на доброволчеството“ е проведено през 2023 г., реализирано сред партньорските мрежи на Българския дарителски форум и Герои на времето;
12.	Обществена консултация за изготвяне на Закон за насърчаване на доброволчеството, проведена от Българския дарителски форум, Българския център за нестопанско право, Българския червен кръст, Националния младежки форум и Герои на времето в периода 09.09.2023 – 15.11.2023 г., достъпна на: https://bcnl.org/news/anketata-zakon-za-dobrovolchestvoto.html ;
13.	Обществена консултация по ключови въпроси, свързани с проектозакон за доброволчеството, проведена чрез анкета по инициатива на БЧК с представители на неправителствения сектор и доброволци в периода 14.09.2023 - 18.09.2023 г.;
14.	Национално представително проучване по инициатива на Българския център за нестопанско право, проведено от Алфа Рисърч в периода 06.10.2023 – 10.10.2023 г., достъпно на: https://bcnl.org/news/shte-bade-li-2024-godinata-na-dobrovolchestvoto-v-balgariya.html#_ftnref1 ;
15.	Обществено допитване относно законопроект за насърчаване на доброволчеството, организирано от Министерството на младежта и спорта, проведено в периода 01.09.2023 - 31.10.2023 г. https://strategy.bg/PublicConsultations/View.aspx?@lang=bg-BG&Id=7812; 
16.	Проучване „Нормативна рамка на доброволческата дейност в страните от ЕС и САЩ“, изготвено под  научното ръководство Проф. д-р  Ганета Минкова, СУ “Св. Климент Охридски“, публикувано на страницата на Народното събрание през м. март 2022 г., достъпно на: https://parliament.bg/bg/students-program/ID/256 ; 
17.	 „Доброволци - граждани, които изграждат бъдещето на Европа“. Становище по собствена инициатива 2022/C 152/04 на Европейския икономически и социален комитет, публикувано в Официалния вестник на ЕС C 152/19 на 06.04.2022 г., достъпно на: https://eur-lex.europa.eu/legal-content/BG/TXT/PDF/?uri=CELEX:52021IE3078&from=EN ; 
18.	Европейска конвенция за защита правата на човека и основните свободи;
19.	Според Хартата на основните права на Европейския съюз;
20.	Статистически данни на Евростат: https://data.europa.eu/data/datasets/lvbp3wbjzo9olo4wqw4w?locale=bg .
11. [bookmark: _49x2ik5]Приложения
	Опишете приложенията към доклада.



1. Резюме на Доклад за цялостна предварителна оценка на въздействието на проект на Закон за насърчаване на доброволчеството

Bulgaria 2020
Annual, Total, From 15 ta 34 years, Neither formal nor non-formal education or training, Not employed persons, Percentage  19.2

Bulgaria 2021
Annual, Total, From 15 to 34 years, Neither formal nor non-formal education or training, Not employed persons, 183
Percentage (b: break in time serfes)

Bulgaria 2022

Annual, Total, From 15 to 34 years, Neither formal nor non-formal education or training, Mot employed persons, Percentage 16,5

